Ep.3— Indhiraas | Safuhaa\nހަލުވި ފިޔަވަޅުތަކެއްގައި ދިޔަ އަފްލާކް، އޭނަގެ އަތުގައި ހުރި ބާރަކާއެކު ކެބިންގެ ދޮރު ކޮއްޕާލަމުން އެތެރެއަށް ވަނެވެ. އޭގެ ކުޑައިރުކޮޅެއް ފަހުން އަފްލާކްގެ ފަހަތުން ދޮރު ލެއްޕުނު އަޑު މާހައުލުގައި ގުގުމާލިއެވެ. އޭރު އޮފީހުގައި މަސައްކަތްކުރަމުން ދިޔަ މުވައްޒަފުންގެ ސަމާލުކަން ހުއްޓިފައިވީ އަފްލާކްއަށެވެ. ކުރަމުން ދިޔަ މަސައްކަތްތައް މަޑުޖައްސާލަމުން ކޮންމެ މީހަކުވެސް ކެބިންގެ ދޮރާ ދިމާއަށް ބަލަހައްޓައިގެން ހުއްޓެވެ.\nއަފްލާކްގެ ފަހަތުން ދުވަމުން ކަހަލަ ގޮތަކަށް އައި ފަލަކް ވެސް ކެބިންގެ ދޮރާ ދިމާއަށް ބަލަން ހުރީ ހާސްކަމާއެކުގައެވެ. ޝާހާދަތް އިނގިލީގެ ނިޔަފަތީގައި އޭނައަށް ދަތްއަޅާލެވުނެވެ. ކަންތައް މިހެން ވެދާނެކަން ކުރިންވެސް އޭނައަށް ލަފާކޮށްލެވުނެވެ.\nފަލަކް ހުރީ ހިސާބަކަށް ބިރުވެސް ގެންފައެވެ. އަފްލާކް އެހާ ބޮޑަށް ރުޅިއައިސްފައި ހުއްޓާ ފެނުމުންނެވެ.\n''ނިކުމޭ މިތަނުން!...'' ހިތްހަމަނުޖެހުމާއެކު އަފްލާކް ބުންޏެވެ. އެއަޑަށް ކެބިންގައި ހުރި ސޯފާގައި އެއް ފައި މައްޗަށް އަނެއް ފައި ލައިގެން، އަތުގައި އޮތް ފޯނާ ކުޅެން އިން ކިޔާރާއަށް އިސްއުފުލާ ބަލާލެވުނެވެ. އަފްލާކްގެ މޫނުން އޭނައަށް ފެންނަމުން އައި ސާފު ނަފުރަތުން ހިތުގައިވެސް ރިއްސާލިއެވެ. ނަމަވެސް މޫނުން އެއިން ލިސާނެއް ފާޅުވިޔަކަ ނުދިނެވެ. އޭގެ ބަދަލުގައި އޭނަ ހިނިތުންވެލީއެވެ.\nޕަރުވާނާއެއް ހުޅުކޮޅުގެ ދަހިވެތިކަމުގައި އަނދާއަޅިއަށް ވެގެންދިޔަކަމުގައި ވިޔަސް ހުޅުކޮޅާ ހަމައަށް ވާސިލުވާން މަސައްކަތްކުރާ ބީދައިން، އަފްލާކްގެ ފަރާތުން އޭނައަށް އަމާޒުވެފައިވާ ރުޅިވެރިކަމާއެކުގައި ވެސް އެހިތާއި ހަމައަށް ވާސިލުވެވޭތޯ ކިޔާރާ ނުކުރާކަށް މަސައްކަތެއް ނެތެވެ. ނަމަވެސް އަފްލާކްގެ ހިތުން ޒޯހާއަށް ދެވިފައިވި މާގާމަށް ކުޑަމީސް ބަދަލެއް ނައެވެ. އޭގެ ސަބަބުން ކިޔާރާގެ ހިތަށް ލިބުނު ތަކުލީފާއި ތުރާތައް ވަނީ އިތުރުވެފައެވެ. އަފްލާކްގެ ހިތުން ޒޯހާ ނޫން ފަރާތަކަށް ޖާގައެއް ނެތްކަމުގެ ހިތި ހަޤީޤަތާ ކުރިމަތިލާން ޖެހިފައި ވާތީއެވެ. އެހެނަސް ބަލި ޤަބޫލުކުރުމުގެ ވިސްނުމެއް ކިޔާރާގެ ނެތެވެ. އެއްގޮތުން ނުވިއްޔާ އަނެއްގޮތުން ވެސް އަފްލާކް އޭނަގެ މިލްކަކަށް ހަދަން ކިޔާރާ ހުންނަނީ ފައިިވިއްދާލާފައެވެ. އަފްލާކްގެ އެހެން މީހެއްގެ ހައްޤަކަށް ވެގެންދާތަން ދުށުން އެއީ އޭނަގެ ހިތަށް ކެތްވާނެކަމަކަށް ނުވާނެތީއެވެ.\nކިޔާރާ ދެކޭ ގޮތުގައި އަފްލާކްގެ ހިޔަންޏާއި ގާތުގައި ހުރުމުގެ ހައިސިއްޔަތެއްވެސް ޒޯހާގެ ނެތެވެ. ޒޯހާއަކީ ރަށުގައި ކަމުވޮށި ނުވާ ޢާއިލާއަކުން އައިސްފައިވާ ފަޤީރު އަންހެނެކެވެ. އަފްލާކްގެ ސިކުނޑި ފަސާދަކޮށްލުމުގައި ކާމިޔާބު ހޯދައިގެން އެއުޅެނީ ފައިސާގެ ދަހިވެތިކަމުގައެވެ. ހިތުގައިވާ ނަފުރަތުގެ ގިނި އަލިފާނުގެ ސަބަބުން ޒޯހާއާ މެދު ކިޔާރާއަށް ދެކެވެނީ ވަރަށްވެސް ނުބައިކޮށްނެވެ. އެނޫން އިތުރު ގޮތަކަށް ޒޯހާގެ ޝަހުސިއްޔަތު ސިފަކުރުމުގެ ފުރުސަތު ދޭން އޭނަގެ ޒަމީރު އެއްބަހެއް ނުވެއެވެ. ޒޯހާއަކީ އޭނަގެ ދުޝްމިނަކަށް ވާތީއެވެ.\nފައިގެ ފަލަމަސްގަނޑާ ހަމައަށް އަންނަ ރަތްކުލައިގެ މިޑީގައި ހުރި ކިޔާރާ، ސޯފާއިން ތެދުވަމުން ހެދުމުގެ ތިރީގައި އަތް ހިންގާލީ ރޫތައް ފިލުވާލުމުގެ ބޭނުމުގައެވެ. އަތުގައި އޮތް ފޯނު އަތްދަބަސް ތެރެއަށް ލުމަށްފަހު ބްލޮންޑް ކުރެވިފައިވި ފަން އިސްތަށިގަނޑުން މޫނަށް ފައިބާފައި ހުރި އިސްތަށިކޮޅުތައް ކަންފަތުގައި އަޅުވާލިއެވެ. އަރައިގެން ހުރި އުސްކަށީގެ ފައިވާނުގެ އަޑުން ކެބިންތެރެއަށް ވެރިވެފައި އޮތް ހަމަހިމޭންކަން މުގުރަމުން ފަރި ހިނގުމެއްގައި އޭނަ މިސްރާބުޖެހީ އަފްލާކް ގާތަށެވެ.\nއަފްލާކްގެ މޫނުން ފެންނަމުން ދިޔަ ރުޅިވެރިކަމަށް ކިޔާރާގެ އެއްވެސް ފަރުވާލެއް ނެތެވެ. އަބަދު އެއްކަމަށް ފެނި ތަކުރާރުވަންޏާ އިންސާނާ އެކަމަކަށް ހޭނިދާނެއެވެ. ނަމަވެސް އަފްލާކްގެ ނުރުހުންތެރިކަމުން އެހިތަށް އަސަރުނުކުރެއޭ ބުނާނަމަ އެއީ ދޮގަކަށް ވާނެކަން ގައިމެވެ.\n''ނިކުމޭ!!!...'' ކެބިންގެ ދޮރަށް އިޝާރާތްކުރަމުން އަފްލާކް އަމުރުކުރިއެވެ. އޭނަ ދޫކުރަމުން ދިޔަ ފުންނޭވާތަކުން އަމިއްލަ ނަފުސު ހަމައަކަށް އަޅުވަން މަސައްކަތްކުރަމުންދާކަން ހާމަކޮށްދެއެވެ.\n''އެއްފަހަރުވެސް އަހަރެން ފެނުުމުން ހިނިތުންވެބަލަ، ހިތްހެޔޮކަމާއެކު ވާހަކަދައްކަބަލަ... ކީއްވެތަ އަބަދު ހިތްހަމަނުޖެހިފައި ތިހުންނަނީ؟، އަފްލާކްގެ ރުޅިވެރިކަން އަމާޒުވާން އަހަންނަށް ކުރެވުނީ ކޮންކަމެއްތަ؟...'' އަފްލާކްއާއި އޭނައާ ދެމެދުވި ދުރުމިން ގާތްކަމަށް ބަދަލުކުރަން ކިޔާރާ މަސައްކަތްކުރިއެވެ. ކުރިއަށް ދެތިން ފިޔަވަޅު އަޅާލަމުން އަފްލާގެ މޭގައި ފިރުމަން އޭނަ އަތް އުފުއްލާލިއެވެ. ނަމަވެސް އޭގެ ކުރިން އަފްލާކް ކިޔާރާގެ އަތް ފޮޅުވާލިއެވެ.\n''ގިނަ ފަހަރު ބުނަން ނަހަދާ މިތަނުން ނިކުމޭ!، އަމިއްލައަށް ނިކުންނަން ބޭނުންނުވާނަމަ އަތުގަ ހިފާ ދަމާފަ ބޭރުކުރަން ވީތަ؟... އޭރުން ކިޔާރާގެ އަގު އޮފީހުގެ ހުރިހާ މުވައްޒިފުންގެ ކުރިމަތީގައި އަނެއްކާ ވެސް ވެއްޓިގެން ދާނެ... އެފަދައިން ކަންތައް ވާންތަ ބޭނުމީ؟... އަނެއްކާވެސް ރޮމުންރޮމުން ގޮސް ކިޔާރާގެ ބައްޕަ ގާތު ކުޓުވަންތަ ބޭނުމީ؟... މިއީ ކިޔާރާގެ ބައްޕަގެ މުދާގަނޑެއް ނޫނޭ ބޭނުންހާ އިރަކު އައިސް ވަދެނިކުމެ ހަދަން!، މީ އަހަރެންގެ ބުރަ މަސައްކަތުން ބިނާކޮށްފައި ހުރި ތަނެއް، މިތަނަށް އަދި އަހަންނަށްވެސް ކިޔާރާގެ ބައްޕަގެ ނުފޫޒެއް ނުފޯރާނެ...''\nނުސީދާ ގޮތެއްގައި އެދެމެދުގައި އުފެދިފައި އޮތް ރުޅިވެރިކަމުގެ މައްޗަށް އަފްލާކް އަލިއަޅުވާލިއެވެ.\nކިޔާރާ ތުންއަނބުރާލިއެވެ. މިހުރިހާ ކަމެއްގެ ނުބަޔަކީ ޒޯހާއެވެ. އެސުންޕާ އަންހެނާގެ ސަބަބުން އޭނަގެ އަލަތު ލޯބި އަތުން ބީވުމުގެ ބިރު އެވަނީ ހީވެފައެވެ.\n''އަދިވެސް އެކަންތަކާ ހިތްހަމަނުޖެހިފަތަ ތިހުންނަނީ؟... އަހަރެން ކުރިކަމެއް ވިއްޔާ ކުރީ އަފްލާކްއަށް ހެޔޮ ވިސްނުން ހޯދައި ދިނުމަށް، އެ ޒޯހާ އެއީ އަފްލާކް ހީކުރާ ކަހަލަ އަންހެންކުއްޖެއް ނޫނޭ، އޭނަ އެއުޅެނީ ހަމައެކަނި އަފްލާކްގެ މުދާގަނޑު ލިބޭތޯ، ވައި ކާންޓް ޔޫ ސީ ހާރ ޓްރޫ ފޭސް؟... އަހަންނާއި އަފްލާކްގެ ކައިވެނީގެ ވާހަކަތައް ރަމީޒުބެއާ ހަމައަށް ގެންދަން ޖެހުނީވެސް ސަބަބުތަކެއް ނެތިއެއް ނޫން، ޑޫ ޔޫ ހޭވް އެނީ އައިޑިޔާރ ވަޓް ޔޫ ޑިޑް ވެން ޔޫ ބްރޯކް ދި ޕްރޮޕޯޒަލް؟، ޒަމާންތަކެއް ވަންދެން އޮތް ދެއެކުވެރިންގެ ގުޅުން ހީނަރުކޮށްލީވެސް އަފްލާކް، ހަމައެއާއެކު އަހަންނާ އަފްލާކްއާ ދެމެދު އޮތް ގާތްކަން ވެސް ނެތިކޮށްލީ ޚުދު އަފްލާކް... އޯލް ދެޓް ފޯރ ދެޓް ޗީޕް ގާރލް، އޭނަގެ ފުށުން ކޯޗެއް ފެނިގެންތަ އަފްލާކް މޮޔަވެގެން ތިއުޅެނީ؟، އަފްލާކްގެ ބައްޕައާ ދެކޮޅަށް އޭނައާ ކައިވެނިކުރަން ތިއުޅެނީ ކީއްވެގެންތަ؟... އަހަރެންގެ ހުރީ ކޮން އުނިކަމެއްތަ؟، އަފްލާކް ތިހުރީ އަހަރެންގެ ހިތުގައި ވަރަށް ބޮޑަށް ޖައްސާފައި... އިހަށް ދުވަހު ފެނުނު އަންހެނަކަށްޓަކާ އަހަންނާ އަފްލާކްއާ ދެމެދުވީ އެކުވެރިން ހަނދާން ނައްތާލަންވެސް ތިހުރީ ތައްޔާރަށް!...''\nވާހަކަދައްކަމުން ގޮސް ކިޔާރާއަށް ރޮވިއްޖެއެވެ. އޭނަ ހިތުގައި ޖެހިފައިވާ މިންވަރު ދެލޮލުން ވިދާބަބުޅާލި ކަރުނަތަކުން ހެކިދެއެވެ. ނަމަވެސް އެކަރުނަތަކުން އަފްލާކްގެ ހިތަށް އަސަރެއް ނުކުރިއެވެ. އެއާ ޚިލާފަށް ޒޯހާއަށް އަމާޒުކޮށް ކިޔާރާ ބުނި ބަސްތަކުން އޭނަ ގާތަށް އައީ ރުޅިއެވެ.\n''ޚަބަރުދާރު!!!، ތި މުޑުދާރު ދުލުން ޒޯހާގެ ނަންވެސް ނުކިޔާތި، ތިމާ މީހާގެ ވިސްނުމުގެ ހުރި އުނިކަމެއްގެ ސަބަބުން ހަޤީޤަތް ނުފެނުނުކަމުގައި ވިޔަސް ޒޯހާއާއި ކިޔާރާއާ ދެމެދު އުޑާއި ބިމުގެ ފަރަގު އެބަހުރި، ކިޔާރާގެ ތިހުންނަ ދެއްކުންތެރިކަމުގެ އެސްވެސް ސިފައެއް ޒޯހާގެ ކިބައިގައި ނުހުންނާނެ، ތީ ދެ މޫނުގެ ވެރިޔެއް!، ތިމާގެ އަސްލު ސިފަ މީހުންނަށް ފޮރުވަން މޫނުމަތީގައި ހިނިތުންވުން ކުރަހާލައިގެން ހުންނަ އިރު ތި ހިތުގައިވާ އަނދިރިކަމާ މެދު އެއްފަހަރު ވެސް ވިސްނާލާބަ، ކިޔާރާ ތީ އެއްއިރެއްގައި ވެސް އަހަންނާ މެދު ރަހުމު ބެހެއްޓި މީހެއް ނޫން...'' އަފްލާކް ހަޅޭއްލަވައިގަތެވެ.\n''އެއްއިރެއްގައި ވެސް ކިޔާރާ އަހަރެންދެކެ ގަޔާ ނުވާކަން އަހަންނަށް އިނގޭ، ސްކޫލުގައި އުޅުނު ދުވަސްވަރުވެސް ކިޔާރާ އަހަންނާ ގާތްކަމެއް ބެހެއްޓީ އަހަންނަށް ލިބިފައި ހުރި ރީތިކަމެއްގެ ސަބަބުން އެހެެނިހެން މީހުންގެ ކުރިމަތީގައި ތިމާގެ މަޝްހޫރުކަން އިތުރުކުރަން، އަހަރެންގެ މޮޔަކަމުން އޭރު އެކަން ނުވިސްނުނީ، އުޅެމުން ދިޔަ އެކަނިވެރިކަމުން ކިޔާރާގެ ގާތްކަމުގެ މާނަ އަހަންނަށް މުޅިން އެހެން މާނައެއްގައި ނެގުނީ، ކޯހަށް ކިޔެވުމަށް ބޭރަށް ފުރައިގެން ދިޔައިރު އަހަރެން ހުށަހެޅި ލޯބީގައި ވެސް ކޮޅުފައިން ޖަހައި އެހެން މީހަކާ ރައްޓެހިވި މީހަކީވެސް ޚުދު ކިޔާރާ... ދެން ކީއްވެތަ މިއަދު އަހަރެންގެ ފަހަތުން ތިއުޅެނީ؟... މިހާރު އަހަރެންގެ ލޯ މިވަނީ ރަގަޅަށް ހުޅުވިފައި، ދެން އެފަދަ ކަމެއް ތަކުރާރުވިޔަކަ އަހަރެން ނުދޭނަން، މާތް ރަސްކަލާގެ ރަހުމަތުން އަހަރެންގެ އަތުގައި ވެސް މިއަދު މުދަލާއި ފައިސާގެ އިތުރުން ބާރު އެބަ އޮތް، އިތުރު މީހަކަށް ދެން ތަންފުކެއް ވެސް ދުލެއް ނުދޭނަން!...''\nއަފްލާކްގެ އަޑުގައި ރިހުމެއް ވިއެވެ. އޭނަ ޤަބޫލުކުރަން ބޭނުން ނުވިޔަސް ކިޔާރާއެއީ އޭނަގެ ފުރަތަމަ ލޯތްބެވެ. އެލޯބީގެ ޒަހަރުގެ ހިތިކަން މިއަދާ ޖެހެންދެން ވެސް އޭނަގެ އަރުތެރޭގައި ތާށިވެފައި ވެއެވެ. އޭރު އޭނަ ދެކެ ނުވެވުނު ލޯތްބެއްގެ ވާހަކަ މިހާރު އައިސް އޭނަ ގާތުގައި ދެއްކުމުން އެކަންތައް އަފްލާކްއަށް ވެފައިވަނީ ބޮޑު ޖޯކަކަށެވެ. އޭނަ ކިޔާރާދެކެ ރުޅި އަންނަނީވެސް އެހެން ވެއެވެ.\nއަފްލާކްގެ ވާހަކައިން ކިޔާރާގެ އަނގަ ސަކަރާތްވިއެވެ. އަފްލާކް އެހާމަކުރީ ތެދުކަމުގައި ވީތީއެވެ. އޭނަ މީގެ ކުރިން އަފްލާކްއާއި އެކުވެރިކަން ބޭއްވީ އެހިތުން އަފްލާކްއަށް ހާއްސަކަމެއް ދެވިގެނެއް ނޫނެވެ. ހަމައެކަނި އޭނަގެ އަމިއްލަ އެދުމެއް އޮތީމައެވެ. އަފްލާކް ފަދަ ރީތި ފިރިހެންކުއްޖަކާ އޭނަ ގުޅުމުން ސްކޫލުގައި އުޅޭ ހުރިހާ އެންމެންގެ ސަމާލުކަން އޭނައަށް ލިބުމުގެ އިތުރުން އެންމެންގެ ތެރޭގައި އޭނަ މަޝްހޫރުވާނެތީއެވެ. ކިޔާރާ އަބަދުމެ ބޭނުންވަނީ މީހުންގެ ސަމާލުކަން އޭނައަށް ލިބޭށެވެ. ސްކޫލް ދައުރު ނިމުމާއެކު އޭނަގެ ދިރިއުޅުމުން އަފްލާކް ބާކީވެގެން ދިޔައީވެސް އަފްލާކްގެ އިތުރު ބޭނުމެއް އޭނައަށް ނުފެނުނީތީއެވެ. އެލޯތްބަށްވެސް ފުރަގަސް ދިނީ އޭރު އޭނަގެ ހިތުގައި އަފްލާކްއަށް ޝައުޤުވެރިކަން ވެސް ނެތީމައެވެ. ނަމަވެސް އޭގެ އެތައް އަހަރެއް ފަހުން އޭނައަށް އަފްލާކް ފެނި އޭނަގެ ހިތް ފަޅި ސިކުންތުކޮޅެއްގެ ތެރޭގައި ބަދަލުވެގެން ދިޔަ ގޮތާ މެދުވެސް އޭނަ ޙައިރާން ވިއެވެ. ފަހަރެއްގައި އޭނަގެ ހިތުގައި އަފްލާކްއަށް ޝައުޤުވެރިކަން އުފެދުނީ އަހަރުތަކެއް ފަހުން އަފްލާކް ފެނުނުއިރު އައިސްފައި ހުރި ބަދަލުތަކުންނެވެ. އެއީ ކުރީގެ އަފްލާކްއެއް ނޫން ވިއްޔާއެވެ. ޒުވާން އުމުރުގައި އެތަކެއް ކާމިޔާބީއެއް ހޯދައިފިއެވެ. އޭރު ހިކިއަނަރޫފަވެފައިވާ ހަށިގަނޑުގައި މިހާރު ވަނީ މަސްތައް ޖަހައި ވަރުގަދަވެފައެވެ. ގަވައިދުން ޖިމަށް ގޮސް ހަދާކަން ވެސް އެބައިމަތިފުޅާ ހަށިގަނޑަށް ބަލާލުމުން އެނގޭނެއެވެ. އިސްކޮޅުން ދިގުވެފައި އެހާމެ ފިރިހެންވަންތައެވެ. އެތޫނުފިލި ދެލޮލުގެ ވާހަކަ ހެވީ ނުދެއްކިޔާއެވެ. އެންމެ ބަލާލުމަކުންވެސް ސިހުރެއްގެ ތެރޭގައި ބަނދެވޭކަހަލައެވެ.\nކިޔާރާއަށް ތުންފިއްތާ ލެވުނެވެ. އެދުވަހު އަފްލާކްގެ ލޯބި އޭނައަށް ޤަބޫލުކުރެވުނުނަމައޭ އޭނަގެ ހިތަށް އެރިއެވެ. ފާޑެއްގެ ފިރިހެނެއްގެ އަވާގައި ޖެހި ހަމަ މަގުން ފައިކައްސާލުމުން އާޚިރުގައި އެފިރިހެންމީހާގެ ފަރާތުންވެސް ލިބުނީ ކެއްސެވެ.\nކުރީގައި އަފްލާކްގެ ހިތުގައި އޭނައަށްޓަކައިވި އިހުސާސްތަކުގެ މައްޗަށް ބުރަވެ ކިޔާރާ ހުންނަނީ ބިލާހެއްގެ ތެރޭގައެވެ. އޭނައަށް އަދިވެސް އަފްލާކްގެ ހިތަށް ވާސިލުވެވިދާނެކަމުގެ އުއްމީދު ހިތުތެރޭގައި ވީތީއެވެ. އަލަތު ލޯބީގެ ޖަޒުބާތުތަކަކީ ކަފުންކޮށްވަޅުލަން ފަސޭހަ އިހުސާސްތަކަކަށް ނުވާނެތީއެވެ. އޭގައި ދަމާބާރެއް ވޭނެކަން ގައިމެވެ. އެހެނަސް، ކިޔާރާއަށް ނޭގުނު ހަޤީޤަތަކީ އިންސާނާގެ ހިތް ބަދަލުވެގެން ހިނގައިދާނެކަމެވެ. ކުރީގެ އިހުސާސްތައް ހަނދާނުން ފަނޑުވެ ފޮހެވިގެން ހިނގައިދާނެކަމެވެ. އޭނައަށް ބަރޯސާވެވިފައި އޮތީ ޚިޔާލީ ވާހަކަ ތަކުންނާއި ފިލްމު ތަކުން ދައްކުވަައިދޭ މަސްދަރުތަކެއްގެ މައްޗަށެވެ. އެއީ ހަޤީޤަތެއް ނެތް ބިލާހެއްކަމެއް އޭނައަށް ރޭކާ ނުލައެވެ. ނޫނީ އެނގިހުރެ ހިތުގައިވާ އެދުމާއި ޒީލަގަދަކަމުން އެހެން ގޮތަކަށް ވިސްނަން ބޭނުން ނުވަނީއެވެ. އަފްލާކް ހާސިލުކުރަން ހިތުގައިވާ މުރާދުގެ ސަބަބުންނެވެ.\nކިޔާރާ ކެބިންއިން ނުނިކުމެ ގޮތް ދައްކަން ފެށުމުން، އަފްލާއަށް ޖެހުނީ ގަދަކަމުން ބޭރުކުރާށެވެ. އެންމެންގެ ތެރެއަށް ދަމާފައި ނެރުމުން ކިޔާރާ ލަދުވެސް ގަތެވެ. އޭރު އަފްލާކްގެ ޚަބަރެއް ނުވެގެން ފިކުރުބޮޑުވެފައި ހުރި ފަލަކްއަށް ކިޔާރާ ބޭރު ކުރިތަން ފެނި އަނގަމަތީގައި އަތް އަޅާލެވުނެވެ.\n''މީގެފަހުން މީނަ މިތަނަށް ވަނުމުގެ ހުއްދަ ދީގެން ނުވާނެ، ސެކިއުރިޓީންނަށްވެސް އެކަން އަންގާތި...'' ފަލަކްއަށް ބަލާލަމުން އަފްލާކް އަމުރުކުރިއެވެ. އިތުރަށް ބޭރުގައި މަޑުކުރުމެއް ނެތި އަފްލާކް ވަނީ ކެބިން އަށެވެ. އޭނަ ދޮރު ލައްޕާލި އަޑު މުޅި ހިސާބުގައި ގުގުމާލިއެވެ.\nލަދުގެންފައި ހުރި ކިޔާރާ މޫނު ކުނިކޮށްލަމުން އެތަނުން ދާން ހިނގައިގަތެވެ. އޭނަގެ ލޮލުގައި ކަރުނައިގެ ތެތްކަންވެސް އެކުލެވިފައި ވިއެވެ. އޮފީހުގެ އިމާރާތް ކުރިމަތީ އޮތް ކަޅުކުލައިގެ ބީ.އެމް.ޑަބްލިއު ކާރަށް އަރައި ކާރުގެ ހުންގާނުގައި ބާރަށް ހިފަހައްޓާލެވުނެވެ.\n''އަހަރެން ބަލި ޤަބޫލެއް ނުކުރާނަން!، ކޮންމެ ގޮތެއް ހަދާފައި ވިޔަސް އަފްލާކް ވާނީ އަހަރެންގެ މީހަކަށް، ވަރިހަމަ ކޮންމެކަމެއް ކުރަން ޖެހުނަސް!...'' ކިޔާރާއަށް ހަޅޭއްލަވައިގަނެވުނެވެ. ރުޅިގަދަވެގެން ގޮސް ކާރުގެ ހުންގާނަށް ވެސް ގޮށްމުށުގެ ހަމަލާތައް އަމާޒުކުރިއެވެ. ދެރައާއި، ހިތާމަޔާއި، އުދާސްކަމާއި، ރުޅިވެރިކަމުގެ ހައިޖާންގަނޑަކުން ސިކުނޑި ހަލަބޮލިކޮށްލައިފިއެވެ.\n''އަފްލާކްގެ ކައިވެނި އެ ރަންޑިގަނޑާ ކުރުމުގެ ފުރުސަތެއް ދުވަހަކު އަހަރެން ނުދޭނަން، އަފްލާކް!... ތީ ހަމަ އެކަނި އަހަރެންގެ މީހެއް!، އޭރު ހެދުނު ފަދަ މޮޔަ އެއްޗެއް ދެނެއް އަހަރެން ނަހަދާނަން!... އޭރު ނުވިސްނުނަސް މިހާރު އަހަންނަށް ވިސްނޭ!...''\nލޮލުން ފޭބި ކަރުނަތައް ކިޔާރާ ފޮހެލިއެވެ. ހިތުގައި އޮތް އަޒުމު އޭނަ ވަރުގަދަ ކުރިއެވެ. އަފްލާކް އޭނަގެ މުށު ތެރޭގައި ޤައިދުކުރަން އޭނަ އެތައް މަޅިފައްޗެއް ޖަހައިފިއެވެ. ނަސީބުދެރަކަމުން އެއިން އެންމެ މަޅިފައްޗެއްގައި ވެސް އަފްލާކް ހައްޔަރެއްނުވިއެވެ. އޭނައާއި އަފްލާކްއާ ދެމެދު މިހާރު އެއޮތް ނުތަނަވަސްކަން ވެސް އުފެދިގެން އައީ އޭނައާއި ކައިވެނިކުރަން އަފްލާކްއަށް މަޖުބޫރުކުރަން ހަދައިގެންނެވެ. ނުފޫޒުގެ ބޭނުން ކުރަން ހަދައިގެންނެވެ. އޭރު ކިޔާރާއަށް ނުވިސްނުނުކަމީ ގަދަ މަޖުބޫރުން ލޯތްބެއް ހާސިލެއް ނުކުރެވޭނެކަމެވެ. އަނެކާގެ އުފާވެރިކަން ފޭރިގަނެގެން އޭނައަށް ވެސް އުފަލުގައި ނޫޅެވޭނެކަމެވެ.\nކެބިންގައި ހުރި ސޯފާގައި އިށީންނަމުން އަފްލާކްއަށް އޭނަގެ ނިއްކުރީގައި އަތުގެ ބޮޑުވާ އިނގިލި ހިންގާލެވުނެވެ. އަދި ހަށިފުރާ ނޭވާއެއް ދޫކޮށްލީ މީހާ ހަމައަކަށް އަޅުވާލުމުގެ ބޭނުމުގައެވެ. ކަރުގައި އޮތް ޓައީއަށް ދޫކޮށްލަމުން ސޯފާގެ ލެނގޭބައިގައި ކަނދުރާ ބާއްވަމުން ސީލިންގްއަށް ނަޒަރު ހިންގާލިއެވެ. ކިޔާރާގެ ސަބަބުން މިހާރަކަށް އައިސް އަފްލާކް ހުންނަނީ އަބަދުމެ ރުޅިގަދަވެފައެވެ. ކިޔާރާގެ އަމަލުތަކުން އެރުޅި ކޮންޓްރޯލްކުރަން ވެސް އޭނައަށް ދަތިވާ ހިސާބަށް ގޮސްފިއެވެ.\nކުއްލިޔަކަށް ރިންގްވާން ފެށި ފޯނުގެ ސަބަބުން އަފްލާކް ސިހޭގޮތްވިއެވެ. މެންދުރުގެ ކެއުން މަތިން ވެސް އޭނަ ހަނދާންވީ ދެނެވެ. އަތުކުރީ އޮތް ގަޑިއަށް ދިން ނަޒަރާއެކު ގުޅަނީ މަންމަކަން އޭނައަށް ލަފާކޮށްލެވުނެވެ.\nފަޓުލޫނުގެ ޖީބުގައި އޮތް ފޯނުނަގައި އޭގެ ސްކްރީނަށް ބަލާލި އަފްލާކް އަވަސްއަވަހަށް ފޯނަށް ޖަވާބު ދިނެވެ. އެގުޅަނީ ފުލުހުގައި އުޅޭ އޭނަގެ އެކުވެރިޔެކެވެ. ޒޯހާގެ ބައްޕައަށް ދިމާވި ހާދިސާގެ ހުރިހާ މަޢުލޫމާތެއް އޮޅުން ފިލުވަން ބޭނުންވާތީ އެކުވެރިޔާގެ މަދަދަށް އޭނަ އެދުނީއެވެ. އެހާދިސާގައި ޝައްކުކުރެވޭ ކަންތަކެއް ހުރުމުން އެކަމުގެ ފަހަތުގައި އޭނަގެ ބައްޕަގެ އަތެއް ވޭތޯ ބަލަން އަފްލާކް ހުރީ ބޭނުންވެފައެވެ. އޭނައަށް ހަމަޖެހުމެއް ލިބެން އޮތީ ކަމުގެ ހަޤީޤަތް އެނގިގެންނެވެ. ބައްޕަގެ ފަރާތުން ކުރިމަތިވެދާނެ އިތުރު ހަމަލާއަކަށް ދުރާލާ ތައްޔާރުވެވޭނީވެސް އޭރުންނެވެ.\n''އަފްލާކްގެ ބައްޕަގެ އަތެއް އެއެކްސިޑެންޓްގެ ފަަހަތުގައި ނުވޭ، ކާރު ދުއްވަން އިން މީހާއަކީވެސް އެއްވެސް ގޮތަކުން އަފްލާކްގެ ބައްޕައާ ގުޅިފައި އޮތް މީހެއް ނޫން... އެއީ އެހެން ރަށަކުން ޗުއްޓީއަށް މިކޮޅަށް އައިސް އުޅުނު ޒުވާނެއް، ބާރަށް ކާރު ދުއްވަން ހަދައިގެން ކާރުގެ ކޮންޓްރޯލް އޭނަގެ އަތުން ދޫވެގެން ހިނގި އެކްސިޑެންޓްއަކަށް ވަނީ، އިންޓެންޝަނަލީ ކުރިކަމެއް ނޫން އެއީ...'' އާޒިމް ބުނެދިނެވެ. އެޖުމްލައިން އަފްލާކްއަށް ހަމަޖެހުމުގެ ނޭވާއެއް ދޫކޮށްލެވުނެވެ.\n''ޔަޤީންތަ؟...'' އަފްލާކް ހިތުގައިވާ ހުރިހާ ވަހުމެއް ފިލުވާލަން އިތުރަށް ސުވާލުކުރިއެވެ.\n''އާނ، ތަހުޤީޤުން އެކަމާއި އަފްލާކްގެ ބައްޕައާ ގުޅުން އޮތްކަމަކަށް ނުދައްކާ... އެއީ ހަމަ ހިޓް އެންޑް ރަން ކޭސްއެއް، ސްޕީޑް ކޮންޓްރޯލް ނުކުރެވި ހިނގިކަމެއް، ގަސްދުގަ ވެފައި އޮތް ކަމެއް ނޫން...'' އާޒިމް ބުނެދިނެވެ.\n''ކަލޭ މިގެއަށް ވަދެގެން ތިއުޅެނީ ކޮން ހައިސިއްޔަތަކުން؟... ހަމަ މިހާރު މިގެއިން ނިކުމޭ!، ކަލޭގެ ނުފޫޒު ފޯރާ ބަޔެއް މިގެއަކު ނުތިބޭނެ...'' ރަމީޒުގެ ތުންފަތުގައިވި މަލާމާތާއި ފުރައްސާރައިގެ ހިނިތުންވުން ފެނި އެމޫނުމަތީގައި ޖަހަންވެސް މާރިޔާ ބޭނުންވިއެވެ. ބޮޑާކަމާއި ކިބުރުވެރިކަމުން ފޯވެފައިވާ އިންސާނާއަށް ރަގަޅު ފިލާވަޅެއް ދޭން ބޭނުންވިއެވެ. ނަމަވެސް އޭނަގެ ހިތުގައި ވިކަމުން އައި ބިރުވެރިކަމުން މިފަހަރުވެސް އޭނަގެ ނަފުސު ބަލިކަށިވީއެވެ. ރަމީޒު ޖެހިހާ ބެރަކަށް ނެށުމުގެ ފުރުސަތުވެސް ދެވުނެވެ.\n''އަފްލާކް ކޮބާތަ؟...'' މާރިޔާ އޭނައާއި މުހާތަބުކުރަމުން ދިޔަ ގޮތުން ރުޅިއައިކަމުގައި ވިޔަސް ނަފުސު ހަމަޖައްސާލަން ރަމީޒު ފުންނޭވާއެއް ދޫކޮށްލިއެވެ. އޭނަގެ ހަމަލާއެއް އަމާޒުވެގެން މާރިޔާ ހަޅޭއްލަވަން ފަށައިފިއްޔާމު އަވައްޓެރިންތައް ގޭދޮށަށް ޖަމާވެދާނެއެވެ. ވަރިވާންވެގެން މާރިޔާ ކޯޓަށް މައްސަލަ ހުށަހެޅުމުން އެކަމުގެ ރުޅިވެރިކަމުގައި މާރިޔާއާއި ދިމާކޮށްލަން އައި ދުވަހުގެ މަތީން އޭނަ ހަނދާން ނުނެތެއެވެ. އެދުވަހު ރަށު މީހުންގެ ތެރޭގައިވެސް އޭނަ ވީ ބަދުނާމެވެ. މަޖިލީހުގެ ގޮނޑިއަށް ވާދަކުރަން ތައްޔާރުވަމުން ދަނިކޮށް އެހިނގި ހާދިސާއެއްގެ ސަބަބުން އޭނައަށް ކުރިމަތިލާން ޖެހުނީ ބޮޑު ނާކާމިޔާބީއަކާއެވެ. އޭގެ އިލްޒާމު އޭނަ އެޅުވީ މާރިޔާ އަދި އަފްލާކްގެ ބޮލުގައެވެ. އޭނަގެ ރުޅިވެރިކަމުގެ އިމަކީ ކޮބައިކަން އިމްތިހާނު ކުރީ އެދެމައިން ކަމުގައި ވީތީއެވެ.\n''ކަލޭ ނުޖެހޭނެ މިގެއަށް އަފްލާކް ހޯދަން އަންނާކަށް...'' ދުވަސްތަކަކަށްފަހު އަފްލާކް ހޯދަން ރަމީޒު އައުމުން މާރިޔާގެ ހިތުގައި ސުވާލު އުފެދުނެވެ. ސަހަލުކަމަކާއިގެން ރަމީޒު ނާންނާނެކަން އޭނައަށް އެނގެއެވެ. ޒޯހާއާއި އަފްލާކްގެ ކައިވެނީގެ ތާރީޚު ކައިރިވަމުން އަންނާތީ ކޮންމެވެސް ނުބައެއް ހަދަން ރަމީޒު މަސައްކަތްކުރާނެއެވެ. ނަމަވެސް އެފަދައިން ކަންތައްވުމުގެ ފުރުސަތު ދޭން މާރިޔާ ބޭނުމެއް ނޫނެވެ. އޭނަގެ ލޯބިވާ ދަރިފުޅުގެ ހަޔާތަށް އުފާވެރިކަމުގެ ބަހާރު އަންނަން ތައްޔާރުވަމުން އެދަނީ އެކަމަށް އެދި ދުޢާކުރަމުން އަންނަތާ އެތައް އަހަރެއް ފާއިތުވެ ދިޔަ ފަހުންނެވެ. ރަމީޒުގެ ނުބައި ވިސްނުމުގެ ސަބަބުން އެއުފާވެރިކަން ވިއްސިވިހާލިވެގެން ދާކަށް އޭނަ ބޭނުމެއް ނޫނެވެ.\n''ރަމީޒުގެ މައްސަލައަކީ ކޮބާތަ؟... އަހަރުމެން އަމިއްލަ ހާލައިގެން އުޅުމަށް ދޫކޮށްލާ، މިއިން ޒަމާނެއްގައިވެސް އިރާދަކުރެއްވިއްޔާ އަހަރުމެންގެ ފަރާތުން ރަމީޒުއަށް އުނދަގުލެއް ނުފޯރާނެ، އަހަރުމެންނަށް ލިބިފައި މިވާ މިނިވަންކަން މަތީގައި އުޅުމަށް ދޫކޮށްލާ، ރަމީޒުވެސް އަމިއްލަ ދިރިއުޅުން ކުރިއަށް ގެންދަން ބޭނުންވާނެހެން ކުރިއަށް ގެންދޭ، އެކަމާއި ފާޑުކިޔާނެ މީހަކު ނުވާނެ، އެކަމަކު ތިމާއަށް އުފަލެއް ނުލިބޭ ތަނުގައި އެހެން މީހުންނަށް ވެސް އުފަލެއް ލިބުމަށް ނޭދޭ ވިޔާނުދާ ވިސްނުން ދޫކޮށްލާ، އަހަންނާއި އަހަރެންގެ ދަރިފުޅު އެކަނި ހާލައިގެން ދޫކޮށްލާ، އާދޭސްކޮށްފަ މިބުނަނީ!...''\nމާރިޔާގެ އަޑު ކުރެހުނެވެ. އޭނަ ބޭނުންވަނީ ތާއަބަދަށް އެމީހުންގެ ދިރިއުޅުމުން ރަމީޒު ދުރަށް ދާށެވެ. ޒޯހާއާއި އަފްލާކްގެ ކައިވެންޏަށް ފަހު ރަށުގައި މަޑުކުރުމުގެ އިތުރު ވިސްނުމެއް އޭނަގެ ނެތެވެ. ރަމީޒުއާ އެއްފުރާޅެއްގެ ދަށުން ދުރަށް ދެވުމުން އޭނަ ހީކުރީ އުފާވެރި ދިރިއުޅުމެއް އޭނައާއި އަފްލާކްއަށް ލިބޭނެކަމަށެވެ. ނަމަވެސް އެހެނެއް ނުވިއެވެ. އޭނަ މިހާރު ބޭނުންވަނީ އޭނަގެ ލޯބިވާ ޢާއިލާ ރަމީޒުގެ ނުފޫޒު ނުފޯރާހާ ދުރަށް ގެންދާށެވެ. އުފަން ފަސްގަނޑު ދޫކޮށްފައި ދާން ވިޔަސް ހެވެވެ.\n''ކަލޭމެން ދެމައިން މަގޭ ދިރިއުޅުން ޚަރާބުކޮށްލާފަ އުފަލުގައި އުޅެވޭނެކަމަށްތަ ހީކުރަނީ؟، ކޮންމެ ތާކަށް ދިޔަޔަސް ހަމަޖެހުމުގެ ފުރުސަތެއް ނުދޭނަން... އަފްލާކް ކިޔާ ދަރިއަކާ ހެދި އަހަރެން ކުރިމަތިލާން ޖެހިފައިވާ ކަންތަކުގެ ކުޑަވެސް ހިލަމެއް ކަލެއަށް ވޭތަ؟، އެކަހަލަ ދަރިއަކު ނުލިބުނުނަމައޭ އަހަރެންގެ ހިތަށް އަރާ...'' ރަމީޒު ހަޅޭއްލަވައިގަތެވެ. އޭނައަށް މާރިޔާގެ ގަޔަށް އަތްއިސްނުކޮށް ހުރުންވީ ބޮޑު ވޭނަކަށެވެ. ކަށީގައި ހިފާފައި ހުރި އެއާދައަށް އިޖާބަ ދޭން އޭނަގެ އަތްމުނިމުނިކަވަމުން ދިޔައެވެ.\n''އަފްލާކް އެއީ ރަމީޒުގެ ދަރިއެއް ނޫން!...'' މާރިޔާ ބުނެލިއެވެ. ރަމީޒު ފަދަ ނުލަފާ މީހެއްގެ ދަރިއެއްގެ ލަޤަބު އަފްލާކްއަށް ލިބެން މާރިޔާގެ ޒަމީރު ދެކޮޅު ހަދައެވެ.\n''ތެދެއް ތިބުނީ!، އަމިއްލަ ދަރިޔަކަށް ނުވިޔަސް މަށަކަށްނު ބައްޕައޭ ކިޔަނީ!...''\nރަމީޒުގެ ތުންފަތުގައި ވަނީ މަލާމާތުގެ ހިނިތުންވުމެކެވެ. އެހިނިތުންވުމުގެ ފަހަތުގައި ފޮރުވިފައިވި މާނަ ދޭހަ ކުރެވުނީ ހަމައެކަނި މާރިޔާ އަށެވެ. އެހިނދު މާޒީގެ ސަފުހާތަކުގެ ތެރޭން ހަނާ އަޅާލި ހަނދާނަކާއެކު މާރިޔާގެ ހިތުގައި ގިލަންވެރިކަން އުފެދުނެވެ. މޭގައިވެސް ރިއްސާލިއެވެ. އިންސާނެއްގެ ސިފައިގައި ހުރި ޝައިތާނާއަށް ހަމަލާދޭންވެސް ބޭނުންވިއެވެ. އޭނަގެ މުޅި ދިރިއުޅުން ބަރުބާދުކޮށްލިކަމުގެ ބަދަލުހިފަން ވެސް ބޭނުންވިއެވެ. އެހެނަސް، އެހުރިހާ އިހުސާސެއްވީ މާރިޔާގެ ހިތުގައެވެ. އަމަލުތަކުން އެއިހުސާސްތަކެއް ނުދެއްކުނެވެ.\nހޫނު ޒުވާބަކަށް ބަދަލުވަމުން އައި ދެބަސްވުން މެދުކެނޑިގެން ދިޔައީ ރަމީޒުގެ ފޯނު ރިންގްވުމުންނެވެ. ޝަރާދަތް އިނގިލި މާރިޔާއާ ދިމާއަށް ދިއްކޮށްލަމުން އޭނަ އަމުރުކޮށްލީ ދެން އެންމެ ބަހެއްވެސް އެދުލުން ބޭރުނުކުރުމުގެ އިންޒާރެއްގެ ގޮތުންނެވެ. އެއީ ރަމީޒުއަށް ކިހާ މުހިންމު ފޯންކޯލެއްކަން އޭނަގެ އަމަލުތަކުން އަންގާދިނެވެ. ހިތްހަމަނުޖެހިފައި ހުރި މާރިޔާއަށް ހަމަހިމޭންކަން ޚިޔާރުކުރެވުނީ ކީއްވެގެންކަމެއް ނޭގުނެވެ. ރަމީޒުގެ އިންޒާރުތަކަށް އަބަދުމެ ހޭނިފައިވުމުން އެކަންތައް މުޅިންހެން ހަނދާނުން ފިލުވައިލަން އުނދަގޫވެފައިވަނީ ކަމަށްވެސް ވެދާނެއެވެ.\nރަމީޒު ފޯނުން ވާހަކަދައްކަމުން ހިނގައިގަތީ ގޭގެ ގޭޓާ ދިމާލަށެވެ. ގޭޓުން އޭނަ ނިކުތްތާ އިރުކޮޅެއް ފަހުން ކާރު ދުއްވާލި އަޑުވެސް އިވުނެވެ. ރަމީޒު ދިޔައީކަން މާރިޔާއަށް އެނގުނީ ދެނެވެ.\nރަމީޒު ދިއުމުންވެސް މާރިޔާގެ ހިތަކަށް ހަމަޖެހުމެއް ނުލިބުނެވެ. އެތައް ދުވަހެއް ފަހުން އެހާ ކުއްލި ގޮތަކަށް އަފްލާކް ހޯދަން ރަމީޒު އަންނަން ޖެހުނު ސަބަބާމެދު މާރިޔާއަށް ވިސްނެމުން ދިޔައެވެ.\n''ކޮބާ، ކަލޭއާ ހަވާލު ކުރެވުނު ކަންތައް ރަގަޅަށް ނިންމާލެވުނުތަ؟، އެންމެފަހުން އެކަންތައް ހަވާލުކުރުމުންވެސް ކަލެއަށް އެކަމެއް ފުރިހަމައެއް ނުކުރެވުނު، މިފަހަރު މަބުނިހެން ވިތަ؟، ނޫނީ އަމާ ބުނީތާ ފަރަށްދާ އުސޫލުންތަ ކަންތައް ކުރީ؟...'' ކަންފަތުގައިވި ފޯނު ތިރިކޮށްލަމުން ރަމީޒު ވާހަކަދެއްކީ ކާރުގެ ކުރީ ސީޓުގައި އިން އޭނަގެ ސެކްރެޓަރީ އީތަން އާއެވެ. އީތަން ވަގުތުން ރަމީޒުގެ ސުވާލަށް ޖަވާބު ދޭން އަވަސްވެގަތެވެ. ރަމީޒު އޭނަގެ ދެކެ ހިތްހަމަނުޖެހިފައި ހުރުމުން އެކަމުގެ ކަންބޮޑުވުން އޭނަގެ މޫނުމަތިން ފެނެއެވެ.\n''އެފަހަރު މަސައްކަތް ހަވާލުކުރެވުނު މީހުންގެ ފީކަޅާކަމުން އެހެން ކަންތައް ދިމާވީ... އެކަމުގެ ޒިންމާ އަހަރެން ނަގަން، އަދި މަޢާފަށްވެސް އެދެން، މިފަހަރު އަހަރެން އަމިއްލައަށް ހުރިހާކަމެއް ނިންމާލީ... ތަހުޤީޤުން އަފްލާކްއަށް އެކްސިޑެންޓްގެ ހަޤީޤަތެއް ނޭނގޭނެ، ބޮސްގެ އަތެއް ވާކަމެއް ވެސް ނޭނގޭނެ... އަހަރެން އޮންނާނީ ހުރިހާ މަންޒަރެއް އޮޅުވާލާފައި، ފައިސާ ދިނުމުން ނުވާނީ ކޮންކަމެއްތޯ، އަނެއްކޮޅުން ހައްޔަރުކުރެވުނު މީހާވެސް ދުވަސްކޮޅަކުން ދޫކޮށްލާނެތާ............ އެކަމަކު އަހަރެން ބޭނުން ސުވާލެއް ކޮށްލަން، ކީއްވެގެންތަ އަފްލާކްއަށް އެކަންތައް ސިއްރުކުރަން ބޭނުންވަނީ؟... ބޮސް ބޭނުންވީ އަފްލާކްއަށް އިންޒާރެއް ދޭން ނޫންތަ، ދެން ކީއްވެގެންތަ އެކްސިޑެންޓްގެ ހަޤީޤަތް ސިއްރުކުރަން ތިއުޅެނީ؟...''\nއީތަން ޖެހިލުންވެފައި ވެސް އޭނަގެ ހިތުގައިވާ ސުވާލުތައް ރަމީޒުއަށް އަމާޒުކުރިއެވެ. ރަމީޒުގެ އަމަލުތައް އެހާ އަވަހަށް ބަދަލުވުމުން އޭނައަށް ހީވަނީ އޮޅުންބޮޅުންގަނޑެއްގެ ތެރޭގައި އުޅޭވޭ ހެންނެވެ.\n''އެއްފަހަރު ވެސް ކަލޭގެ ތި ސިކުނޑި ބޭނުންކޮށްބަލަ، އަފްލާކްއަށް ޝައްކެއް ވެއްޖެއްޔާމު އޭނަ ހުންނާނީ އިތުރުކަމެއް ވެދާނެތީ ސަމާލުވެގެން، އޭރުން އިތުރު ހަމަލާއެއް ދޭން އަހަންނަށް އުނދަގޫވާނެ، އަހަރެން ރޭވި ގޮތަށް ޒޯހާގެ ބައްޕަ އެކްސިޑެންޓް ވިނަމަ އެއީ އަހަރެންގެ ކަމެއްކަން އަފްލާކްއަށް އެންގީމުސް، ޒޯހާއާއި ދުރުވުމަށް އޭނައަށް އިންޒާރެއްގެ ގޮތުން... އެކަމަކު އެހެނެއް ނުވިއެއްނު، އެހެންވެ އެހެން ގޮތަކަށް ބާޒީ އަނބުރާލަން ޖެހިފައި މިވަނީ!...'' ރަމީޒު ރުންކުރު ވިއެވެ. އޭނަ ރޭވި ރޭވުން ނާކާމިޔާބުވުމުން އަދިވެސް އެކަމާ މެދު ހިތްހަމަނުޖެހިފައިވާ ކަހަލައެވެ.\n''ކުރިއަށް އޮތް ދުވަސްކޮޅުގައި ހިމޭންވެލުން ރަގަޅުވާނީވެސް، އޭރުން އަފްލާކްއަށް ޝައްކެއް ނުވާނީ...'' ރަމީޒު ވިސްނާލަމުން ބުނެލިއެވެ. ކޮންމެހެން ހަދާފައިވެސް ޒޯހާއާއި އަފްލާކްގެ ކައިވެނި ހުއްޓުވަން އޭނަ ހުރީ އަޒުމު ކަނޑައަޅައިގެންނެވެ.\n''ދެން ފަހަރަކުން އައްޔޫބުއަށް ސަލާމަތްވުމުގެ ފުރުސަތެއް އަހަރެން ނުދޭނަން، ދެން އަހަރެން އަމިއްލައަށް ހުރިހާކަމެއް ނިންމާލާނީ...'' ރަމީޒު ބުނެލިއެވެ.


"Magey Mahaldheeb" Ge Namugai SAFF Championship Ge Qaumy Campaign Ifthihaah Koffi - Vaguthu\n"މަގޭ މަހަލްދީބް" ގެ ނަމުގައި ސާފް ޗެމްޕިއަންޝިޕުގެ ޤައުމީ ކެމްޕޭން އިފްތިތާހުކޮށްފި\nސާފް ޗެމްޕިއަންޝިޕް 2021 ގެ ޕްރޮމޯޝަނަލް ހަރަކާތްތައް ރައީސުލްޖުމްހޫރިއްޔާ އިފްތިތާހުކޮށްދެއްވަނީ-- ފޮޓޯ: ރައީސް އޮފީސް\nރާއްޖޭގައި ބާއްވާ ސާފް ޗެމްޕިއަންޝިިޕްގެ ތީމަކަށް "މަގޭ މަހަލްދީބް" ހަމަޖައްސައި މުބާރާތުގެ ރަސްމީ ސްލޯގަން އަކަށް "ތިންވަނަ ފަހަރު، މީއެ ފަހަރު" އިއުލާނުކޮށް މުބާރާތުގެ ޕްރޮމޯޝަނަލް ހަރަކާތްތައް ރަސްމީކޮށް ލޯންޗުކޮށްފިއެވެ.\nމި ބޮޑު ކެމްޕޭން ލޯންޗުކޮށްދެއްވީ ރާއްޖޭގެ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އެވެ. މީގެއިތުރުން މި ރަސްމިއްޔާތުގައި ފަތުރުވެރިކަމާ ބެހޭ ވަޒީރު ޑރ. އަބްދުﷲ މައުސޫމް އާއި ދިފާއީ ވަޒީރު މާރިޔާ އަހުމަދު ދީދީގެ އިތުރުން އެފްއޭއެމްގެ ރައީސް ބައްސާމް އަދީލް ޖަލީލް ބައިވެރިވެވަޑައިގެންނެވި އެވެ.\nބޭރުގެ ބޮޑެތި މުބާރާތްތައް ކަމަށްވާ ވޯލްޑްކަޕް އަދި ޔޫރޯ ފުޓުބޯޅަ މުބާރާތްތަކުގައި ބޭނުންކޮށްފައިވާ ތީމްތަކުން ނަމޫނާއަކަށް ބަލާ، ރާއްޖޭގެ ސަގާފަތާއި އާދަކާދަތައް ދިވެހިވަންތަ ވައްޓަފާޅިއަށް ެ ބަދަލުކުރުމަށްފަހު ރާއްޖޭގެ މާކެޓިންގެ ތަޖުރިބާކާރެއް ކަމަށްވާ ނިއުޝާދުގެ އާރުކާޓީގެ ދަށުން ހިންގާ "ނޯވާ އެސޯސިއޭޓްސް" އިން ވަނީ ރާއްޖެއިން މިހާތަނަށް މުބާރާތެއް ޕްރޮމޯޓުކުރާ އެންމެ މަތީ ފެންވަރުގައި މި މުބާރާތުގެ ހަރަކާތްތައް ރާވާފައެވެ.\nމިގޮތުން މުބާރާތަށްް ހާއްސަކޮށް ހާއްސަަ އިޝްތިހާރުތަކެއް ނޯވާ އެސޯސިއޭޓްސް އިން ވަނީ ތައްޔާރުކޮށްފައެވެ. މި އިޝްތިހާރުތައް ބޭނުންކުރުމުގެ ފުރުސަތު ދިވެހި ހުރިހާ މީޑިއާތަކަށް ހުޅުވާލެވޭނެ އެވެ. މީގެއިތުރުން މުބާރާތުގައި ރާއްޖެއިން ބޭނުންކުރާނެ ހާއްސަ "ފަރުމާ" ނުވަތަ ތީމް ވަނީ ދައްކާލާފައެވެ. މި ފަރުމާގައި ދިވެހިރާއްޖޭގެ ރީތިކަމާއި ތަފާތުކަން ވަރަށް ބޮޑަށް ރަމްޒުކޮށްދެއެވެ.\nމުބާރާތުގައި ބޭނުންކުރާނެ މެސްކޮޓް އަކަށް ދީފައިވާ ނަމަކީ "ސްނެޕާ" އެވެ. މިއީ ރާއްޖޭގެ ގައުމީ ޓީމަށް ދީފައިވާ ރެޑް ސްނެޕާސް ނަމުގެ މިސާލުން ތައްޔާރުކޮށްފައިވާ މެސްކޮޓެކެވެ. އެފްއޭއެމުން ބުނީ ކެމްޕެއިންގެ ބްރޭންޑް އުސޫލުތައް ބޭނުންކޮށްގެން މި މުބާރާތުގެ ކެމްޕެއިން ހަރަކާތްތައް ކޮންމެ ބަޔަކަށްވެސް ބޭނުންކުރެވޭނެ ކަމަށެވެ. މީގެތެރޭގައި ރަށު އަދި އަތޮޅު ކައުންސިލްތަކާއި އަމިއްލަ އަދި ސަރުކާރު ކުންފުނިތައް ހިމެނެއެވެ.\nރާއްޖެއިން ވަނީ މި މުބާރާތް މިހާތަނަށް ދެ ފަހަރު ކާމިޔާބުކޮށްފަައެވެ. އެއީ ލަންކާ އާއި ރާއްޖެ ގުޅިގެން 2008 ގައި ބޭއްވި މުބާރާތާއި ބަންގާޅުގައި 2018 ގައި ބޭއްވި މުބާރާތެވެ. މި ދެ ފަހަރުވެސް ރާއްޖެ ތަށި އުފުލާލީ އިންޑިއާ ބަލިކޮށްގެންނެވެ. ރާއްޖެއަކީ މުބާރާތުގެ ޑިފެންޑިން ޗެމްޕިއަނުންނެވެ. އެހެންކަމުން މުބާރާތުގެ ސްލޯގަން އަކަށް "ތިންވަނަ ފަހަރު، މީއެ ފަހަރު" ހަމަޖެއްސީ ތިންވަނަ ފަހަރަށް މި ތަށި ރާއްޖެއިން ހޯދުމުގެ އަޒުމުގައެވެ.\nސާފް ޗެމްޕިއަންޝިޕް ރާއްޖޭގައި ކުރިޔަށްދާނީ އޮކްޓޯބަރ 1 އިން 16 ގެ ނިޔަލަށެވެ. ލީގު އުސޫލުން ފަސް ގައުމު މި މުބާރާތުގައި ވާދަކުރާއިރު މިއީ ރާއްޖެއިން އެކަނި މި މުބާރާތް ހޯސްޓުކުރާ ފުރަތަމަ ފަހަރެވެ. މިފަހަރު މުބާރާތުގެ ފައިނަލަށް ދާނީ ލީގު އުސޫލުން ކުޅެ އެންމެ ގިނަ ޕޮއިންޓް ހޯދާ ދެ ޓީމެވެ.\nސެޕްޓެމްބަރު 12, 2021 22:50\nކޮން މަހަލްފީބެއް.މިއީ ދިވެހި ރާއްޖެ. އިންޑިޔާގެ "ދީބް" އެއް ނޫން. މި ރައީސްމީހާގެ ބަލާވެރިކަން ހާދަ ބޮޑުވެއްޖެއޭ.\nސެޕްޓެމްބަރު 12, 2021 23:06\nމިހިރަ ފެންނަނީ ހަގީގަތް ހާމަވަމުން މިދަނީ..މިމީހުން އުޅެނީ މިތަން މަހަލްދީބައް ހަދަން..އިންޑިޔާގެ މަހަލްދީބައް.. ފިކުރުކޮއްބަލަ.\nސެޕްޓެމްބަރު 13, 2021 00:20\nމަހީކުރީ މަގޭ އަދީބުއޭ ބުނަން އުޅެނީ ކަމަށް!\nސެޕްޓެމްބަރު 13, 2021 05:42\nހާދަ އިންޑިޔާވަންތަ ނަމެކެކޭ!!\nސެޕްޓެމްބަރު 13, 2021 09:02\nލަކްޝަދީބް ކިޔާތީ، އިންޑިޔާގެ ދަށުގަ އޮތް ތަނެއްގެ ގޮތުގައި ދިވެހިރާއްޖެ ދެއްކުމަށް "ދީބް" ފަހަތަށް މިލަނީ. ދިވެހިން ހަމަ ނިދާފަ ނޫނީ ސޯޝަލްމީޑިޔާއަށް ހުސްވެގެން ތިބޭނީތަ؟ ބަލަ ކޮންމެ މީހެއްގެވެސް ދަރިން ދިރިއުޅެން އޮތް ގައުމޭ މިއީ.. މިގައުމުގައި މިހާރު މިތިބަ ގައްދާރު ހާއިނުން އަހަރެމެންގެ މި ގައުމު އަޅުވެތި ކުރަނީއޭ.. ނުކުމެ މިކަން ހުއްޓުވާނީ ހިންދޫންތައް އަރާ ދިވެހިން ރޭޕްކޮށް އަންދާ ހުސްކުރަން ފެށީމަތަ؟\n"އައްދައުލަތުލް މަޙަލް ދީބިއްޔަ" ދިވެހިރާއްޖޭގެ ޤައުމީ ނިޝާނުގަ ލިޔެފައިވާ ލިއުން ކޮޅެއް.. މިއަދަކު އިއްޔެ އަކު ކިޔާ ނަމެއް ނޫން.. އެކުވެރިކަމަކީ ގަދަފަދަ ބާރެއް.. ވަކިވެގަތުމަކީ ނިކަމެތިކަމެއް.. ނަމަވެސް، ބައެއްގެ އުގަށް ވެއްޓި، އެބަޔަކު ބޭނުންހާ ގޮތެއް ހެދިގެން އޮންނަ އޮތުން ދައުލަތުގެ ވެރިން ހުއްޓާލަންވެއްޖެ.. މިއަދު ތިކުރަމުން އަންނަ ކަންކަމުގެ ހިތި ކަން މާދަމާ ފެންނާނެ. މި ޤައުމަކީ2ހާހަކަށް އަހަރު ފުރިހަމަ މިނިވަން ޤައުމެއް.. ޤައުމަށް ޤައްދާރު ނުވޭ.. އަމިއްލަ މަންފާއަށް ނުވިސްނާ ޤައުމަށް ވިސްނާ..\nއެއީ އިންޑިޔާ މީހުން ރާއްޖެ ކިޔާ ގޮތް\nސެޕްޓެމްބަރު 14, 2021 18:07\nކަލޭމެން އެންމެން ގަމާރީތަ އަޅެ. ގައުމީ ނިޝާނުގަވެސް ޖަހާފަ އޮންނަނީ މަހަލްދީބޭ. ދެން ކަލޭމެން ކިޔަންވީނު އެ ނިޝާން ހެދީވެސް އިންޑިޔާގެ ބަޔަކަށް އަހަރެމެންގެ ވަޠަން ގެންދަންށޭ. ގަމާރުވިޔަސް ސިޔާސީވިޔަސް ދެން ތީ ބޮޑުވަރު.\nސެޕްޓެމްބަރު 15, 2021 07:54


France gai COVID fiyavalhuthakah lui dhee, aanmu thanthanugai mask naalhaa ulhun huhdha kurany! | Atoll News\nފްރާންސްގައި ކޯވިޑް ފިޔަވަޅުތަކަށް ލުއިދީ، އާންމު ތަންތަނުގައި މާސްކު ނާޅާ އުޅުން ހުއްދަ ކުރަނީ!\nޝާއިޢުކުރީ: ފާޠިމަތު ފާޒިހާ ޖޫން 16, 2021, 23:41\nފްރާންސްގައި ކޯވިޑް-19 ގެ ހާލަތު ރަނގަޅުވަމުން އަންނާތީ ބޮޑެތި ލުއިތަކެއް ދޭން ނިންމައިފި އެވެ.\nއެ ގައުމުގެ ބޮޑުވަޒީރު ޖީން ކާސްޓެކްސް މިއަދު ވިދާޅުވީ ބުރާސްފަތި ދުވަހުން ފެށިގެން އާންމު ތަންތަނުގައި މާސްކު އެޅުމަކީ މަޖުބޫރު ކަމެއް ނޫން ކަމަށެވެ. މި މަހުގެ 20 ވަނަ ދުވަހުން ފެށިގެން ރޭގަނޑު 11:00 ން ފެށިގެން އިއުލާނުކޮށްފައި އޮންނަ ކާފިއު އުވާލާނެ ކަމަށް ވިދާޅުވި އެވެ.\nއާންމު ތަންތަނުގައި މާސްކު ނާޅާ އުޅެން ހުއްދަ ދިން ނަމަވެސް ގިނަ މީހުން އެއްވާ ތަންތަނާއި ފުޓުބޯޅާ ސްޓޭޑިއަމް ފަދަ ތަންތަނާއި އާންމު ދަތުރުފަތުރުގެ ހިދުމަތް ހޯދާއިރު މާސްކު އަޅަން ޖެހެ އެވެ.\nފްރާންސްގައި ކޯވިޑް ފިޔަވަޅުތަކަށް ލުއިދޭން މިފަށަނީ ކުރިން ނިންމާފައިވާ ތާރީހަށްވުރެ 10 ދުވަސް ކުރިންނެވެ.\nކޯވިޑް-19 ކޮންޓްރޯލް ކުރުމަށް އަޅާފައިވާ ފިޔަވަޅުތަކަށް ލުއި ދޭން ނިންމާފައި މިވަނީ އެ ގައުމުގެ އާބާދީގެ ބޮޑު ބަޔަކަށް ކޯވިޑް-19 ވެކްސިން ދެވުމުންނެވެ. ތަފާސް ހިސާބު ދައްކާގޮތުން ފްރާންސްގެ ކޮންމެ 100 މީހަކުން 68.40 ޕަސެންޓު މީހުން ވަނީ ވެކްސިން ޖަހާފަ އެވެ.\n67.4 މިލިއަން މީހުންގެ އަބާދީއެއް އޮންނަ ފްރާންސްގައި ވެކްސިން ޖަހަންޖެހޭ އާބާދީގެ ތެރެއިން މިހާތަނަށް ދެ ޑޯޒު ފުރިހަމަ ކޮށްފައިވަނީ 22.2 ޕަސެންޓު މީހުންނެވެ. ފުރަތަމަ ޑޯޒު ފުރިހަމަކޮށްފައިވަނީ 46.9 ޕަސެންޓު މީހުންނެވެ.


Diange memorial fund William aai Harry ah baikohllaifi | Mihaaru\nFriday 22 January, 2021\nލައިފްސްޓައިލް / ޑަޔާނާ\nޑަޔާނާގެ މެމޯރިއަލް ފަންޑް ވިލިއަމާއި ހެރީ އަށް ބައިކޮށްލައިފި\nއަހުމަދު އަދްޝަން, މިހާރު\n08 ޖުލައި 2020 - 07:53\nއަވަހާރަވެފައިވާ ޕްރިސެސް ޑަޔާނާގެ ހަނދާނުގައި އުފައްދާފައިވާ "ޑަޔާނާ، ޕްރިންސެސް އޮފް ވޭލްސް މެމޯރިއަލް ފަންޑް" އެ ކަމަނާގެ ދެ ދަރިކަލުން ކަމަށްވާ ޕްރިންސް ވިލިއަމާއި ހެރީގެ މެދުގައި ހަމަހަމަ ބަހަން ނިންމައިފި އެވެ.\nމީޑިއާތަކުން ބުނި ގޮތުގައި ދެ ބޭފުޅުންގެ މެދުގައި ފަންޑް ބައްސަވަން ނިންމަވައި، އެކަމާ ގުޅޭ ލިޔެކިޔުންތަކުގައި ދެ ބޭފުޅުން ސޮއިކުރައްވާފައި ވަނީ މިދިޔަ އަހަރު އެވެ. އަދި އެކަމާ ގުޅޭ ގޮތުން އެއްބަސްވުމަކަށް ވަޑައިގެންފައި ވަނީ ހެރީ އާއި އަނބިކަނބަލުން މޭގަން މާކަލް މި އަހަރުގެ ކުރީކޮޅު ޝާހީ ޒިންމާތައް ވެސް ދޫކޮށްލައްވަން ނިންމެވުމުގެ ދުވަސްކޮޅެއް ކުރިން ކަމަށް މީޑިއާތަކުން ބުންޏެވެ.\nހެރީ މިހާރު ދިރިއުޅުއްވަމުން ގެންދަވަނީ އަނބިކަނބަކުންނާއި ދަރިކަލުންނާ އެކު އެމެރިކާގެ ލޮސް އެންޖެލިސްގަ އެވެ.\n"ޑަޔާނާ، ޕްރިންސެސް އޮފް ވޭލްސް މެމޯރިއަލް ފަންޑް" އަކީ މިހާރު ވެސް އެކި ފަރާތްތަކުން މާލީ ގޮތުން އެހީތައް ލިބޭ ފަންޑެކެވެ. އެކަމަކު އެ ފަންޑަށް ފައިސާ ހޯދަން ފަހުން އެއްވެސް މަސައްކަތެއް ކުރަމުން ގޮސްފައެއް ނުވެ އެވެ.\nއެއަށް ލިބޭ އެހީތައް ބޭނުން ކުރަނީ ޑަޔާނާ ދުނިޔޭގައި ހުންނެވި ދުވަސްވަރު އެކަމަނާ އިންސާނިއްތަކަށްޓަކައި ކުރެއްވި މަސައްކަތްތަކަށް ހާއްސަކޮށްގެންނެވެ. އޭގެ ތެރޭގައި އެއިޑްސް ޖެހިފައިވާ އަންހެނުންނާއި ކުޑަކުދިންނަށް އެހީވުން ފަދަ ކަންކަން ހިމެނެ އެވެ.\nމަންމާފުޅުގެ ހަނދާނުގައި އުފެއްދެވި ފަންޑެއް ބައިކޮށްލައްވަން ވިލިއަމާއި ހެރީ ނިންމެވި އިރު، ދެ ބޭފުޅުން ކުރިން އެކީގައި ރޯޔަލް ފައުންޑޭޝަންގެ ދަށުން ހިންގެވި ޗެރިޓީތަކެއް ވެސް ވަނީ ވަކިކޮށްލައިފަ އެވެ. އެގޮތުން ފަހުން ހެރީ އާއި މޭގަން ގުޅިވަޑައިގެން އުފެއްދެވީ ސަސިކްސް ރޯޔަލް ފައުންޑޭޝަނެވެ.\nނަމަވެސް ޝާހީ ޒިންމާތައް ދޫކޮށްލައްވާފައިވާތީ އެ ޗެރިޓީ އުވާލައްވައި ދެ ބޭފުޅުން އުފެއްދެވި ޗެރިޓީ އަކީ "އާޗިވެލް" އެވެ. އެ ޗެރިޓީ ރަސްމީކޮށް ލޯންޗްކުރުން މަޑުޖައްސާލާފައި ވަނީ ކޮވިޑް-19 ގެ ސަބަބުން ދިމާވެފައި އޮތް ހާލަތްތަކާ ހެދި އެވެ.\nPrince Harry aai Meghan ge aa charity akee "Archewell"\nހޮލީވުޑްގެ ކުރީގެ ބަތަލާ މޭގަން އާއި ހެރީ 2018 ގައި ކައިވެނި ބައްލަވައިގަތް ފަހުން، ހެރީ އާއި ޝާހީ އާއިލާއާ ދެމެދު ގުޅުމަށް ވަރަށް ބޮޑެތި ބަދަލުތަކެއް އައިސްފައިވެ އެވެ. ގިނަ ބަޔަކު އޭގެ ޒިންމާ އަޅުވަނީ މޭގަންގެ އިސްތަށިފުޅުގަ އެވެ.\nޑަޔާނާ ޕްރިންސް ވިލިއަމް ކޭޓް މިޑްލްޓަން އިނގިރޭސިވިލާތް ޕްރިންސް ހެރީ\n5 ކޮމެންޓް, 12 ރިއެކްޝަންސް\nތެދެއް މީހުން ބުނެއުޅޭ އެމެރިކާނު އަންހެނުންނަކީ ވަރަށް ދިއުޅި ދިގުބައެކޭ.\nމޭގަންއަކީ ހެރީއަށްވުރެ ދޮށީމީހެއް. އެހެންމެ ހެރީ އެހެރީ ވަރަށްބޮޑަށް ދަށުވެފަ\nމޭގަން އަކީ އުފަން ބައްޕަ އާއި ވެސް ގުޅޭ ބޭފުޅެއް މޫނެވެ. ހެރީ/ މޭގަން ކައިވެންޏަކީ ޝަހީ ފެމެލީ އަށް ކުރިމަތިވި މައްސަލަ ގަޑެކެވެ.\nޔޫ އާ ރޭސިސްޓް ޓޫ؟ ޕިސްޕިސް ގިނަ ބަޔަކު އޭގެ ޒިންމާ އަޅުވަނީ މޭގަންގެ އިސްތަށިފުޅުގަ އެވެ.\nގިނަ ބަޔަކު ބުނާ އެއްޗެއް އެއީ. އެ ވެދާނެ ޙަގީގަތަށް. އެ ދެ މީހުން ކައިވެނި ކުރިފަހުން މައްސަލަތައް ދިމާވާންފެށީ. އެހެންވީމަ މީހުން އެހެން ކިޔަނީ.


Raajjeygai Sagaafee Tourism Aai Halaal Tourism Fulhaa Kurumuge Massakkai Dhanee Kuriah - Minister - Vaguthu\nކޮމްސެކްގެ 36 ވަނަ ބައްދަލުވުމުގައި ޓޫރިޒަމް މިނިސްޓަރ ޑރ. މައުސޫމް - ފޮޓޯ: ޓޫރިޒަމް މިނިސްޓްރީ\nރާއްޖޭގެ ޓޫރިޒަމް ކުރިއަށް ގެންދިއުމުގައި ސަގާފީ ޓޫރިޒަމް އާއި ހަލާލް ޓޫރިޒަމް ފުޅާކުރުމަށް މަސައްކަތްކުރަމުންދާކަަަމަށް ޓޫރިޒަމް މިނިސްޓަރ ޑރ. އަބްދުﷲ މައުސޫމް ވިދާޅުވެއްޖެ އެވެ.\nމިނިސްޓަރ މިހެން ވިދާޅުވީ، ދަ ސްޓޭންޑިންގ ކޮމިޓީ ފޯރ އިކޮނޮމިކް އެންޑް ކޮމާޝަލް ކޯޕަރޭޝަން އޮފް ދަ އޯގަނައިޒޭޝަން ފޯރ އިސްލާމިކް ކޯޕަރޭޝަން (ކޮމްސެކް) ގެ 36 ވަނަ ބައްދަލުވުމުގެ މިނިސްޓީރިއަލް ސެޝަންގައި ވާރޗުއަލްކޮށް ބޭއްވި މި ބައްދަލުވުމުގެ ސެޝަންއެއްގައި ވާހަކަދައްވަމުންނެވެ.\nއެ ބައްދަލުވުން ހުޅުވާ ދެއްވީ ކޮމްސެކް ގެ ޗެއަރމަން، ތުރުކީގެ ރައީސް ހިޒް އެކްސެލަންސީ ރަޖަބް ތައްޔިބު އުރުދުޣާންއެވެ.\nޓޫރިޒަމް މިނިސްޓްރީން ވިދާޅުވީ، ޕްރޮމޯޓިންގ އެންޓްރޕްރިނިއަރޝިޕް ފޯ ޓޫރިޒަމް އިންޑަސްޓްރީ ކޮމްޕެޓެޓިވްނަސް' ޝިޔާރުގެ ދަށުން މިއަދު ބޭއްވި ސެޝަންގައި މިނިސްޓަރ ޑރ. މައުސޫމް ކޮވިޑް-19 ގެ ސަބަބުން ރާއްޖޭގެ ފަތުރުވެރިކަމަށް ދިމާވެފައިވާ ގޮންޖެހުންތަކާއި އެ ގޮންޖެހުންތަކުން އަރައިގަތުމަށް ރާއްޖެއިން ކުރަމުން ގެންދާ މަސައްކަތްތަކާއި ލިބެމުންދާ ކުރިއެރުންތަކުގެ މައްޗަށް އަލިއަޅުވާލައި ވާހަކަދެއްކެވި ކަމަށެވެ.\nއަދި މިއީ ފަތުރުވެރިކަމަށް ދިމާވެފައިވާ ގޮންޖެހުންތަކުގެ ތެރެއިން ފުރުސަތުތައް ހޯދާ ފަތުރުވެރިކަމުގެ ވިޔަފާރީގެ އައު އުކުޅުތައް ތައާރަފް ކުރަންވީ ވަގުތު ކަމަށް މިނިސްޓަރ ވިދާޅުވިއެވެ.\nމިނިސްޓަރ ވަނީ ރާއްޖޭގެ ފަތުރުވެރިކަން ހޯދަމުންދާ ކާމިޔާބުގެ ސިއްރަކީ އިންޑަސްޓްރީގެ ބައިވެރިންގެ މިންނަތް މަސައްކަތްކަމުގައި ފާހަގަ ކުރައްވާ އެފަރާތްތަކަށް ޝުކުރުއަދާކުރައްވާފައެވެ.\nކޮމްސެކް އަކީ އޯގަނައިޒޭޝަން ފޯރ އިސްލާމިކް ކޯރޕަރޭޝަން (އޯ.އައި.ސީ.) ގައި ހިމެނޭ4ދާއިމީ ކޮމިޓީގެ ތެރެއިން އެއް ކޮމިޓީއެވެ. ކޮމްސެކްގެ މެންބަރު ޤައުމުތަކުގެ ގޮތުގައި 57 ޤައުމުއޮވެއެވެ. މި ބައްދަލުވުމުގައި އޯ.އައި.ސީ. ގެ ސެކްރެޓަރީ ޖެނެރަލް ޑރ. ޔޫސުފް ބިން އަޙްމަދު އަލް އޮތައިމީން އާއި މެންބަރު ޤައުމުތަކުގެ ޓޫރިޒަމް މިނިސްޓަރުންނާއި ބައެއް އިންޓަރނޭޝަނަލް އޯގަނައިޒޭޝަންގެ ވެރިން ބައިވެރިވެވަޑައިގެންނެވިއެވެ.\nއައްޑުއަށް ޕައުންޑް ވަންނާނެ ގޮތް މިނިސްޓަރު ތަފްސީލްކޮށްދެއްވައިފި\nނޮވެމްބަރު 27, 2020 06:57\nތިއީ ވަރަށް ބޮޑު ތެދުފުޅެއްކަން ވަރަށް ރަނގަޅަށް ޤަބޫލުކުރެވޭނެ. މިހާރު އޭގެ ތެރެއިން އެއްކަމެއްގެ ގޮތުގައި މީހުން އުޅޭ ރަށް ރަށުގައިވެސްްް ބަނގުރާ ވިއްކުން ހުއްދަކުރުމުގެ މަޝްވަރާ ފެށިގެން އެއޮށް ދަނީ.\nނޮވެމްބަރު 27, 2020 07:42\nއެ މަސައްކަތުގެ ބައެއްތޯ ރާވިއްކު މުގެ ހުއްދަނުދެވިގެން ތެޅިބާލަނީ !!!!؟؟؟\nނޮވެމްބަރު 27, 2020 08:40\nސަގާފަތަކީ ރާ ހުއްދަކުރުން ދެއްތޯ . ރީތި ނަންނަން ކިޔައިގެން މުޅިން ޝައިތާނާގެ މަޅީގައި ތިޖެހެނީ . ސަގާފަތޭ ނުކިޔާ ކިޔާބަލަ ހަލާލު ޓޫރިޒަމް އަދި ހަރާމް ޓޫރިޒަމް\nނޮވެމްބަރު 27, 2020 10:31\nނަމުގެ ކުރިޔަށް ޑަކްޓަރ އެ ކިޔަނީ އޮޅުވާލުމުގެ ދާއިރާއިން ފާސްނެންގެވީމާތޯ! ރާއްޖޭގެ ރަށްރަށުގައި ރާ ވިއްކަން ފާސްކުރުމުގެ ކުރިން ރައްޔިތުންނަށް އެކަން އޮޅުވާލަން ދައްކާ ވާހަކަ ތިއީ!\nނޮވެމްބަރު 27, 2020 11:32\nސޭޓް މީިހާ މި ކުރަނީ ކޮން ކަހަލަ ޓޫރިޒަމެއް ބޭރުމީހުންގެ މުސާރަނުދީ ދެމަސް ދިވެހިންނަށް %35 މުސާރަ. ރިސޯޓްގަ ތަންތަން އިމާރާތްކުރާން ހުއްދައެއްނުނަގާ. ބޭނުން އިރަކ ކު ރިސޯޓް ވަށައި ފަޅުން ވެލިނަގާ. މަސްފެ ކްޓެރީއެއް . އަސްދޫނި ކޮއްޓެއް. ހައްތާ ވައް ކަން މިހާރު މޫދުގައި ކޮޓަރި އަޅާން ތަނބު ޖަހަނީ ކޮބާ ސޭޓް އަށް ގާނޫނެއް؟؟ ސޭޓްއާއި ގާނޫނު އަރާ ހަމަ ކުރާނީ ކޮންއިރަ ކުން؟؟


ރާއްޖޭން ބޭރުން މާލެ އަންނަ ފަރާތްތަކުން ކަރަންޓީނުވާން މަޖުބޫރުކޮށްފި – DhiDaily\nރާއްޖޭން ބޭރުން މާލެ އަންނަ ފަރާތްތަކުން ކަރަންޓީނުވާން މަޖުބޫރުކޮށްފި\nރާއްޖޭން ބޭރުން އައިސް މާލޭގައި ތިބޭ ދިވެހިންނާއި މަސައްކަތް ކުރަން އަންނަ މީހުންނާއި އެ މީހާގެ އާއިލާ މީހުން ކަރަންޓީނު ވާގޮތަށް ހެލްތު ޕްރޮޓެކްޝަން އެޖެންސީ – އެޗްޕީއޭގެ އުސޫލު ބަދަލުކޮށްފިއެވެ.\nކުރިން ރާއްޖޭގެ ބޯޑަރު ހުޅުވާލުމާއެކު އަންނަ ފަރާތްތަކުން ކަހެރިވެ ތިބުމަކީ ރައްކާތެރިކަމުގެ ފިޔަވަޅެއްގެ ގޮތުން ކުރުން މުހިންމު ކަމެއް ކަމަށް އެޗްޕީއޭއިން ބުނެފައިވީ ނަމަވެސް އެފަރާތަކުން ކަރަންޓީނުވުން މަޖުބޫރުކޮށްފައެއް ނުވެއެވެ.\nނަމަވެސް މިހާރު ހެލްތު ޕްރޮޓެކްޝަން އެޖެންސީ ގެ އުސޫލުތަކަށް ގެނެވުނު ބަދަލާއިއެކު ބޭރުން އަންނަ ދިވެހީންނާއި މަސައްކަތު މީހުން ކޮންމެހެން 14 ދުވަސް ވަންދެން ކަރަންޓީނުގައި ތިބުން ލާޒިމްކޮށްފައިވެއެވެ.\nއެ އުސޫލުގައި ވަނީ ރާއްޖޭން ބޭރުން އައިސް މާލޭގައި ތިބޭ ދިވެހިންނާއި މަސައްކަތް ކުރަން އަންނަ މީހުންނާއި އެ މީހާގެ އާއިލާ މީހުން ވެސް ކަރަންޓީން ވާން ޖެހޭނެކަމުގައި ބުނެފައެވެ. އަދި އެފަދަ ފަރާތްތަކުން ކަރަންޓީނުގެ މުއްދަތު ހޭދަކުރަން ޖެހޭ އަމިއްލައަށް ކަނޑައަޅާތަނެއްގައި ކަމަށާއި އެފަދަ ފަރާތްތަކަށް ބޭރަށް ނުކުތުމުގެ ހުއްދަ ދެވޭނީ ހަމަ އެކަނި ކޮވިޑް-19 އަށް ހަދާ ޓެސްޓްގެ ނަތީޖާ ނައްސިވުމުން ކަމަށް އެ އުސޫލުގައި ވެއެވެ.\nލަފާ ކުރެވޭ ގޮތުން އެޗްޕީއޭގެ އުސޫލުތައް މިފަދަ ގޮތަކަށް ބަދަލުގެނެސްފައިމިވަނީ ދާދި ފަހުން މާލެއިން ރަށްރަށަށް ދަތުރުކޮށް ކަރަންޓީނުގައި ތިބޭ ފަރާތްތަކުގެ ތެރެއިން ގިނަ ބަޔަކު ފައްސިވަމުން ދާތީއެވެ. އެގޮތުން ދާދިފަހުން ދުވާފަރާއި އުނގޫފާރު ކަރަންޓީނުގައި ހުރި މީހަކުވެސް ވަނީ ބައްޔަށް ފައްސިވެފައެވެ. ހަމައެއާއެކު އިއްޔެ ތުޅާދޫގައި ކަރަންޓީނުގައި ހުރި ފަރާތެއް ނިޔާވި އިރު އެ ފަރާތުގެ ސާމްޕަލް ވެސް ވަނީ ކޮވިޑަށް ފައްސިވެފައެވެ.


May Day muzahara: Turkey inn 200 ah vure gina meehun hayyaru koffi | ThePress\nމޭ ޑޭ މުޒާހަރާ: ތުރުކީއިން 200 އަށްވުރެ ގިނަ މީހުން ހައްޔަރުކޮށްފި\n02 May 2021, 09:28\nމަސައްކަތްތެރިން ދުވަހާ ގުޅުވައިގެން ތުރުކީވިލާތުގައި ކުރިއަށް ގެންދިޔަ މުޒާހަރާގެ ތެރެއިން ބަޔަކު ހައްޔަރު ކުރަނީ / ފޮޓޯ: އާރްޓީ\nބައިނަލްއަގުވާމީ ފެންވަރުގައި ފާހަގަ ކުރާ މަސައްކަތްތެރިންގެ ދުވަހާ ގުޅުވައިގެން ތުރުކިވިލާތުގައި ކުރިއަށް ގެންދިޔަ މުޒާހަރާތަކުގެ ތެރެއިން، މިހާތަނަށް 200 އަށް ވުރެ ގިނަ މީހުން ހައްޔަރު ކޮށްފައި ވާ ކަމަށް ހަބަރު ލިބިއްޖެއެވެ.\nކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަން ފެތުރިފައި ވީ ނަމަވެސް، ދުނިޔޭގެ އެކި ކަންކޮޅުތަކުގައި މޭ ޑޭ ނުވަތަ މަސައްކަތްތެރިންގެ ދުވަހުގެ މުޒާހަރާތައް ވަނީ ކުރިއަށް ގެންގޮސްފައެވެ. މި ބީދައިން ތުރުކީވިލާތުގައިވެސް މުޒާހަރާތައް ކުރިއަށް ގެންގޮސްފައި ވާއިރު، ތުރުކީވިލާތުގައި ކުރިއަށް ދިޔަ މުޒާހަރާތަކަކީ ކަމާ ބެހޭ ފަރާތްތަކުގެ ހުއްދަ ނެތި ކުރިއަށް ގެންދިޔަ ހަރަކާތްތަކެއް ކަމަށް މައުލޫމާތު ލިބެއެވެ.\nކޮވިޑް-19 އިން ރައްކާތެރިވުމަށް ހަރުކަށި ފިޔަވަޅުތަކެއް ދުނިޔޭގެ އެކި ހިސާބުތަކުގައި ތަންފީޒު ކުރަމުން ދާއިރު، މޭ ޑޭ މުޒާހަރަތައް ކޮންޓްރޯލް ކުރުމަށް އެކި ގައުމުތަކުން އެ ގައުމުތަކުގެ މަގުތަކަށް ފުލުހުން ނެރެފައެވެ. މޭ ޑޭގެ ސުލްހަވެރި މުޒާހަރާތައް ކުރިއަށް ގެންދިޔަ ގައުމުތަކުގެ ތެރޭގައި ޖަރުމަނުވިލާތް، ރަޝިއާ، ސްޕެއިން، ސްވީޑަން، އިނގިރޭސިވިލާތް، ކިއުބާ، ކޮލަމްބިއާ، ފިލިޕީންސް އަދި އިންޑޮނޭޝިއާ ހިމެނެއެވެ.\nތުރުކީވިލާތަކީ މުޒާހަރާތައް ހޫނުވި ގައުމުތަކުން ގައުމެކެވެ. ތުރުކީވިލާތުގެ އިސްތަންބޫލުގެ ގަވަރުނަރުގެ އޮފީހުން ބުނީ 212 މީހަކު ހައްޔަރު ކޮށްފައި ވާ ކަމަށާ، އެމީހުންނަކީ މޭ ޑޭގެ ހިނގާލުމުން ވަކިވެ، ތަކްސީމް މައިދާނަށް ވަދެގަތުމަށް މަސައްކަތް ކުރި މީހުން ކަމަށެވެ. ތަކްސީމް މައިދާނަކީ، ތުރުކީވިލާތުގައި ކުރާ މުޒާހަރާތަކުގެ ރަމްޒެއްގެ ގޮތުގައި ބަލާ މައިދާނެކެވެ.\nމި ދަނޑިވަޅަކީ ކޮވިޑް-19ގެ3ވަނަ ރާޅަކާ ކުރިމަތިވެ، ތުރުކީވިލާތުގައި ގައުމީ ފެންވަރުގައި ލޮކްޑައުންގެ އަމުރެއް ތަންފީޒު ކުރަމުން އަންނަ ދަނޑިވަޅެކެވެ.\nދުނިޔެ ތުރުކީ (ތުރުކީވިލާތް)


Shareefee Pre-School ah 25 aharu furun Faahaga koffi\nޝަރީފީ ޕްރީސްކޫލްގެ 25 ވަނަ އަހަރީދުވަސް ...\nޕީޕީއެމްގެ ބައެއް އިސްބޭފުޅުން ޖޭޕީ އަށް ...\nޝަރީފީ ޕްރީސްކޫލްގެ 25 ވަނަ އަހަރީދުވަސް ފާހަގަކޮށްފި\nby vomadmin August 25, 2019\nމީދޫ ޝަރީފީ ޕްރީސްކޫލްގެ 25 ވަނަ އަހަރީދުވަސް އެސްކޫލުގައި ފާހަގަކޮށްފިއެވެ.\nމިގޮތުން ޝަރީފީ ޕްރީސްކޫލުގެ 25 އަހަރީދުވަސް ފާހަގަ ކުރުމަށް ބޭއްވުނު ޚާއްސަ ޖަލްސާ ހުކުރު ދުވަހުގެރޭ ވަނީ ބާއްވާފައެވެ.\nއައްޑޫމީދޫ ދާއިރާގެ މަޖިލިސް މެމްބަރު ރޮޒެއިނާ އާދަމް ޝަރަފަވެރިކޮށްދެއްވި މިޖަލްސާގައި ޚާއްސަ މެހުމާނުންގެ ގޮތުގައި ރަށްޔިތުންގެ މަޖިލިހުގެ ކެންދޫ ދާއިރާގެ މެމްބަރު މުހައްމަދު ނާޝިދު އާއި ޝަމްސުއްދީން ސްކޫލްގެ ޕްރިންސިޕަލް ސުލްޠާންގެ އިތުރަށް ހުޅުދޫ ސްކޫލްގެ ޕްރިންސަލް ނާޒްނީން އާއި ބޭންކް އޮފް މޯލްޑިސް ހުޅުމީދޫ ބްރާންޗްގެ މެނޭޖަރ މަރިޔަމް ޝަޒުލީނުވެސް ބައިވެރިވެވަޑައިގެންފައިވެއެވެ.\nހުކުރުދުވަހުގެރޭ ޝަރީފީ ޕްރީސްކޫލްގައި ބޭއްވުނު މިޖަލްސާގައި ވޭތުވެދިޔަ 25 އަހަރު ދުވަހުގެތެރޭގައި އެސްކޫލަށް އެކިގޮތްގޮތުން އެހީތެރިވެދެއްވާފައިވާ ފަރާތްތަކަށް އެކަމުގެ އަގުވަޒަންކޮށް ހަނދާނީ ލިއުން ދެވުނެވެ.\nއަދި މީގެ އިތުރަށް މިޖަލްސާގައި ޝަރީފީ ފްރީސްކޫލަށް މެދުނުކެޑި 25 އަހަރު ޚިދުމަތްކޮށްދެއްވި އަދި މިހާރުވެސް ޝަރީފީ ޕްރީސްކޫލްގައި ހީވާގިކަމާއެކު މަސައްކަތްކުރައްވަމުން ގެންދަވާ ސ. ހިތަދޫ ގޮމަކާސްތޫރިގޭ ފާތުމަތު ފަރުހާދުއަށާ އެސްކޫލްގައި މިހާރު ވަޒީފާ އަދާކުރަމުންދާ ޓީޗަރުންނާއި މުވައްޒަފުންނަށްވެސް ހަނދާނީ ފިލާ ދެވިފައިވެއެވެ.\nއަދި މީގެ އިތުރަށް 1994 ވަނަ އަހަރުން ފެށިގެން މެދުކެޑުމެއްނެތި މިއަދާއިހަމައަށް ޝަރީފީ ޕްރީސްކޫލްގެ ޕްރިންސިޕަލްގެ ގޮތުގައި މަސައްކަތްކުރައްވަމުންގެންދަވާ މީދޫ ނަޝޭބް އަލީޝަރީފަށްވެސް އެކަމުގެ އަގުވަޒަންކޮށް ހަދާނީ ފިލާ ދެވިފައިވެއެވެ.\nޕީޕީއެމްގެ ބައެއް އިސްބޭފުޅުން ޖޭޕީ އަށް ސޮއިކުރައްވައިފި\nޝަމްސުއްދީން ސްކޫލުގައި ބޭއްވި ކެޑޭޓް ކޭމްޕު ނިންމާލައިފި\nތޮއްޑޫގައި ހޯމް ކަރަންޓީންގައި ހުރި ކުޑަ ކުއްޖަކު ކޯވިޑް-19 އަށް ޕޮޒިޓިވް ވެއްޖެ\nއއ. ތޮއްޑޫގައި ހޯމް ކަރަންޓީނުގައި ހުރި ކުޑަ ކުއްޖަކު ކޯވިޑް-19 އަށް ޕޮޒިޓިވް ވެއްޖެއެވެ. ޕޮޒިޓިވް ވެފައިވަނީ އުމުރުން ...\n12 މެމްބަރުންގެ ގޮނޑީގެ މައްސަލައިގައި ނިންމި ނިންމުން ސުޕްރީމް ކޯޓުން ބާތިލްކޮށްފި\nރައްޔިތުންގެ މަޖިލީހުގެ 12 މެމްބަރެއްގެ ގޮނޑީގެ މައްސަލައިގައި އިލެކްޝަންސް ކޮމިޝަނުން ނިންމި ނިންމުން ސުޕްރީމް ކޯޓުން ބާތިލްކޮށްފިއެވެ. ސުޕްރީމް ...\nvomadmin October 4, 2018\nށ. މިލަންދޫން މީހަކު ކޮވިޑް 19 އަށް ޕޮޒިޓިވް ވެއްޖެ\nށ. އަތޮޅު މިލަންދޫން މީހަކު ކޮވިޑް-19 އަށް ޕޮޒިޓިވް ވެއްޖެވެ. އޮންލައިން ނޫސް “ވަގުތު” ނޫހުގައި ރިޕޯޓުކޮށްފައިވާ ގޮތުގައި ...\nޑރ. މަޖީދުގެ ޖަނާޒާ މިއަދު ލަންކާގައި ބާއްވަނީ\nދިވެހިންގެ ތެރެއިން ގިނަ ބައެއްގެ އިޚްތިރާމާއި ލޯބި ހޯއްދަވާފައިވާ ކުރީގެ އިސްލާމިކް މިނިސްޓަރު އަދި މަޝްހޫރު ދީނީ ޢިލްމުވެރިޔާ ...\nvomadmin May 22, 2018\nއެމެރިކާގެ އިލެކްޓްރޯނިކް އުފެއްދުންތައް ތުރުކީން ބޯއިކެޓުކުރަނީ\nއެމެރިކާގައި އުފައްދާ އިލެކްޓްރޯނިކް އުފެއްދުންތައް ބޯއިކޮޓް ކުރަން ތުރުކީން ނިންމައިފިއެވެ. ތުރުކީގެ ރައީސް އުރުދުޣާން ވިދާޅުވި އެމެރިކާއިން އުފައްދާ ...\nvomadmin August 15, 2018\nރާއްޖެއަށް ކުރަމުންދާ ވިއްސާރަޔާއި ގުޅިގެން ރައްޔިތުންނާއި މުދަލުގެ ރައްކާތެރިކަމަށް ސަމާލުވުމަށް ފުލުހުން އިލްތިމާސްކޮށްފި\nރާއްޖެއަށް މިހާރު ކުރަމުންދާ ވިއްސާރައިގައި ރާއްޖޭގެ އެކި ސަރަޙައްދުތަކަށް ވިއްސާރަކޮށް ބައެއް ރަށްތަކަށް ބޯކޮށް ވާރޭވެހި ވައިގަދަވާނެކަމަށް މޫސުމާބެހޭ ...


ރިލްވާން ހޯދުން ވެސް “ސިޔާސީ” ކަމަކަށް!؟ | Help Find Ahmed Rilwan (@moyameehaa)\nރިލްވާން ހޯދުން ވެސް “ސިޔާސީ” ކަމަކަށް!؟\nރާއްޖޭގައި ސިޔާސީ ނުވަނީ ކޮން ކަމެއް ހެއްޔެވެ؟ ދެމަފިރިންގެ ގުޅުން ވެސް މިހާރު އޮންނަނީ ސިޔާސީ ކަމަކަށް ވެފަ އެވެ. ގެއްލިގެން ހޯދާ، މިނިވަން ނޫހުގެ ނޫސްވެރިޔާ އަހުމަދު ރިލްވާން ހޯދުމަށް އަޑުއުފުލުމަކީ ސިޔާސީ ކަމަކަށް ވަނީ އެ އުސޫލުންނެވެ. ކޮންމެ ކަމެއް ވެސް ކޮންމެ ވެސް އެއްބަޔަކަށް ކަމަކު ނުދާނެ އެވެ. އެ ހިސާބުން އެވީ ސިޔާސީ ކަމަކަށެވެ. ނަމަވެސް ރިލްވާން ހޯދަންކުރާ މަސައްކަތަކީ ހަމަ ހަގީގަތުގައި ވެސް ސިޔާސީ ކަމަކެވެ. ސަބަބުތައް ގިނަ އެވެ.\nރިލްވާން ހޯދުމަށް އާއިލާ އިން ކުރާ މަސައްކަތުގައި އެހީތެރިކަން ފޯރުކޮށްދީ ނޫސްވެރިންގެ ހައްގުގައި އަޑުއުފުލުމަށްޓަކައި އެކުލަވައިލި މީޑިއާ ޓީމުގައި ކޮންމެ ވެސް ސިފައެއްގައި މަސައްކަތް ކުރުމުގެ ފުރުސަތު ލިބިފައި ވެ އެވެ. އެ ގްރޫޕްގެ ބައެއް ބައްދަލުވުންތަކުގައި ބައިވެރިވެ ހިޔާލު ފާޅުކުރުމުގެ ފުރުސަތު ވެސް ލިބިފައިވެ އެވެ. އެ ފަދަ ބައްދަލުވުންތަކުން އެނގުނު އެއް ކަމަކީ އެ ގްރޫޕްގެ މަސައްކަތް ވެސް އެއީ ސިޔާސީ މަސައްކަތެއް ކަމަށް ބަޔަކަށް ސިފަކުރެވިފައިވާ ކަމެކެވެ. އަދި ރިލުވާން ހޯދަން ކުރާ މަސައްކަތުގައި ދައުލަތުގެ މީޑިއާ އިން ބައިވެރި ނުވަނީ އެއީ ސިޔާސީ މަސައްކަތަކަށްވީމާ ކަމަށްވެ އެވެ.\nމީޑިއާ ގްރޫޕްގައި ހަރަކާތްތެރިވާ ނޫސްވެރިޔަކު ބުނީ ރިލްވާންގެ މައްސަލާގައި ނޫސްވެރިން ކުރަމުން އަންނަ މަސައްކަތަށް ދައުލަތުގެ މީޑިއާ އިން އެއްވެސް އެއްބާރުލުމެއް ނުލިބޭ ކަމަށެވެ. ހުރިހާ މީޑިއާތަކުން ލައިވްކުރާ ގޮތަށް ޕެނަލް ޑިސްކަޝަނެއް ބޭއްވުމަށް ކުރި މަސައްކަތުގައި ވެސް ދައުލަތުގެ މީޑިއާގެ ވެރިން އެއްބާރުލުން ނުދެއްވި ކަމަށާއި ޓީވީއެމްގެ “ރާއްެޖެ މިއަދު” ފަދަ ޕްރޮގްރާމްތަކުން ފުރުސަތު ނުދޭން ވެސް އަންގާފައިވާ ކަމަށް އޭނާ ބުންޏެވެ.\n“ވެގެން އުޅޭ ގޮތަކީ މަޖިލީހުގެ ރައީސަށް ސިޓީއެއް ހަވާލުކުރަން ރިލްވާންގެ އާއިލާ މީހުން މަޖިލިސް ކައިރި އަށް ދިޔަ ދުވަހު މި ގްރޫޕްގައި އިސްކޮށް އުޅޭ ނޫސްވެރިއަކު އެ ތަނަށް ދިޔަ. ނަމަވެސް އޭނާ އެ ތަނަށް ދިޔައީ އަމިއްލަ ހައިސިއްޔަތުން،” ނޫސްވެރިޔާ ބުންޏެވެ.\nމިނިވަން ނޫހުގެ ޑެޕިއުޓީ އެޑިޓަރު ޒަހީނާ އެ ދުވަހު މަޖިލީސް ދޮށަށް ވަޑައިގެންނެވީ މުޒާހަރާކުރާކަށް ނޫނެވެ. އަދި އޭނާ ތަމްސީލުކުރެއްވީ ވެސް މީޑިއާ ގްރޫޕެއް ނޫނެވެ. އޭނާ އެތަނަށް ވަޑައިގެންނެވީ އޭނާގެ ސްޓާފެއްގެ އާއިލާއާ އެކުގަ އެވެ. ފަރުދީ ޒިންމާއެއް އަދާކުރެއްވުމަށެވެ. އެއީ ރިލްވާންގެ ހައްގުގައި މީޑިއާ ގްރޫޕުން ކުރާ މަސައްކަތްތައް ދައުލަތުގެ މީޑިއާ އިން ބޮއިކޮޓްކުރަންޖެހޭ ސަބަބެއް ނޫނެވެ. އަދި އެއީ ސިޔާސީ އެއްވުމެއް ނުވަތަ މުޒާހަރާއެއް ވެސް ނޫނެވެ.\nރިލްވާނާ ބެހޭ ގޮތުން ފުލުހުން ނުވަތަ ހަމައެކަނި ދައުލަތުގެ މުއައްސަސާއަކުން އާންމުކުރާ މައުލޫމާތެއް ފިޔަވައި އެހެން އެއްވެސް އެއްޗެއް ދައުލަތުގެ މީޑިއާ އިން ނުގެނެސްދިނުމަކީ ވެސް ސިޔާސީ ކަމަކެވެ.\nރިލްވާން ހޯދުމަށް ކުރާ މަސައްކަތުގައި ފުލުހުން ޒިންމާދާރުކުރުވުމަށް ގޮވާލައި އާއިލާ އާއި ރައްޓެހިންގެ ފަރާތުން ޕެޓިޝަނެއްގައި ސޮއިކުރަން ފެށުމުން އެކަން ވެސް ވީ ސިޔާސީ ކަމަކަށެވެ.\nޕެޓިޝަންގެ ކަންތަކުގައި އިސްކޮށް ހަރަކާތްތެރިވި މިނިވަން ނޫހުގެ ނޫސްވެރިއެއް އަދި ރިލްވާންގެ ގާތް އެކުވެރިއެއް ކަމަށްވާ މާރިޔަތު މުހައްމަދު ބުނީ ޕެޓިޝަނުގައި ސޮއިކުރުމަށް ސަރުކާރުގެ ބައެއް އިސްވެރިން ދެކޮޅު ހެއްދެވި ކަމަށެވެ. ނަމަވެސް 5،000 މީހުންގެ ސޮޔާ އެކު މަޖިލީހަށް މިހާރު ހުށަހަޅާފައިވާ ޕެޓިޝަނުގައި ސަރުކާރުގެ ބައެއް ވަޒީރުންނާއި ސަރުކާރު ހިންގާ ޕާޓީ، ޕީޕީއެމްގެ ބައެއް ޕާލަމަންޓް މެންބަރުން ވެސް ސޮއިކުރައްވާފައިވާކަން ފާހަގަކުރަންޖެހެ އެވެ. ފަހަރުގައި ސޮއިކުރެއްވި ބޭފުޅުންނަށް މިކަން ސިޔާސީ ކަމެއްގެ ގޮތުގައި ނުވަނީ ކަމަށް ވެދާނެ އެވެ.\nޚަބަރު ފެތުރުމާއި ކަންކަން ނުފޫޒު ފޯރުވުމުގަ އާއި ކުދިކުދި ކަންކަން އެންމެ ބޮޑަށް ސިޔާސީ ކުރާ ޕްލެޓްފޯމަށް ބަލަމާ ހިނގާށެވެ. ރިލްވާންގެ މައްސަލާގާއި ސޯޝަލް މީޑިއާގައި ހިނގާ ޒުވާބުތަކަށް ބަލައިލުމުން ވެސް ފާހަގަކުރެވެނީ އެއް ކަމެކެވެ. ބައެއް ފަރާތްތަކުން މިކަން ސިޔާސީކުރަން މަސައްކަތްކުރާ ކަމެވެ.\nރިލްވާނަކީ މިނިވަން ނޫހުގައި މަސައްކަތްކުރާ ނޫސްވެރިއަކަށް ވެފައި އިދިކޮޅު އެމްޑީޕީގެ ފަރާތްތަކާއި ގާތް ގުޅުމެއް އޮވެ އެވެ. އޭނާ ސޯޝަލް މީޑިއާގައި “މޮޔަމީހާ”ގެ ނަމުގައި ވަރަށް ގިނަ ކަންކަމަށް ފާޑުކިޔާ މީހަކެވެ. ދީނީ ހަރުކަށިކަމާ ދެކޮޅަށް ވެސް އަޑު އުފުލަ އެވެ. ނަތީޖާއަކީ އޭނާ ގެއްލުމާ ގުޅިގެން އެންމެ ގިނައިން ކަންބޮޑުވުން ފާޅުކަމުން ގެންދަނީ ވެސް މިހާރުގެ ސަރުކާރުގެ ކަންކަމަށް ވަރަށް ބޮޑަށް ފާޑުކިޔާ ފަރާތްތަކެވެ. ހާއްސަކޮށް އެމްޑީޕީގެ އެކްޓިވިސްޓުންނެވެ. އެ ހިސާބުން އެކަން ވެސް އަނެއްކާ އެވީ ސިޔާސީ ކަމަކަށެވެ.\nރިލްވާން ހޯދުމުގެ މަސައްކަތުގައި މިހާތަނަށް ފުލުހުން އެކަށީގެންވާ މަސައްކަތްތަކެއް ނުކުރާ ކަމަށް ބައެއް ފަރާތްތަކުން ތުހުމަތުކުރެ އެވެ. އެންމެ ބޮޑު އެއް ސަބަބަކަށް ވެފައި ވަނީ އެކަށީގެންވާ މައުލޫމާތު ހާމަނުކުރުމެވެ. މާދަމާ އަށް މަސް ދުވަސްވާ އިރު ބުރާސްފަތި ދުވަހާ ޖެހެންދެން ހާމަކޮށްފައި ވަނީ ވަރަށް މަދު މައުލޫމާތެކެވެ. މީގެ ސަބަބުން ފުލުހުންނަށް ވަރަށް ބޮޑަށް ފާޑުކިޔުންތައް އަމާޒުވެފައި ވެ އެވެ. ބައެއް ފަރާތްތަކުން ދެކޭ ގޮތުގައި ފުލުހުން މިކަން މާ ބޮޑު ސީރިއަސް ކަމެއްގެ ގޮތުގައެއް ނުނަގަ އެވެ.\nނަމަވެސް ބުރާސްފަތި ދުވަހު ފުލުހުން ވަނީ އެ މީހުން ކުރަމުންދާ މަސައްކަތުގެ ތަފްސީލެއް ހާމަކޮށްފަ އެވެ. ފުލުހުން ބުނެފައިވާ ގޮތުން ރިލްވާން ގެއްލުނު ފަހުން، އޭނާއާ ގުޅުން ހުރިކަމަށް ތަހުގީގަށް ބެލެވޭ އެއްވެސް ނިޝާނެއް ފެނޭތޯ ހުޅުމާލޭގެ ފަޅުތެރެއާއި، ހުޅުމާލޭ ކައިރި ސަރަހައްދުތަކުގެ 521 މިނިޓްގެ ޑައިވް ކޮށްފައި ވެ އެވެ. މި ޑައިވްތަކާއި ފީނުންތަކުގައި ޖުމްލަ 267197.5 އަކަމީޓަރުގެ މޫދުގެ ސަރަހައްދެއް ބަލާފައިވާ އިރު މިހާތަނަށް ހުޅުމާލޭ ފަޅުގެ ސަރަހައްދުގައި އަޅާފައި އޮތް ސަފާރީތަކާއި އޮޑިދޯނިފަހަރު ބަލައި ފާސްކޮށްފައި ވެ ވެއެވެ. މި މައްސަލައާއި ގުޅިގެން 18 އުޅަނދެއް ވަނީ ބަލައި ފާސްކޮށްފައި ވެ އެވެ.\n“އަދި މިމައްސަލައިގެ ތަހުގީގަށް ހާޒިރުކުރަން ބޭނުންވާ4މީހަކު ރާއްޖެ އިން ބޭރަށް ނުދެވޭގޮތަށް ކޯޓު އަމުރެއްގެ ދަށުން ވަނީ ފުރުން މަނާކުރެވިފައެވެ. މީގެ އިތުރުން އަހްމަދު ރިޟްވާން އަބްދުﷲ ދަތުރުކޮށްފައިވާ ކަމަށް ބެލެވޭ މަގުތަކުގައި ހުރި ސެލް ޓަވަރުތަކަށް ހިޓްވެފައިވާ 638000 އަށްވުރެ ގިނަ ފޯނުނަންބަރުތައް އެނަލައިޒް ކުރެވެމުންދެއެވެ.” ފުލުހުން ނެރުނު ބަޔާނެއްގައި ވެ އެވެ.\nރިލްވާން ހޯދުމުގައި ފުލުހުން އަމަލުކުރާ ގޮތް ވެސް އެއް ބަޔަކު ވަނީ ސިޔާސީ ކޮށްފަ އެވެ. ކަމާ ބެހޭ އިދާރާތައް ޒިންމާދާރުކުރުވުމުގައި މަޖިލީހުން އެކަށީގެންވާ ދައުރެއް އަދާނުކުރާތީ އެކަން ވެސް އެއް ބަޔަކު ނަގަނީ ސިޔާސީ ކަމެއްގެ ގޮތުގަ އެވެ. ތަފާތު ޓީވީ ޕްރޮގްރާމްތަކުގައި މީޑިއާގެ އެކި ފަރާތްތަކުން ދައްކާ ވާހަކަ ވެސް އެއް ބަޔަކަށް ވަނީ ސިޔާސީ ކަމަކަށެވެ. ރިލްވާން މައްސަލާގައި ރާއްޖެ ޓީވީން އިސް ނަގައިގެން މަސައްކަތްތަކެއް ކުރާތީ އެކަން ވެސް ވަނީ ސިޔާސީ ވެފަ އެވެ. ނަމަވެސް ހަގީގަތަކީ ނޫސްވެރިންގެ ކަންކަމުގައި ނޫސްވެރިން ނޫޅޭ ނަމަ ދެން އެކަން ކުރާނެ ބައެއް ނުތިބޭނެ ކަމެވެ. ރާއްޖޭގެ ހާލަތު މިހާ ހިސާބަށް ގޮސްފައި ވަނީ ސިޔާސީ ބައެއްގެ އިހުމާލުންނެވެ. ސަރުކާރުގެ އިހުމާލުންނެވެ. ދައުލަތުގެ މުއައްސަސާތަކުގެ އިހުމާލުންނެވެ. އެ ތަންތަން ޒިންމާދާރުކުރަން އޮތް މަޖިލީހުގެ އިހުމާލުންނެވެ. އެހެންކަމުން ނޫސްވެރިއަކު ގެއްލުމުން އެ ކުރާ މަސައްކަތް ވެސް ވާނީ ސިޔާސީ މަސައްކަތަކަށެވެ.


އެޑްމިން – Page 70 – Liyuntheringe Gulhun\nVisitors online  72:users  0guests  43bots  29The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n// jQuery('.single .summersault').find('div > font').remove();\nvar visi = jQuery('.visitors-online-block').text().split(':');\nvisi = visi.replace("Visitors online – ", "");\nފުރަތަމަ ޞަފްޙާ ބަހާއި އަދަބުއަދަބިއްޔާތު ވަޒަން ބަހުރުވަ ވާހަކަ ޤަވާޢިދު ސަމާސާ އަދަބު ސަފަރުނާމާ ޝަޚްޞިއްޔަތު ދީނާއި ދުނިޔެއަޚްލާޤު އިސްލާމީ ތާރީޚު އިޖްތިމާޢީ ޢަޤީދާ ޢިބާދާތު މުޢާމަލާތު ފިޤްހު ޤުރްއާން ތާރީޚާއި ސަގާފަތުއާދަކާދަ ދިވެހި ތާރީޚު ދުނިޔޭގެ ތާރީޚު ތަރިކަ ސަގާފަތު ދުޅަހެއުކަމާއި ޞިއްޙަތުދުޅަހެއު ދިރިއުޅުން ޞިއްޙީ މަޢުލޫމާތު ޚަބަރާއި މަޢުލޫމާތުޚަބަރު މަޢުލޫމާތު ޚިޔާލު ކުޑަކުދިންގެ ބައިހެއްވާ ލިޔުން ކުޑަކުދިންގެ ވާހަކަ ކުޑަކުދިންގެ މަސައްކަތް ތަފާތު މަޢުލޫމާތު ޢާއްމުބައިޙަޤީޤަތް ކުޅިވަރު ޢާއްމު މަޢުލޫމާތު ފިލްމާއި މިއުޒިކް ތަފާސް ހިސާބު ފުރަތަމަ ޞަފްޙާ ބަހާއި އަދަބުއަދަބިއްޔާތު ވަޒަން ބަހުރުވަ ވާހަކަ ޤަވާޢިދު ސަމާސާ އަދަބު ސަފަރުނާމާ ޝަޚްޞިއްޔަތު ދީނާއި ދުނިޔެއަޚްލާޤު އިސްލާމީ ތާރީޚު އިޖްތިމާޢީ ޢަޤީދާ ޢިބާދާތު މުޢާމަލާތު ފިޤްހު ޤުރްއާން ތާރީޚާއި ސަގާފަތުއާދަކާދަ ދިވެހި ތާރީޚު ދުނިޔޭގެ ތާރީޚު ތަރިކަ ސަގާފަތު ދުޅަހެއުކަމާއި ޞިއްޙަތުދުޅަހެއު ދިރިއުޅުން ޞިއްޙީ މަޢުލޫމާތު ޚަބަރާއި މަޢުލޫމާތުޚަބަރު މަޢުލޫމާތު ޚިޔާލު ކުޑަކުދިންގެ ބައިހެއްވާ ލިޔުން ކުޑަކުދިންގެ ވާހަކަ ކުޑަކުދިންގެ މަސައްކަތް ތަފާތު މަޢުލޫމާތު ޢާއްމުބައިޙަޤީޤަތް ކުޅިވަރު ޢާއްމު މަޢުލޫމާތު ފިލްމާއި މިއުޒިކް ތަފާސް ހިސާބު އެޑްމިން\nއިސްލާމީ ޝަރީޢަތުގައި ދައުލަތް (10)\n15 ޖެނުއަރީ 2015މުޢާމަލާތު, ދީނާއި ދުނިޔެއެޑްމިން\nކިޔާފައިވާ ޢަދަދު: 2447\nޙުސައިން ޢާމިރު 3.2 ޒަމާނަށް ފެތޭގޮތަށް މަޝްވަރާކުރުން އިންތިޒާމުކުރުން\nއިސްވެދިޔަ ނުކުތާތަކުގައި ކީރިތި ރަސޫލާ ގެ ސުންނަތުގައި މަޝްވަރާ އޮތްގޮތާ ބެހޭގޮތުން ވާހަކަ ދެކެވިއްޖެއެވެ. ޖުމްލަކޮށް އެއިން އެނގެނީ އިސްލާމީ ޝަރީޢަތުގައި މަޝްވަރާކުރުމަށް ވަކި ޚާއްޞަ މަޙްދޫދު ނިޒާމެއް ކަޑައަޅާފައި ނުވާކަމެވެ. މިއިން ދޭހަވަނީ ސުންނަތުގެ ފުރިހަމަކަމާއި މުސްތަޤްބަލުގައި ދިމާވެދާނެ ކަންކަމަށް ތަންދީފައިވާކަމެވެ. އެހެނީ ޢަމަލީގޮތުން، މަޝްވަރާ ކުރަންޖެހޭ ކަންތައްތައް ޒަމާނާއި ތަން ތަފާތުވުމުން ތަފާތުވާނެއެވެ. ވީމާ އެ ކަންތައްވަނީ އުއްމަތުގެ ޙާލާއި ބޭނުންތަކާ އެއްގޮތަށް ކުރުމަށް ދޫކުރައްވާފައެވެ.\nޅެންވެރިންގެ ދުވަހުގެ ހަނދާނުގައި……!\n14 ޖެނުއަރީ 2015ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2397\nއަބޫބަކުރު އާދަމް ސިލްވަރބީޗް ނ.މަނަދޫ\nޅެންވެރިންގެ ދުވަސް އައީމާ ހާދަހާ އުފަލެއްވެޔޭ ޅެން ހަދައިގެން އެ ދުވަހުގެ އިހުސާސް ދިރުވާހިތްވެޔޭ ދިވެހި އަދަބީ އުދަރެހުން އެރި އެންމެ އަލިގަދަތަރިތަކުން ދިވެހި ޖައްވު ވިދާ ބަބުޅަމުން ދިޔަ ހަނދާންތައް އާވެޔޭ ކަރަންޓްގެ އަލިކަން ނައިފަރުގެ ޖައްވުން ފާއްދައިލި ހިނދު!\n14 ޖެނުއަރީ 2015ޚަބަރާއި މަޢުލޫމާތު, މަޢުލޫމާތުއެޑްމިން\nކިޔާފައިވާ ޢަދަދު: 2615\nމުޙައްމަދު އިސްމާޢިލް ފުޅު\nއިލެކްޓްރިކްގެ އަލިކަން ދިވެހިރާއްޖެއަށް ފުރަތަމަ ތަޢާރުފުވީ 29 ޞަފަރު 1369 (20 ޑިސެމްބަރ 1949) ރޭ މާލޭގައެވެ. އިލެކްޓްރިކްގެ އަލިން ރާއްޖޭގައި އެންމެ ފުރަތަމަ ދިއްލައިލި ބިނާއަކީ އޭރު “ނާދީ ތަމައްދުނު” ހިނގަމުންދިޔަ ޢިމާރާތެވެ. “ކީރިރތި ޤުރުއާނާ ބެހޭ މަރުކަޒު” މިހާރު ހިނގަމުންއެދަނީ މި ދެންނެވި ޢިމާރާތުގައެވެ. މި ދައްކާ ބިރުވެރި ކަމަކީ ދީނަށް ޓަކައި ކުރާ ކަންކަމެއް ނޫނެވެ!\n13 ޖެނުއަރީ 20151 ޚިޔާލުޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 4174\nKareem Abdul-Jabbar ތަރުޖަމާ: އަޙްމަދް ސަމީރު ޢަލީ\nއަނެއްކާވެސް ބިރުދެއްކުމުގެ އަނިޔާވެރި އެތައް ކަމެއް އިސްލާން ދީނުގެ ނަމުގައި ބަޔަކު ހިންގައިފިއެވެ! ނޫސްވެރިން އެމީހުންގެ ފޯނުތަކުގައި ކުރިން ޕްރޮގްރާމްކޮށްފައިވާ ފިތްތަކުން، “މަޝްހޫރު މުސްލިމުން” ގެ ލިސްޓުން އަޅުގަނޑު ފަދަ މީސްމީހުންގެ ނަންބަރު ހޯދައި ގުޅަން ފަށާނެއެވެ! އެތައް ބަޔަކު ރުޅި އައިސް މާޔޫސްވެ ނަފްރަތުން ފުރިގެންވި ވަގުތެއްގައި އަނެއްކާވެސް މި ޖެހުނީ، އިސްލާމުންނަށް ނިސްބަަތްވާ މަދު ބަޔަކު ކުރާ ގަދަބަދަވި ކޮންމެކަމަކީ އިސްލާންދީނާއި ގުޅުން ހުރި ކަމެއް ނޫންކަމުގައި މީޑީޔާގައި އޮޅުން ފިލުވައިދޭށެވެ!\nއިންސާނީ ޙައްޤުތައް ރައްކާތެރިކުރުން، އިންސާނީ ވާޖިބެއް (4)\n13 ޖެނުއަރީ 2015މުޢާމަލާތު, ދީނާއި ދުނިޔެއެޑްމިން\nކިޔާފައިވާ ޢަދަދު: 2278\n2.7 އިންސާނީ ޙައްޤުތައް ރައްކާތެރި ކުރުމަށް އެޅޭ ހުރަސްތައް\nއިންސާނީ ޙައްޤުތައް ކަމުގައިވާ އެމީހަކަށް ފެންނަގޮތެއް ބުނުމުގެ ޙައްޤު، ޖަމްޢިއްޔާ ޖަމާޢަތްތައް ހެދުމާއި އެއްވެ އުޅުމުގެ މިނިވަންކަމުގެ ޙައްޤު، ދަތުރުފަތުރު ކުރުމުގެ މިނިވަންކަމުގެ ޙައްޤު، ޒާތީ އަދި ޢާއިލީ ދިރިއުޅުމުގެ ޙައްޤު، އަދި، ޒާތީ މުވާޞަލާތު ކުރުމުގެ ޙައްޤަކީ އެހެން ބައެއްގެ މިފަދަ ޙައްޤުތަކެއް ރައްކާތެރި ކުރުމުގެ ބޭނުމުގައި ޤާނޫނެއްގެ ދަށުން ކޮންމެވެސް މިންވަރަކަށް ހިފެހެއްޓިދާނެ ޙައްޤުތަކެކެވެ. މިގޮތަށް ހިފަހައްޓަނީ އަނެކުންގެ ޙައްޤުތަކާއި މިނިވަންކަން، ދައުލަތުގެ އަމަން އަމާންކަން، ޢާއްމު ޞިއްޙަތާއި ޢާއްމު އަދަބުތައް ރައްކާތެރި ކުރުމަށްޓަކައެވެ. މިފަދަ ޙައްޤުތައް ހަނިކުރުމާއި ޙައްޤުތައް ދިނުމުގައި ޢާއްމު ފަރުދެއްގެ މިނިވަންކަމާއި ޖަމާއަތުގެ މަސްލަހަތަށް ބަލައި ތިލަފަތް ހަމަވާ އުސޫލަށް ވަޒަންކުރަންވާނެއެވެ. މިއިން އެއްވެސް ޙައްޤެއްގެ އެއްވެސް މިންވަރެއް ހިފެހެއްޓޭނީ، މިނިވަން ޑިމޮކްރެޓިކް މުޖްތަމައެއްގައި މިފަދަ ޙައްޤެއް ނުވަތަ މިނިވަންކަމެއް ހިފެހެއްޓިދާނެ ކަމަށް ޤަބޫލު ކުރެވޭ މިންވަރަށެވެ.\n“އަޅުގަނޑު ދީން ބަދަލުކުރީއެއްނޫނެވެ. ޙަޤީޤަތުގައި ދީނަކީ އިސްލާމްދީނެވެ.”\n12 ޖެނުއަރީ 2015ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 2135\n—————ގުލްޒާރު އަޙްމަދު ޢަބްދުﷲ ފާރޫޤް ޙަސަން\nގުލްޒާރު އަޙްމަދަކީ ކުރީގެ ކްރިސްޓިއަންފާދަރެކެވެ. 27 މާޗް 2004 ގައި އޭނާވަނީ އިސްލާމްވެވަޑައިގެންފައެވެ. އޭނާ އިސްލާމްވެވަޑައިގެންނެވި ގޮތާބެހޭގޮތުން އޭނާވަނީ ވާހަކަދައްކަވައިފައެވެ. އެވާހަކަފުޅުގައި އޭނާވަނީ ކްރިސްޓިއަންދީނުގައިހުރި އުނިކަންތައްތަކާ ބެހޭގޮތުންވެސް ޢިލްމީގޮތުން އަލިއަޅުއްވައިލައްވައިފައެވެ. ތިރީގައިމިވަނީ އޭނާ ދެއްވައިފައިވާ ބަސްދީގަތުމުގެ ތަރުޖަމާއެކެވެ. -އެންމެ ފުރަތަމަ ކަލާގެ ކުރުތަޢާރުފެއް ދެއްވަފާނުތޯއެވެ؟ ބައްޕަގެ ދަރިފުޅާ މުޚާޠަބުކޮށް…..!\n12 ޖެނުއަރީ 2015ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2056\nހެޔޮރަނގަޅު އުޅުމާ ގުޅުން ޤާއިމުކުރާށޭ ދަރިފުޅާ ހެޔޮމަގުން ހިނގުމަށް ހަލުވި ފިޔަވަޅު އަޅާށޭ ދަރިފުޅާ ބަސްއަހައިގެން ކިޔެވުމަށް ހިތްވަރުތަކެއް އަމަލީގޮތުން ފަސްނުޖެހިކުރުމަށް ސަމާލުވެ އިސްނަގާށޭ ދަރިފުޅާ ޤުރުއާނުގެ ހިޔަލުގައި (3)\n11 ޖެނުއަރީ 2015ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 2672\nޙުސައިން ޢާމިރު ޤުރުއާނުގައިވާ ގޮންޖެހުން:\nބަހުގެ ގޮތުންނާއި ބަލާޣާތްތެރިކަމުގެ ގޮތުން ޤުރުއާން ވަނީ ޢަރަބިންނަށް ގޮންޖައްސަވައިފައެވެ. ނަމަވެސް ޤުރުއާން ބާވައިލެއްވީ އެންމެހައި މީސްތަކުންގެ މައްޗަށެވެ. ހަމައެކަނި ޢަރަބިންނަކަށް ނޫނެވެ. ވީމާ ޢަރަބިން ފިޔަވައި ދެން ތިބި މީހުންނަށް ވެސް އެމީހުން ކުރިއަރައިފައިވާ ކަންތައްތަކުގައި ޤުރުއާނަކީ ޗެލެންޖަކަށް ވާންޖެހެއެވެ. ވީމާ އެ ބާވައިލެއްވި ވަގުތު ޢަރަބިން ނޫން އެހެން މީހުންނަށް ވެސް ޤުރުއާން ވަނީ ތަޙައްދީ ކުރައްވައި ގޮންޖައްސަވައިފައެވެ.\nޞައްޙަ މަޢުލޫމާތު ހޯދައި ލިބިގަތުމުގެ މުހިއްމުކަން\n10 ޖެނުއަރީ 2015ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 4178\nޢަބްދުލްޢަޒީޒު ޖަމާލު އަބޫބަކުރު\nކޮންމެ އިންސާނަކު، އާދެ! ޢާއްމު އިންސާނަކު ދުނިޔެއަށް އަންނަނީ ފުރިހަމަ ހުސް ސިކުނޑިއަކާ އެކީގައެވެ. ޤުދުރަތުގެ ދީލަތި ކަމުން އެ ސިކުނޑި ހެދިބޮޑުވެ ޖިސްމާނީ ގޮތުން ފުރިހަމަކުރެއްވުމާއެކު، އެ ސިކުނޑި ވިސްނުމާއި ބުއްދީގެ ގޮތުން މުއްސަނދިކުރުމުގެ ވަސީލަތްތަކެއް ވެސް ލައްވައިފައިވެއެވެ. ޢިލްމީ ގޮތުން ސިކުނޑި މުއްސަނދިވާނީ އެ ސިކުނޑިއަށް ޢިލްމާއި މަޢުލޫމާތު ލިބިދިން މިންވަރަކުންނެވެ. ކަންކަން އޮޅުންފިލައި ޢިލްމީ ގޮތުން މީހާ ކުރިއަރައިދަނީ އެ މީހަކަށް ލިބޭ މަޢުލޫމާތެއްގެ ނިސްބަތަކުންނެވެ.\nދިރާސީ އާ އަހަރަށް މަރުޙަބާ ކިޔުން\n9 ޖެނުއަރީ 2015ޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 1644\nއާމިނަތު ޙުސައިން މޫސާ\nމާދަމާއަކީ ދިވެހި ޤައުމީ ޙަޔާތުގައި މުހިއްމު ޞަފުޙާއެއް އެއްލާ ދުވަހެކެވެ. އާ މާއްދާތަކަކާއެކު އާ މަންހަޖެއް ތަންފީޒުކުރުމަށްޓަކައި އާ އުންމީދަކާއެކު، 2015 ވަނަ އަހަރތުގެ ދިރާސީ އާ އަހަރު ފަށަނީ އެވެ. މި ތާރީޚީ މުނާސަބަތުގައި ދިވެހިރާއްޖޭގެ ލޮބުވެތި ހުރިހާ ދަރިވަރުންނަށާއި ޚިދުމަތްތެރި މުދައްރިސުންނަށާއި ހީވާގި ބެލެނިވެރީންނަށް ތަހުނިޔާ އާއި މުބާރުކުބާދި ފޮނުވަމެވެ.\nލިޔުންތެރިންގެ ގުޅުން، ހ. އާމުލީގެ، މާލެ، ދިވެހިރާއްޖެ - info@liyuntherin.org


Roan Oeh Gabureh Dhahkaalan Baavaifi - Vaguthu\nރޯން އޮތް ގަބުރެއް ދައްކާލަން ބާއްވައިފި\nރޯން އޮތް ގަބުރެއް މިސްރުގެ ވެރިރަށް ގާހިރާގެ މިއުޒިއަމެއްގައި ދައްކާލަން ބަހައްޓައިފިއެވެ.\nރިޕޯޓްތައް ބުނާ ގޮތުގައި މިގަބުރަކީ މިސްރުގައި ވެރިކަން ކުރި ފިރުއައުނެއްގެ ދަރިއެއްގެ ގަބުރެކެވެ. މިގަބުރަކީ ސީދާ ކާކުގެ ގަބުރެއް ކަން ކަށަވަރު ނުވާތީ ގަބުރަށް ދީފައިވާ ނަމަކީ އިނގިރޭސި އަކުރުތަކުގެ ތެރޭގައި ހިމެނޭ "އީ" އަކުރެވެ.\nދިރާސާ ކުރާ ފަރާތްތަކުން ލަފާކުރާ ގޮތުގައި މިއީ ފިރިއައުނު މަރާލަން އުޅުމުން ދަންޖައްސާ މަރާލާފައިވާ އޭނާގެ ދަރިއެއްގެ ގަބުރު ކަމަށް ބެލެވެއެވެ. ޑީއެންއޭ ތަހްލީލްތަކުން ދައްކާ ގޮތުގައި މިއީ ރަމްސެސް-3 ގެ ދަރިއެއްގެ ގަބުރެެކެވެ. އެއީ އީސާގެފާނު ދުނިޔެއަށް ވަޑައިގަތުމުގެ 1186 އަހަރާއި 1155 އަހަރާއި ދެމެދު ވެރިކަން ކުރި ފިރުއައުނެކެވެ.\nވަރަށް ކުރިން ލިޔެވިފައިވާ ތާރީޚީ ވާހަކަތައް ބުނާ ގޮތުން ރަމްސެސް-3 މަރާލަން ދަރިއަކު އުޅުމުން އެދަރިފުޅު ދަންޖައްސަން ޙުކުމް ކުރެވުނެވެ. ނަމަވެސް އެވާހައިގެ ތެދު ދޮގު ކަށަވަރު ކުރެވޭނެ ޔަގީން މައުލޫމާތެއް ނުލިބެއެވެ. ތުންތުންމަތިން ދެކެވޭ ވާހަކަތައް ބުނާ ގޮތުން ރަމްސެސް-3 މަރާލީ އޭނާގެ ދެވަނަ އަނބިމީހާ އެވެ.\nފެބުރުއަރީ 19, 2018 10:13\nވެދާނެއްނު އެދަރި މަރާލީމަ އޭނަގެ މަންމަ ފިރައުނު މަރާލީކަމަށް.


Thinadhoo School Ge Mifaharu Teacherun Ge Dhuvahuge Hadhiyaa Rajjeyge Hurihaa Mudharrisunnah ތިނަދޫ ސްކޫލްގެ މިފަހަރު ޓީޗަރުންގެ ދުވަހުގެ ހަދިޔާ ރާއްޖޭގެ ހުރިހާ މުދައްރިސުންނަށް – Huvadhoo News Thinadhoo School Ge Mifaharu Teacherun Ge Dhuvahuge Hadhiyaa Rajjeyge Hurihaa Mudharrisunnah Huvadhoo News\nތިނަދޫ ސްކޫލްގެ މިފަހަރު ޓީޗަރުންގެ ދުވަހުގެ ހަދިޔާ ރާއްޖޭގެ ހުރިހާ މުދައްރިސުންނަށް\nޓީޗަރުންނަށް މަރުޙަބާ ކިޔުމުގެ ގޮތުން ތިނަދޫ ސްކޫލްގައި ކުރިޔަށްގެންދެވުނު ހަރަކާތެއްގެ ތެރެއިން- ފޮޓޯ: ތިނަދޫ ސްކޫލް\nމިއަހަރުގެ ޓީޗަރުންގެ ދުވަހާ ގުޅުވައިގެން ވަރަށްވެސް ޚާއްސަ ހަދިޔާއެއް ތިނަދޫ ސްކޫލުން ރާއްޖޭގެ ހުރިހާ މުދައްރިއްސުންނަށް އަމާޒު ކޮށްގެން އަރުވައިފިއެވެ.\nޓީޗަރުންގެ ދުވަހު ތިނަދޫ ސްކޫލްގެ ފަރާތުން ޓީޗަރުންނަށް އަމާޒުކޮށްގެން ދީފައިވާ ހަދިޔާއަކީ، ޓީޗަރުން ކުރަމުން އަންނަ ބުރަ މަސައްކަތުގެ އަގު ވަޒަން ކުރުމުގެ ގޮތުން ތައްޔާރު ކުރެވިފައިވާ ޚާއްސަ ވީޑިޔޯ ލަވައެކެވެ. މިއީ އެސްކޫލުން 2018 ވަނަ އަހަރުން ފެށިގެން ޓީޗަރުންގެ އަގު ވަޒަންކުރުމަށް ކޮންމެ އަހަރަކު ޓީޗަރުންގެ ދުވަހު ނެރެމުން އަންނަ ޓީޗަރުންގެ ދުވަހުގެ ޚާއްސަ ލަވަތަކަށް އިތުރުވެގެންދާ، އިތުރު ހުނަރުވެރި މަސައްކަތެކެވެ.\nޓީޗަރުންގެ ދުވަހު ނެރެފައިވާ މިޚާއްސަ ލަވައާއި ގުޅޭގޮތުން ހުވަދޫ ނިއުސްއަށް މަޢުލޫމާތު ދެއްވަމުން އެސްކޫލްގެ ޕްރިންސިޕަލް މުޙައްމަދު ޢަޖީބު ހާމަކޮށްފައިވާ ގޮތުގައި، މި ޚާއްސަ ވީޑިއޯ ލަވައިގައި ބެލުންތެރިންނަށް ފެނިގެންދާނީ، ޓީޗަރެއްގެ ޢާންމު ދިރިއުޅުމުގެ އެއް ދުވަހެވެ. ޓީޗަރުން ޢާންމު ދިރިއުޅުމުގައި ކުރަމުންދާ ބުރަ މަސައްކަތްތަކާއި، އަމިއްލަ ދިރިއުޅުމުގެ ކަންކަން މެނޭޖްކުރަމުން، ދަރިންނަށް ކިޔަވައިދިނުމަށް ވަމުންދާ ޤުރުބާނީ މި ލަވައިން ފެނިގެންދާނެއެވެ. މިއީ ރާއްޖޭގެ ހުރިހާ ޓީޗަރުން ކުރަމުން އަން ބުރަމަސައްކަތް ފާހަގަކޮށް، ޓީޗަރުންގެ މަސައްކަތުގެ އަގު ވަޒަންކުރުމަށް، އެ ސްކޫލްގެ ފަރާތުން، ރާއްޖޭގެ އެންމެހާ ލޮބުވެތި ޓީޗަރުންނާއި، ޚާއްޞަކޮށް ތިނަދޫ ސްކޫލުގެ ޓީޗަރުންނަށް، ޓީޗަރުންގެ ދުވަހު ކުރާ ޚާއްސަ ހަދިޔާއެއް ކަމުގައި ޢަޖީބު މަޢުލޫމާތު ދެއްވިއެވެ.\nމިލަވައިގެ ޅެން ހައްދަވާފައިވަނީ، ތިނަދޫގެ ސްކޫލްގެ ޕްރިންސިޕަލް މުޙައްމަދު އަޖީބުކަން ފާހަގަ ކޮށްލެވެއެވެ. ހުނަރުވެރި މުދައްރިސަކަށް ވުމުގެ އިތުރުން މުޙައްމަދު އަޖީބަކީ، ކުޅަދާނަ ޅެންވެރިއެއްވެސް މެއެވެ. އަޖީބަކީ، އުގަންނައިދިނުމުގެ މަސައްކަތުގައި ގިނަ ދުވަސްތަކެއް ހޭދަކޮށްފައިވާ މީހަކަށް ވެފައި ވުމުން، ޓީޗަރުން ކުރާ ބުރަ މަސައްކަތް އެންމެ ގާތުން ފެންނަ އެއްފަރާތަށް އަޖީބު ވެފައި ވެއެވެ. މިފަދަ ލަވަތައް ތައްޔާރު ކުރުމުގެ މަޤްސަދަކީ، މުދައްރިސުންނަށް ޢަޖީބުގެ ހިތުގައި ދެވިފައިވާ ލޯތްބާއި، އިޙްތިރާމް ޅެމެއްގެ ސިފައިގައި ރާއްޖޭގެ އެންމެހާ މުދައްރިސުންނަށް ހާމަކޮށް، އެފަރާތްތަކަށް ޙައްގު ޝުކުރު ވެދުން ކުރުން ކަމުގައި އަޖީބު ބުނުއްވިއެވެ.\nމިލަވައިގެ މިޔުޒިކްގެ މަސައްކަތް ކޮށްފައިވަނީ ބުންނަރު ސްޓޫޑިއޯގެ ފަރާތުން އަބްދުލް ބާތިންއެވެ. މިލަވައިގެ ރިކޯޑިންގ މިކްސިންގް އަދި މާސްޓަރިންގވެސް ހަދާފައިވަނީ ބުންނަރު ސްޓޫޑިއޯގެ ފަރާތުން އަބްދުލް ބާތިންއެވެ. ލަވަ ކިޔާފައިވަނީ ތިނަދޫ ކައުންސިލް މެމްބަރ އަދި މަޝްހޫރު ލަވަކިޔުންތެރިޔާ އަލްފާޟިލް މުޙައްމަދު ޒަލީފް އަބްދުﷲއެވެ. މިލަވައިގެ ވީޑިއޯ ތައްޔާރުކޮށްދެއްވީ ތިނަދޫގެ ވަރަށް ހުނަރުވެރި ދެޒުވާނުން ކަމުގައިވާ މުޙައްމަދު އަބްދުﷲ (ޗިކޫ) އަދި ޙާޒިފް މުޙައްމަދު އެވެ. ވީޑިއޯ އެޑިޓިންގ މަސައްކަތް ކޮށްދެއްވާފައިވަނީ ޗައްޕަލާ ސްޓޫޑިއޯގެ ފަރާތުން، ތިނަދޫއަށް އުފަން ހުނަރުވެރި ޒުވާނެއް ކަމުގައިވާ މުޙައްމަދު މާޖިދު އަޙްމަދެވެ.\n2018 ވަނަ އަހަރުން ފެށިގެން ތިނަދޫ ސްކޫލުން ތައްޔާރުކުރަމުން އަންނަ ޓީޗަރުންގެ ދުވަހުގެ ޚާއްސަ ވީޑިޔޯ ލަވަތަކަކީ، ރާއްޖޭގެ ހުރިހާ ސްކޫލްތަކެއްގެ ޓީޗަރުން ކުރަމުން އަންނަ ބުރަމަސައްކަތް ފާހަގަކޮށް، އަގުވަޒަން ކުރުމުގެ ގޮތުން ޓީޗަރުންނަށް ޚާއްސަކޮށްގެން ކުރެވޭ މަސައްކަތެކެވެ. ކޮންމެ އަހަރަކު ނެރޭ މިލަވަތަކުގައި، ތިނަދޫ ސްކޫލްގެ މަންޒަރުތައް ހިމެނުނު ކަމުގައި ވިޔަސް މިއީ މުޅި ރާއްޖޭގެ ޓީޗަރުންނަށް އަމާޒުކޮށްގެން ކުރެވޭ ޚާއްސަ މަސައްކަތެކެވެ. މިލަވަތަކުގައި، އެއްވެސް ގޮތަކަށް ވަކި ރަށެއްގެ ނަމެއް އަދި ސްކޫލެއްގެ ނަމެއްވެސް އެކުލެވިފައި ނުވާނެއެވެ. މިއީ ޓީޗަރުންގެ މަސައްކަތުގެ އަގު ވަޒަންކޮށް، ޓީޗަރުންގެ ދުވަހުގެ މުނާސަބަތާއި ގުޅުވައިގެން ބޭނުން ކުރެވޭގޮތަށް ތައްޔާރު ކުރެވިފައިވާ ޚާއްސަ ލަވަތަކެއް ކަމުގައި އެ ސްކޫލުން މަޢުލުމާތުދެއެވެ.\nތިނަދޫ ސްކޫލް ޓީޗަރުންގެ ދުވަސް


huragey bandeyreen ney | Bithufangi\nހުރަގޭ ބަނޑޭރީންނޭ، ބުނަމޭ މިތަޅުނައްޓާދޭށޭ!\n2003 ވަނަ އަހަރުގެ ސެޕްޓެމްބަރު 20 ގެ ހާދިސާގެކުރިންވެސް މައުމޫނުގެ ސަރުކާރުން ހުރަގޭގައި މީހުން މަރާ ވާހަކައާއި އަނިޔާ ކުރާ ވާހަކައަކީވެސް ރައްޔިތުން ދައްކަމުން އައި ވާހަކަތަކެވެ. ނަމަވެސް މިކަމުގެ ހަޤީޤަތް އޮތީ ފޮރުވާފައެވެ. މައުމޫނުގެ ސަރުކާރަށް ފާޑުކިޔާ ފަރާތްތަކަށް އޮތް ޝަޒާއަކީ ޖަލުތަކުގެ ތޭރިތަކުތެރޭ މައުމޫނުގެ އަނިޔާވެރިކަމާ ކުރިމަތިލުން ކަމަށްވާތީ މިވާހަކަތަށް ދެއްކުމަކީ ރައްޔަތުން ބިރުގަންނަ ކަމެކެވެ. އޭރު މިވާހަކަތައް ދައްކަމުންއައީ ސިއްރިއްޔާތުގައެވެ.\nއެއީ ދިވެހި ރާއްޖޭގެ ތާރީހުގައި ކަޅު ދުވަހެކެވެ. މައުމޫނުގެ އަނިޔާވެރިކަމުގައި ދިވެހި ޖަލުތަކުގައި ވޭނީ އާހުގެ ކެކުޅުންތަށް ކެކުޅަމުން ދިޔަ ދުވަހެވެ. މައުމޫނު އަޑީގައި ހުރެ އޭނާގެ ސަރުކާރުން ރަހުމެއްނެތި 2003 ސެޕްޓެމްބަރ 19 ވަނަ ދުވަހު މައުމޫނުގެ ސަރުކާރު ހުރަގޭ ބަނޑޭރީން އިވާން ނަސީމް ރަހުމެއްނެތި މަރާލާ އެހާދިސާ ސިއްރުކުރަން އުޅުމުން ޖަލުގައި ހިނގާދިޔަ ހާދިސާ ތަކުގައި އޭރުގެ ސަރުކާރުން ޖައްވަށް ފަޒާޔަށް ވައިގެ ތެރެއަށް ބަޑިޖަހާ އެތަށް ގައިދީނެއް މަރާލި ދުވަހެވެ.\nސެޕްޓެމްބަރު 19 ވަނަ ދުވަހުގެ ރޭ އިވާން ނަސީމް ޖަލުގެ ގޮޅީގައި ހުއްޓާ ބަނޑޭރީންގެ އެތައް ބައަކު ގޮޅިއަށް ވަދެ ގަދަކަމުން ގޮޅިން ނެރެގެން ގެންދިއައީ ޢާންމުކޮށް މީހުންނަށް ބޮޑެތި އަނިޔާތައްކުރާ ސަރަހައްދަށެވެ. އެ ސަރަހަށްދަށް އޭނާ ގެންދިއުމަށްފަހު އޭނާއަށް އަނިޔާކުރަނީ ކޮންބައެއްކަން ނޭނގޭނެގޮތަށް ސަތަރިގަނޑެއްގައި އޮޅާލުމަށްފަހު މައުމޫނުގެ އެންގެވުމުގެމަތިން ވަކިގޮތެއް ނުބަލައި ތަޅާ އަނިޔާކުރީއެވެ. އެއަނިޔާތަކުގައި އޭނާ މަރުވެދިއައިރުވެސް މަރުވިކަންވެސް އަނިޔާކުރި ބަނޑޭރީންނަކަށް ނޭނގެއެވެ. މަރުވުމުންވެސް އަނިޔާކޮށް ގައިގެ އެކިތަންތާގައި އަލިފާން ޖައްސާ ހެދިއެވެ. މައުމޫނުގެ ސަރުކާރަކީ މިފަދަ ރަހުމެއްނެތް އަނިޔާތަކުގެ ސަބަބުން އޮހޮރުނު ލެއިން ފޯވެފައިވާ ސަރުކާރެކެވެ.\nއީވާން ނަސީމް މަރާލި ޚަބަރު ޖަލުގެ ގައިދީންނަށް ލިބުމާ ގުޅިގެން ޖަލުތަކުގެ ގޮޅިތަށް ފަޅާލާ ނިކުމެ މައުމޫނުގެ އަނިޔާވެރި ބަނޑޭރީންނާއި ހިންގި ހަމަނުޖެހުންތަކުގައި ބަނޑޭރީން ބަޑިޖަހާ އެތަށް ގައިދީންނެއް މަރާލާ އެތަށް ބަޔަކު ޒަހަމް ކޮއްލިއެވެ. މި ޒަހަމްތަކާއެކު ބައެއްމީހުން ނުކުޅަދޭ މީހުންނަށް ވިއެވެ. އީވާން ނަސީމްގެ މަރުގެ ޚަބަރާއެކު ވެރިރަށް މާލެ ކެކެން ފެށިއެވެ.\nސިއްރިޔާތުގައި ވަޅުލަން އުޅުނު އީވާން ނަސީމުގެ ހަށިގަނޑު ވަޅުލިޔަ ނުދީ ރައްޔަތުން ނުކުމެ ހިފެހެއްޓިއެވެ. ކެކި އުތުރެމުންދިޔަ ރައްޔަތުންގެ ސަފުތަށް މާލޭގެ މަގުތަކަށް ނުކުމެ ސަރުކާރުގެ އެތަށް އިމާރާތްތަކަކަށް ގެއްލުންދީ އިމާރާތްތަކުގައި ހުޅުޖަހާ ވެހިކަލްތަކަށް ގެއްލުން ދިނެވެ. ރައްޔިތުން އެދެމުން ދިޔައީ މައުމޫނުގެ އަނިޔާވެރިކަމުން ޖަލުތަކުގައިތިބި ގައިދީން ސަލާމަތްކޮށް ދިނުމަށެވެ. ރައްޔިތުން އެއް އަޑަކުން ގޮވަމުން ދިޔައީ "ހުރަގޭ ބަނޑޭރީންނޭ، ބުނަމޭ މި ތަޅުނައްޓައިދޭށޭ" މިހެންނެވެ. އަނިޔާވެރި ސަރުކާރާމެދު ރުޅިގަދަވެފައިވާ ރައްޔަތުންތައް މައިތިރި ނުކުރެވުމުން އޭރުގެ ޓީވީއެމް މެދުވެރިކޮށް މައުމޫނު މުޅިގައުމާ މުހާތަބުކުރެއްވިއެވެ. އެ ހިތާބުގައި މައުމޫނު އޭނާގެ ބަނޑޭރީން ދިފާއުކޮށް ބުނީ ވަޔަށް ޖައްވަށް ފަޒާޔަށް އުންޑަ ޖެހީކަމުގައެވެ. އެވަރުން ކޮންޓްރޯލް ނުވެގެން ގައިދީންނާ ދިމާލަށް ޖެހީކަމުގައެވެ.\nމައުމޫނުގެ މިވާހަކަ ތަކުން ދޭހަވީ ބަޑިޖެހުމަށް އަމުރު ނެރުނީ ހުދު މައުމޫނު ކަމެވެ. ނަމަވެސް އެހާދިސާއާ ގުޅިގެން ހިންގި ތަހުގީގުތަކަށްފަހު ކޯޓުގައި ޝަރީއަތް ހިންގާ އެމައްސަލާގައި ކުއްވެރިކުރީ ބަޑިޖެހި ބަނޑޭރީންނެވެ. ރާއްޖޭގެ ސްޕްރީމް ފަނޑިޔާރަކަށް ހުރެ ދިން ތަގްރީރުގައި ބަނޑޭރީން ދިފާއުކުރުމަފަހު ހިންގި ޝަރީއަތުގައި އެމީހުންނަށް މަރުގެ ހުކުމް އިއްވުމުން އެތަށް ސުވާލުތަކެއް އުފެދުނެވެ. ފަހުން މަރުގެ ހުކުމް މައާފުކޮއްދީ، އުމުރަށް ޖަލަށްލުމަށް އޭރުގެ "ސްޕްރީމް ފަނޑިޔާރު" މައުމޫނު ނިންމެވިއެވެ.\nމައުމޫނު ޖަލަށްލުން، ޒުވާނުންގެ ހުވަފެނެށް


November 13, 2020 11:53:42\nOctober 04, 2020 12:57:29\nAugust 06, 2020 13:23:13\nAugust 05, 2020 19:27:30\nތިމާއަކީ އެންމެ މޮޅު މީހާ ކަމަށް ހީނުކޮށް އެފަދަ މީހަކަށް ވުމަށް މަސައްކަތް ކުރޭ!\nAugust 02, 2020 11:17:40\nJuly 31, 2020 09:22:30\nހުކުރުދުވަހުގެ ހެނދުނު ޙައްޖުވެރިން ޢީދު ދުވަސް ފާހަގަކުރުން ފެށީ މިނާގައި ޖަމްރަތުލް ޢުޤުބާ ނުވަތަ ބޮޑު ޖަމްރާއަށް ހިލަ އުކަން ފަށައިގެންނެވެ. ޙައްޖާޖީން ރޭކުރީ މުޒްދަލިފާގައެވެ.\nJuly 30, 2020 11:26:45\nJuly 24, 2020 21:07:10\nއަޔާ ސޯފިޔާގެ ފުރަތަމަ ޚުޠުބާ:އަޔާ ސޯފިޔާ އަލުން މިސްކިތަކަށްވުމުން އަޤުޞާއަށް އުންމީދު އައުވޭ!\nJune 01, 2020 13:28:48\nޒަކާތާ ގުޅޭ ޚާއްޞަ ލެކްޗާތަކެއް ޑރ.ޝަހީމު ކުރިއަށް ގެންދަވަނީ\nMay 27, 2020 04:34:57\nކޮވިޑު-19 ގެ ސަބަބުން މީގެ 20 އަހަރު ކުރިން ފެނުނު ހުވަފެނެއް ހަޤީޤަތަކަށް ވެއްޖެ!\nJuly 30, 2020 12:37:01\nކޮރޯނާވައިރަސްގެ ވަބާއީ ބަލިމަނޑުކަން ދުނިޔެއަށް ފެތުރި ދުނިޔޭގެ ގިނަ ކަންތައްތަކަކަށް ބަދަލު އައިސްފައިވެއެވެ. މުސްލިމުންނާ މިއަހަރުގެ ހައްޖު މޫސުމް ބައްދަލުކުރީ މިދެންނެވި ބަދަލުތަކުގެ ތެރެއިން ބަދަލަކާއެކުއެވެ.\nJuly 12, 2020 08:43:41\nއެބައިމީހުންގެ ތެރެއިން މާތްމީހަކު ވައްކަމެއް ކޮށްފިނަމަ ދޫކޮށްލައެވެ.\nJune 15, 2020 08:13:29\nކޮރޯނާ ވައިރަސް – ދަސްވިކަންތަކާއި ލިބުނު ފައިދާތައް\nJune 05, 2020 19:01:32\nމާތް الله ގެ ލޯތްބާއި ރުއްސެވުން ލިބިގަންނާނީ ކިހިނެއް؟\nJune 03, 2020 14:51:58\nއިސްލާމީ ފިކުރުގައި ޢަދުލުވެރިކަން\nMarch 27, 2020 12:52:42\nބަލިމަޑުކަމާއި މުޞީބާތުގެ ވަގުތުގައި އެކަކު އަނެކަކަށް އެހީތެރިވާން ވާނެ: ހުކުރު ޚުތުބާ\nމުސްލިމުންނަކީ އެބައިމީހުންނަށް ކުރިމަތިވާ ބަލިމަޑުކަމާއި މުޞީބާތްތަކުގެ ވަގުތުގައި އެކަކު އަނެކަކަށް އެހީތެރިވާ ބަޔަކު ކަމުގައި ވުމަށް މިއަދުގެ ހުކުރު ޚުތުބާގައި ގޮވާލައިފިއެވެ.\nOctober 11, 2019 14:16:43\nSeptember 13, 2019 13:22:40\nޤިޔާމަތްދުވަހު މާތްﷲގެ ޙަޟްރަތުގައި ހުއްޓި ތިބެންޖެހޭނެ ކަން ހަނދާންކުރަންޖެހޭ: ހުކުރު ޚުޠުބާ\nSeptember 06, 2019 14:24:00\nއިހުލާސްތެރި ތައުބާއަކުން ތައުބާވެއްޖެ ނަމަ ފާފަތައް ފުއްސަވާނެ : ޚުތުބާ\nJuly 30, 2020 17:11:16\nޢީދު ތަކުބީރަކީ ކޮބާ؟\nތަކުބީރުގެ މާނައަކީ الله މަތިވެރިކުރުމާއި، އެންމެހާ ޢައިބުތަކުން އެކަލާނގެ ހުސްޠާހިރުކުރުމާއި، އެކަލާނގެއަށް ޡަނާކިއުމެވެ. މުސްލިމު އަޅާ ނަމާދުގެ ތެރޭގައިއާއި ނަމާދަށް ގޮވުމުގައި އަދި ޛިކުރުކުރުމުގެ އާއްމު ޙާލަތްތަކުގައިވެސް الله ގެ މަތިވެރިކަމާއި ބޮ...\nJuly 29, 2020 08:11:23\nޙައްޖު ގެ ދުވަސްތަކުގެ ޢަދަދަކީ ކޮބައިހެއްޔެވެ؟\nJuly 22, 2020 09:11:20\nޙައްޖުމަހުގެ ދިހަ ދުވަސް!\nJune 25, 2020 09:01:12\nޞަދަޤާތް ދިނުން – ބަލިބައްޔާއި މުޞީބާތްތަކުން ސަލާމަތްވާ ކަމެއް\nJune 19, 2020 09:05:14\nމަލާމާތްކުރުމަކީ ރުޅިވެރިން އުފައްދާކަމެއް!\nMay 30, 2020 19:17:01\nމަލިކާ ބަލްޤީސް – ދުރުވިސްނޭ ވަރުގަދަ ޝަޚްޞިއްޔަތެއް\nމިއީ މަލިކާ ބަލްޤިސް އާއިބެހޭ ގޮތުން ޢަރަބި ބަހުގެ ލިއުންތެރިން ލިއުއްވާފައިވާ އެކިއެކި ވާހަކަތަކަށް ބެލުމަށްފަހު އެވާހަކަތަކުގައި ހުރި ގާތްގަޑަކަށް އެއްވައްތަރެއްގެ ބައިތަކަށް އިއްތިފާގުވާ ބައިތަކުގެ މައްޗަށް އެކުލަވާލެވޭ ޚުލާޞާ ލިއުމެކެވެ.\nApril 07, 2020 15:44:47\nއިސްލާމީ ހުޅަނގުގައި ވަޙުދަތު ޤާއިމުކޮށްދެއްވި ލީޑަރު: ޔޫސުފް ބިން ތާޝަފީން\nDecember 14, 2019 10:57:56\nއަޙްމަދު ބިން ޠޫލޫންގެ ޙަޔާތްޕުޅުން މަރުގެ ސިޓީ


ފުރަތަމަ ސަފުޙާ (current)\nރިސެޝަން އެއްގެ ވަގުތުގައި އިންވެސްޓް ކުރަން ރަނގަޅީ ކޮން ވިޔާފާރިއަކަށް ؟\nރިސެޝަންގެ ވަގުތުގައި އިންވެސްޓް ކުރުމަށް އެންމެ ރަނގަޅީ ކޮންވިޔާފާރިއަކަށްތޯ ވަރަށްގިނަ މީހުން ސުވާލު އުފައްދައެވެ.\nއިންވެސްޓްކުރުމަށް އެންމެ ރަނގަޅު އެއްވިޔާފާރިއެއް ކަމަށް އަބަދުވެސް ފާހަގަކުރފެވެނީ ރިޔަލްއެސެޓޭޓެވެ. އިގްތިޞާދީ ހީނަރުކަމެއް ކުރިމަތިވެއްޖެ ނަމަ ދިރިއުޅުމުގެ ޒަރޫރަތަށް ބޭނުންވާ ވަރަށް އާމްދަނީ ނުލިބޭގޮތް މެދުވެރިއެވެ. އޭގެ ސަބަބުން ރައްޔިތުމީހާގެ ފުދުންތެރިކަމާއި ތަކެތިގަތުމަށް އޮންނަ ޤާބިލްކުކަން ދަށަށްދެއެވެ. މިހެން ކަމުން ތަކެއްޗަށް އޮންނަ ޑިމާންޑް މަޑުމަޑުން ދަށްވެ ތަކެތީގެ އަގު ވެއްޓެއެވެ. މިފަދަ ދަނޑިވަޅެއްގައި ފައިސާއިން އިންވެސްޓް ކުރަންވާނީ އެފައިސާގެ އަގު ވެއްޓުމުގެ ދުވަހާއި ކުރިމަތިވުމުގެ ކުރިން އޭގެން ފައިދާ ނުކުންނަ ޒާތުގެ ވިޔާފާރި އަކަށެވެ.\nމިހެންކަމުން ، ރިއަލް އެސްޓޭޓް ބެލެވެނީ އިންވެސްޓް ކުރުމަށް އެންމެ އެކަށީގެންވާ ، ފަހި ވިޔާފާރި ކަމުގައެވެ.\nރިޔަލް އެސްޓޭޓް ވިޔާފާރިއެއް ފެށުމަށް ބޭނުންތޯ\nރިޔަލް އެސްޓޭޓް ވިޔާފާރި ފެށުމަކީ ވަރަށް ގިނަ ފައިސާތަކަކުން ނޫނީ ނުވާނެ ކަމެއް ކަމަށް ބެލެވެމުން އައި އުޞޫލު މުޅިން ބަދަލުވެ މިއަދު ވަރަށް ކުޑަ ފައިސާ ކޮޅަކުން ރިޔަލް އެސްޓޭޓް ވިޔާފާރިއެއް ފެށިދާނެއެވެ.\n1890 ވަނަ އަހަރު ދުނިޔެއަށް އުފަންވި ރިޔަލް އެސްޓޭޓް ވިޔާފާރި މިއަދު މިވަނީ އެތައްތަނެއް ތަފާތުވެ ކުރިއަށް ޖެހިފައެވެ. ގެދޮރު ގަނެވިއްކުމާއި ، މިލްކިއްޔާތު ކުއްޔަށް ދީގެން އާމްދަނީ ހޯދުމުގެ ވައްޓަފާޅިއަށްވެސް ނުހަނުގިނަ ބަދަލު ތަކެއް އަައިސްފައެވެ. މިގޮތުން މިއަދުގެ ޓެކްނޮލޮޖީގެ ދުނިޔޭގައި ގެދޮރު ކުއްޔަށް ނެގުމާއި އެމުދާ ކުއްޔަށް ދީގެން އާމްދަނީ ހޯދޭނޭ ގޮތްތަކަށް އެތައް މަގެއް މިވަނީ ފަހިވެފައެވެ.\nއެޕާޓްލީސް އަކީ މިގޮތުން އެޕާޓްމަންޓެއް ނުވަތަ އެޕާޓްމަންޓުން ބައެއް ދިގުމުއްދަތަށް ކުއްޔަށް ނެގުމަށްފަހު ، ތިންވަނަފަރާތަކަށް ކުއްޔަށް ދީގެން އާމްދަނީ ހޯދުމަށް ފަރުމާކުރެވިފައިވާ ރިޔަލްއެސްޓޭޓް ޕްލެޓްފޯމެކެވެ.\nމިގޮތުން އެޕާޓްލީސްއަށް އިންވެސްޓް ކުރުމުން އެ އިންވެސްޓް ކުރެވެނީ ކުއްޔަށްދީފައިވާ އެޕާޓްމަންޓަކަށް ނުވަތަ އެޕާޓްމަންޓުން ބަޔަކަށެވެ. އިންވެސްޓް އެކުރެވުނީ 24 މަސްދުވަހުގެ މުއްދަތަށެވެ. އެހެން ކަމުން 24 މަސްދުވަސް ވަންދެން އެ އިންވެސްޓް ކުރެވުނު އެޕާޓްމަންޓުގެ ބައިން މަހުކުލި ލިބެންފަށާނެއެވެ. މިގޮތުން ލިބޭ މަހުކުލި ނުވަތަ ކުލިން އެއްބައި ނަމަވެސް އަލުން އިންވެސްޓް ކޮށް އިންވެސްޓްމަންޓް ބޮޑު ކުރަމުން ގެންދާނަމަ ލިބޭ އާމްދަނީގެ ނިސްބަތް ދާނީ ބޮޑުވަމުންނެވެ.\nއެޕާޓްލީސްގެ މާކެޓާއި ބެހޭ އިތުރުމަޢުލޫމާތު ހޯއްދަވަން ބޭނުންފުޅުނަމަ 7635900 އަށް ގުޅުއްވުމުން އިތުރު މަޢުލޫމާތު ލިބިލައްވާނެއެވެ. އެޕާޓްލީސްގެ ވެބްސައިޓަކީ www.apartlease.com\nބެނެފިޝަރީ އޯނަރޝިޕާއި ލީގަލް އޯނަރޝިޕް\nއެޕާޓްމަންޓެއް ލީސްކޮށްފައި ( ދިގުމުއްދަތަށް ) ކުއްޔަށް ދީފައި ފައިސާ ނެގޭ ގޮތްތަކަކީ:\nރިޔަލް އެސްޓޭޓް ވިޔާފާރި ކުރުން\nޕެސިވް އިންކަމް ލިބޭ ގޮތަށް މަސައްކަތް ކުރެވޭ އަދި އެންމެ ފައިދާބޮޑު މަސައްކަތަކީ ރިޔަލް އެސްޓޭޓް ވިޔާފާރި ކުރުމެވެ. ގިނަމީހުން ހީކުރާ ގޮތުގައި ރިޔަލް އެސްޓޭޓް ވިޔާފާރި ކުރުމަކީ ކޮންސްޓްރަކްޝަން ވިޔާފާރި ކުރުމެވެ. ހަޤީޤަތަކީ ބިމަށް އިންވެސްޓްކޮށް ކުރެވޭ ކޮންމެ ވިޔާފާރި އަކީ ރިޔަލް އެސްޓޭޓް ވިޔާފާރިއެވެ.\nފަހަށް ފައިސާ ރައްކާ ކުރުމާއި އިންވެސްޓް ކުރުން\nނިމިގެން ދިޔަ ޤަރުނުގައި އަހަރެމެން ޤަބޫލު ކުރަނީ ފަހަށް ފައިސާ ރައްކާކުރުމަކީ ވަރަށް މުހިއްމު ކަމެއް ކަމުގައެވެ. އެހެން ނަމަވެސް މިއަދު އަހަރެމެންނަށް އެނގެނީ ފަހަށް ފައިސާ ރައްކާކުރުމަކީ އޭގެން އެއްވެސް މަންފާއެއް ނުކުރާ އަދި ގެއްލުން އިންތިހާއަށް ބޮޑު ކަމެއްކަމުގައެވެ. އެހެނީ ފައިސާގެ އަގު އަބަދުވެސް ދާނީ ދަށަށެވެ.\nއިންވެސްޓްމަންޓުން އާމްދަނީ ހޯދުން\nއާމްދަނީ ހޯދުމަށް އޮންނަނީ މައިގަނޑު ގޮތެއްގައި3ގޮތެކެވެ . އެއީ؛-\nއޯޑިނަރީ އިންކަމް ( ވަޒީފާ އަކުން ނުވަތަ ކުޑަ ވިޔާފާރި އަކުން އާމްދަނީ ހޯދުން )\nޕެސިވް އިންކަމް ( ވަޒީފައަކާއި ނުލާ އިންވެސްޓްމަންޓުން އާމްދަނީ ހޯދުން)\nއެޕާޓްލީސް – ލީސްމާކެޓް\nއަތުގައި އޮންނަ މުދަލެއް ލީސްކުރުމަށްފަހު ( މުއްދަތަކަށް ކުއްޔަށް ދިނުމަށްފަހު ) ބޭނުންވާ ކަމަކަށް ފައިސާ ހޯދުމަށް އެޕާޓްލީސްގެ ލީސްމާކެޓް ވަނީހުޅުވިފައެވެ.\nމިގޮތުން ލީސްކުރެވޭނޭ މުދަލަކީ:


Raees Yaameen ah "badhunaseebu" faheh!\nރައީސް ޔާމީނަށް "ބަދުނަސީބު" ފަހެއް!\nރައީސް އަބްދުﷲ ޔާމީން އަބްދުލް ގައްޔޫމްގެ މައްޗަށް ދައުލަތުން އުފުލާފައިވާ މަނީލޯންޑަރިންގެ ކުށް ސާބިތުވެ އެމަނިކުފާނު ޖަލަށް ލާން ހުކުމް ކުރި ދުވަހެވެ. އެތައް ދުވަހެއް ވަންދެން އެންމެން އިންތިޒާރު ކުރި މި ބޮޑު ހުކުމް ޔާމީނާ ދެކޮޅަށް ނިމިގެން ދިޔަ އިރު އެމނިކުފާނަށް އުފުލި ދައުވާއާ ޝަރީއަތް ކުރިޔަށް ދިޔަ ގޮތާއި އަދި އެންމެ ފަހުން ހުކުމް އައި ގޮތް އޮތީ "ފަސް ވަނަ" ނަމްބަރާ ގުޅިފަ އެވެ. އެއާއެކު ރައީސް ޔާމީންގެ "ބަދު ނަސީބު ފަހެއް"ގެ އަޑު ސޯޝަލް މީޑިއާގައި ވަރަށް ގަދަވެއްޖެ އެވެ. ބަދު ނަސީބު ފަހެއް އެމަނިކުފާނަށް ނިސްބަތްވަ ސަބަބު މިއޮތީ އެވެ.\nރައީސް ޔާމީންއަކީ ރާއްޖޭގެ "ފަސް ވަނަ" ރައިސުލްޖުމްހޫރިއްޔާއެވެ. އަދި ގިނަަ ޕާޓީތައް އެކުލެވޭ ނިޒާމަކަށް އަމަލު ކުރަން ފެށި ފަހުން ރާއްޖޭގައި "ފަސް" އަހަރުގެ ދައުރެއް ފުރިހަމަ ކުރެއްވި ފުރަތަމަ ރައީސް އެވެ. އެމަނިކުފާނުގެ ވެރިކަން ނިމުމަށް ފަހު އެ "ފަސް" އަހަރުގެ ދައުރުގެ ތެރޭގައި ހިނގި ހިޔާނާތުގެ ކަންކަން ބަލަން އިންތިޒާރުގައި ތިބި އިދިކޮޅު ފަރާތްތައް ވެރިކަމާ ހަވާލުވުމަށް ފަހު "ފަސް" ކުރުމެއް ނެތި، ވަގުތުން އެ މަސައްކަތް ފެށި އެވެ. އަދި އޭރު ތުހުމަަތުވި ހިޔާނާތުގެ މައްސަލަތަކުގެ ތެރެއިން ރައީސް ޔާމީންއަށް ދައުވާކޮށްފައި ވަނީ އެމަނިކުފާނުގެ އެކައުންޓަށް ދެ ފަހަރެއްގެ މަތިން "ފަސް" ލައްކަ ޑޮލަރު ޖަމާވި މައްސަލަ އެވެ.\nމުޅި ރާއްޖެއަށް ވަގުތުން ފޮނުވާ، ޓީވީތަކުން ލައިވްކޮށް އެ ޝަރީއަތް ފެށުނެވެ. ޝަަރީއަތް ކުރިޔަށް ގޮސް އެމަނިކުފާނަށް ހުކުމް ކުރުން މި މަހުގެ "ފަހަކަށް" ތާވަލު ކުރި އެވެ. ނަމަވެސް އޭރު މައްސަލަ ބެލި ގާޒީ ސަސްޕެންޑު ކުރުމުން ޔާމީންއަށް ހުކުމް ކުރުން "ފަސް" ކުރި އެވެ. އެއަށް ފަހު "ފަސް" ފަނޑިޔާރުންގެ ބެންޗެއް އެކުލަވާލައި، އެ މައްސަލަ ކުރިން އޮތް ހިސާބުން ކުރިޔަށް ގެންދަން ނިންމި އެވެ.\nއެންމެ ފަހުން މިއަދު ރައީސް ޔާމީންގެ މައްޗަށް މަނީލޯންޑަރިންގެ ކުށް ސާބިތުވާ ކަމަށް "ފަސް" ފަނޑިޔާރުންގެ އިއްތިފާގުން ނިންމި އެވެ. އަދި އަދަބު ކަނޑައެޅުން "ފަސް" ކުރަން ވަކީލުން އެދެމުން ދަނިކޮށް، އެމަނިކުފާނު "ފަސް" އަހަރަށް ޖަލަށްލުމަށާއި "ފަސް" މިލިއަން ޑޮލަަރު ދައްކަން ވަނީ ހުކުމްކޮށްފަ އެވެ.\nރައީސް އަބްދުﷲ ޔާމީން ރައީސް ޔާމީންގެ ޝަރީއަތް\n96،000 މީހުން ތެރެއިން އެކެއް!\nމެދު އިރުމަތިން ގެނައީ ހުރަގޭގެ ތަޅުދަނޑި؟\nގާޒީ ސަސްޕެންޑް، ޔާމީންގެ ޝަރީއަތަށް ވާނީ ކިހިނެއް؟


Anhenun kan handhaan nethi alun kaivengnah ahaifi\nއަންހެނުން ކަން ހަނދާން ނެތިގެން އަލުން ޕްރޮޕޯޒްކޮށްފި\nޕީޓާ އާއި ލީސާ ދެ ވަނަ ފަހަރަށް ކައިވެނި ކުރަނީ\nއެމީހަކު އެންމެ ލޯބިވާ މީހުން ބަލިވެ އުޅުމަކީ ހީވެސް ނުކުރާ ވަރުގެ ބޮޑު ހިތްދަތިކަމެއް އިހްސާސް ކުރެވޭ ކަމެކެވެ. އެ ފަދަ މީހަކު ތިމާގެ މަތިން މުޅިން ހަނދާން ނެތުމަކީ އަދި އެއަށް ވުރެ ވެސް ފުން އަސަރުތަކެއް ކުރާނެ ކަމެއް ކަން ޔަގީނެވެ. އަލްޒައިމާ ނުވަތަ ހަނދާން ނެތޭ ބަލި ހުންނަ މީހަކަށް ދިމާވީ މިފަދަ ކަމެކެވެ. އުމުރުން ދުވަސްވަމުން ދިޔަ ވަރަކަށް އެމީހާގެ ހަނދާންތައް ގެއްލެމުން ގޮސް އެންމެ ފަހުން ހުރިހާ ކަމެއް ހަނދާން ނެތުނީ އެވެ.\nއެމެރިކާގެ ސްޓޭޓެއް ކަމަށްވާ ކަނެކްޓިކަޓްގައި ދިރިއުޅޭ ޕީޓާ މާޝަލް އަށް ވެސް ދިމާވީ މިފަދަ ގޮތެކެވެ. ޕީޓާއަކީ 56 އަހަރުގެ މީހެކެވެ. އުމުރުން އެހާ ދުވަސް ނުވިޔަސް ޕީޓާއަށް އަލްޒައިމާގެ މައްސަލަ ކުރިމަތިވީތާ މިހާރު އެތައް އަހަރެއް ވެއްޖެ އެވެ. އެހެންވެ އޭނާގެ އަންހެނުންނާ ކައިވެނި ކުރިކަމެއް ވެސް ޕީޓާ މިހާރު ހަނދާނެއް ނެތެވެ.\nމިދިޔަ ޑިސެމްބަރު މަހުގެ ދުވަހެއްގައި ޕިޓާ ގޭގައި އަންހެނުންނާއެކު ޓީވީ ބަލަން އިންދާ ޓީވީން ބަޔަކު ކައިވެނި ކުރާ މަންޒަރެއް ފެނުމުން ޕީޓާ ވަނީ އޭނާގެ އަންހެނުން ލީސާ ކައިރީގައި އޭނާއާ ކައިވެނި ކޮށްފާނެތޯ އަހާފަ އެވެ.\nފިރިމީހާގެ އަލްޒައިމާ މައްސަލަތަކުގެ ވާހަކަތައް ލީސާ ވަނީ "އޯ ހެލޯ އަލްޒައިމާ" ކިޔާ ފޭސްބުކް ޕޭޖެއް ހުޅުވައި އޭގައި ޝެއާކޮށްފަ އެވެ. އަދި ހާދިސާ ލިސާ ކިޔައިދީފައި ވަނީ މި ޕޭޖްގައި ޝެއާ ކުރި ޕޯސްޓެއްގަ އެވެ.\nލީސާ ބުނި ގޮތުގައި ޕީޓާ އޭނާއަށް ޕްރޮޕޯސް ކުރިއިރު އޭނާއަކީ ޕީޓާގެ އަންހެނުން ކަމެއް ކުޑަކޮށް ވެސް ހަނދާނެއް ނެތެވެ.\n"އޭނާއަށް އެނގޭހާ ވެސް އެއްޗަކީ އަހަންނަކީ އޭނަގެ އެންމެ ފެވަރިޓް މީހާކަން،" ލީސާ ބުންޏެވެ.\nނަސީބަކުން ލީސާ އާއި ޕީޓާގެ އަންހެންދަރިފުޅަކީ އިވެންޓްތަކާއި ވެޑިންތައް ޕްލޭންކުރާ މީހަކަށް ވާތީ އޭނާ މި ކައިވެނީގެ އިންތިޒާމުތައް ވަރަށް ފުރިހަމައަށް ކޮށްލި އެވެ. ޕީޓާގެ ހާލަތަށް ބަލައި މި ކައިވެނި އިންތިޒާމު ކުރަން ހޯދި ގިނަ ޚިދުމަތްތައް އެމީސްމީހުން ފޯރުކޮށްދިނީ މުޅިން ހިލޭ ކަމަށް ވެސް ލީސާ ބުންޏެވެ.\nމި ދެމަފިރިން އެމީހުންގެ ދެ ވަނަ ކައިވެނި ވެސް ވަރަށް ފުރިހަމައަށް ކުރި އެވެ. ނަމަވެސް ދެރަ ކަމަކީ ޕީޓާގެ ހަނދާން ނެތޭ މައްސަލަ އިތުރުވެ މިހާރު އޭނާ ދެ ވަނައަށް ކުރި ކައިވެނި މަތިން ވެސް ހަނދާން ނެތީމަ އެވެ.\nނަމަވެސް ލީސާ ބުނަނީ އޭނާއަކީ ދުނިޔޭގައި ހުރި އެންމެ ނަސީބުގަދަ އަންހެނާ ކަމަށް ދެކޭ ކަމަށެވެ. އޭނާ ހުވަފެނުން ވެސް ނުދެކޭ ފަދަ އުފާވެރި ހިތްގައިމު ދުވަހަކަށް އޭނާގެ ދެ ވަނަ ކައިވެނީގެ ދުވަސް ވެގެން ދިޔަ ކަމަށް ލީސާ ބުންޏެވެ.\n"ޕީޓާ އެހާ އުފާވެފައި ހުއްޓާ މީން ޒަމާނަކު ވެސް ފެނުނު ހަނދާނެއް ނުވޭ. އެހާވެސް އުފަލުން އޭނަ ހުރީ،" ލީސާ ބުންޏެވެ.\nފިރިމީހާއާއެކު ހޭދަކުރާ ދުވަސްތަކުގެ ވާހަކަތައް ޝެއާކުރަމުން ލީސާ ދަނީ އަލްޒައިމާއަށް މީހުން ހޭލުންތެރިކުރުވަން އޭނާގެ ފޭސްބުކް ޕޭޖްގެ ބޭނުން ހިފަމުންނެވެ.


ކްރެޑިޓް ކާރޑު ބޭނުން ކޮށްގެން ދިގު މުއްދަތަކަށް ލާރި ދައްކާ ގޮތަށް މުދާ ގަތުމަކީ ކޮންކަހަލަ ކަމެއްތޯއެވެ؟ - Albayaan\nކްރެޑިޓް ކާރޑު ބޭނުން ކޮށްގެން ދިގު މުއްދަތަކަށް ލާރި ދައްކާ ގޮތަށް މުދާ ގަތުމަކީ ކޮންކަހަލަ ކަމެއްތޯއެވެ؟\n27 January 2021 البَيَان އިޖްތިމާޢީ, ސަދަޤާތް, ޒަކާތް 0\nبسم الله الرحمن الرحيم ، الحمد لله رب العالمين، و الصلاة و السلام على رسول الله – صلوات الله و سلامه عليه – وعلى آله و صحبه أجمعين.\nކްރެޑިޓް ކާރޑާއި މެދުގައި ބުނަމެވެ.\nއިސްލާމް ދީނުގައި ފައިސާ ދަރަންޏަށް ނެގުމަށްފަހު އެ ފައިސާ އަނބުރާ ދައްކާއިރު ދަރަންޏަށް ނެގި ޢަދަދަށްވުރެ އިތުރަށް އެންމެ ލާރިއެއް ދޭން ބުނި ކަމުގައިވީ ނަމަވެސް އެއީ ޙަރާމް ވެގެންވާ ރިބާއެވެ.\nޙަޤީޤަތަކީ ބެންކުން އޭނާއަށް އެދެވެނީ ލޯނެކެވެ. ނަގުދު ފައިސާ ގޮތުގައި ނޫޓު ނުދިނަސް އެދެވުނީ ފައިސާގެ ލޯނެކެވެ. އެ ފައިސާގެ ލޯނު އަނބުރާ ދައްކާހިނދު، ވަކި މުއްދަތެއްގެ ފަހުން އެއަށް ޕަސެންޓް އިތުރުކޮށް ދިނުމަށް އެއްބަސްވާންޖެހެއެވެ. މިފަދައިން އަނބުރާ ދޭން އެއްބަސްވުން ވެސް ހަރާމް ވާނެއެވެ.\nފަހެ، ކްރެޑިޓް ކާރޑު ނަގާ މީހާ އެ ކްރެޑިޓް ކާރޑު ދޭ ބެންކު ނުވަތަ އެހެންތަނަކާއި ކުރާ އެއްބަސްވުމަކީ މިއެވެ. އޭނާގެ އަތުގައި ފައިސާ ނެތް ކަމުގައި ވީނަމަވެސް އޭނާއަށް ކުރަންޖެހޭ ވިޔަފާރިއެއް ބޭންކުގެ ލާރިން ކޮށްދޭނެކަމެވެ. ފަހެ އެހިނދު އެމީހާ އެވަނީ ބޭންކަށް ދަރަނިވެރިވެފައެވެ. އެފައިސާ ވަކި މުއްދަތެއްގެ ތެރޭގައި ނުދެއްކިއްޖެހިނދު ވަކި އިންސައްތައެއް އެ ފައިސާގެ ތެރެއަށް އިތުރުކޮށް ދިނުމަށް އެއްބަސްވެއެވެ. މިއީ ރިބާގެ އެއްބަސްވުމެކެވެ.\nجَابِر – رضي الله عنه – ވިދާޅުވެފައިވެއެވެ. (لعن رسول الله صلى الله عليه وسلم آكل الربا، وموكله وكاتبه، وشاهديه، وقال هم سواء) “ރިބާ ކާ މީހާއަށާއި، ރިބާ ދޭ މީހާ، ރިބާ ލިޔެދޭ މީހާއަށާއި، ރިބާއަށް ހެކިވާ ދެ ހެކިވެރިންނަށް رسول الله ﷺ ލަޢުނަތް ލައްވާފައިވެއެވެ. އަދި ޙަދީޘްފުޅު ކުރެއްވިއެވެ. އެ އެންމެހައި ފަރާތްތައް ފާފައިގައި ހަމަހަމަވެގެންވެއެވެ”. މި ޙަދީޘް مسلم ޞަޙީޙުގައި ރިވާކޮށްފައިވެއެވެ. وقال هم سواء ޔަޢުނީ ލަޢުނަތުގައި ހަމަހަމަވެގެންވެއެވެ.\nނަބިއްޔާ ﷺ ޙަދީޘް ކުރައްވާފައިވެއެވެ. (دِرهمُ رِبًا يأكلُه الرجلُ، و هو يعلمُ، أشدُّ عندَ اللهِ من سِتَّةٍ و ثلاثِينَ زَنْيةً) ” އެމީހަކަށް އެނގިހުރެ، ރިބާގެ ގޮތުގައިވާ ފައިސާފޮއްޗެއްގެ މިންވަރު ކެއުން ﷲ ގެ ހަޟުރަތުގައި ތިރީސް ހަ ފަހަރު ޒިނޭ ކުރުމަށްވުރެ ނުބައިކަން ބޮޑުވެގެންވެއެވެ” (صحيح الجامع ،3375). އަދިވެސް ޙަދީޘް ކުރައްވާފައިވެއެވެ. (الرِّبا اثَنانِ و سبعونَ بابًا، أَدْناها مثلُ إِتْيانِ الرجلِ أُمَّهُ) ” ހަތްދިހަ ދެ ބާވަތުގެ ރިބާ ވެއެވެ. އެ ބާވަތްތަކުގެ ތެރެއިން އެންމެ ދަށް ބާވަތުގެ މިޘާލަކީ ފިރިހެނަކު އޭނާގެ މަންމައާ އެއްދާން ކުރުމެވެ” (السلسلة الصحيحة 1871 ).\nދަންނަހުއްޓެވެ! މިއީ ރިބާ ނުކެއުމަށާއި އަދި ރިބާގެ ވިޔަފާރި ނުކުރުމަށް ކަނޑައެޅިގެން ބަޔާންވެގެންވީހިނދު، އޮޅުވާލުމާއި މަކަރާއި ހީލަތްތެރި ގޮތްތަކުން ރިބާ ކެއުމަށް ގެނެސްފައިވާ މަގުތައް މެނުވީ ނުވެއެވެ. މިއަދު މިފަދަ ކިތައް ހީލަތްތެރި މަގުތަކެއް އެބައިމީހުން ގެނެސްފައިވޭ ހެއްޔެވެ؟\nމިއީ އެންމެ މުޑުދާރު އަދި އެންމެ ނުބައި އާމްދަނީގެ ތެރޭގައި ހިމެނޭ އާމްދަނީއަށް ވާއިރު، އެއްބަޔަކަށް މިފަދަ ކާޑުތައް ހުށަހަޅައި ނެގުމަކީ މިއަދު މި ޒަމާނުގައި ފަޚުރަކަށް ވެއްޖެކަމީ ނުހަނު ހިތާމަހުރި ކަމެކެވެ.\nﷲ ވަޙީ ކުރެއްވިއެވެ. (يَاأَيُّهَا الَّذِينَ آمَنُوا اتَّقُوا اللَّهَ وَذَرُوا مَا بَقِيَ مِنَ الرِّبَا إِنْ كُنْتُمْ مُؤْمِنِينَ) ” އޭއީމާންވެއްޖެ މީސްތަކުންނޭވެ! ﷲ އަށް ތިޔަބައިމީހުން ތަޤްވާވެރިވާށެވެ. އަދި ތިޔަބައިމީހުން މުއުމިނުން ކަމުގައިވާނަމަ، ރިބާގެ ތެރެއިން ބާކީ (ލިބޭން) ހުރި އެއްޗެއް ތިޔަބައިމީހުން ދޫކޮށްލާށެވެ].\nعَبد الله بن مَسعُود – رضي الله عنه – ވިދާޅުވެފައިވެއެވެ. ”އެންމެ ނުބައި ވެގެންވާ އާމްދަނީ އަކީ ރިބާގެ އާމްދަނީއެވެ“ (صحيح/ابن أبي شيبة ٣٥٦٩٤).\nالإِمَام مَالك -رحمه الله- ވިދާޅުވެފައިވެއެވެ. ”ހަމަކަށަވަރުން އަހަރެން ﷲގެ ފޮތަށް ނަޟަރުހިންގައި ބެލީމެވެ. އަދި އެ އިލާހުގެ ރަސޫލާގެ ﷺ ސުންނަތް ބެލީމެވެ. ރިބާ އަށްވުރެ (ޢަޛާބާއި ޢުޤޫބާތުގައި) ގަދަފަދަ އެއްޗެއް ނުދެކެމެވެ. ސަބަބަކީ ﷲ ވަނީ އެއާ ދެކޮޅަށް ހަނގުރާމަ ކުރުމަށް އިޛުނަ ދެއްވައިފައެވެ“ (تفسير القرطبي ٤٠٥/٤).\nކޮންމެ ފަދަ ވަޞީލަތެއް ބޭނުންކޮށްގެން ކަމުގައިވީ ނަމަވެސް، ދަރަންޏެއް ގޮތުގައި ބޮލުގައި އެޅޭ ފައިސާގެ މިންވަރުން އެއްވެސް އެއްޗެއް އިތުރަށް އެފައިސާއަށް ނިޞްބަތްކޮށް ދިނުން ހުއްދައެއް ނުވާނެއެވެ. އަދި އެފަދަ ޙަރާމް ރިބާއެއް ދިނުމަށް އެއްބަސްވެސް ނުވެވޭނެއެވެ. ސަބަބަކީ ޙަރާމް ކަމަކަށް ރުހުމަކީ ވެސް ފާފައެއް ކަމުގައިވާތީ އެވެ.\nޤުރުއާނުގެ ވިރުދުތައް ޖަމަޢަކޮށްފައިވާ “ޖަވާހިރުލް-ޤުރުއާން” މިއީ ސައްޙަ ސަނަދަކުން ވާރިދުވެފައިވާ އެއްޗެއް ތޯއެވެ؟\n“ނިއު އިޔަރ”، “އެނިވަރސަރީ”، “އިންޑިޕެންޑެންސް ޑޭ” އަދި “ޗިލްޑްރަންސް ޑޭ” ފަދަ ކާފަރުން ފާހަގަކުރާ ދުވަސްތަކާއި ގުޅުވައިގެން ސޭލް އަޅުވާފައިވާ ފިހާރައަކުން ވިޔަފާރި ކުރުމުގެ ޙުކުމަކީ ކޮބައި ހެއްޔެވެ؟


ބޭސް ފަރުވާއަށް އިންޑިއާއަށް ގޮސް ތިބި 152 މީހަކު ރާއްޖެ ގެންނަނީ – Dhen.mv\nބޭސް ފަރުވާއަށް އިންޑިއާއަށް ގޮސް ތިބި 152 މީހަކު ރާއްޖެ ގެންނަނީ\nދެން އެމްވީ April 13, 2020 - 11:09 pm\nކޮވިޑް-19 އާ ގުޅިގެން ރާއްޖެއިން ބޭރުގައި ތިބި ދިވެހިން ގެނައުމުގެ މަސައްކަތް ކުރަމުންދާއިރު، އިންޑިއާއަށް އާސަންދަ ސްކީމްގެ ދަށުން ބޭސް ފަރުވާކުރަން ގޮސް ތިބި މީހުންގެ ތެރެއިން 152 ދިވެހިން މާދަމާގެ ފްލައިޓުން ރާއްޖެއަށް ގެންނަން ނިންމާފިއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ކޮވިޑް-19ގެ ތަރުޖަމާނު މަބްރޫކް އަޒީޒް ވިދާޅުވީ، މާދަމާ އިންޑިއާއިން ރާއްޖެއަށް އަންނަ ފްލައިޓުގައި 152 ދިވެހިން ގެނައުމަށް ހަމަޖެހިފައިވާ ކަމަށެވެ. އެގޮތުން ރާއްޖެއަށް ދިވެހިން ގެންނަނީ އިންޑިއާގެ ބެންގަލޫރުންނާއި ކޮޗިންއިން ކަމަށް މަބްރޫކް ވިދާޅުވިއެވެ.\nމާދަމާ ރާއްޖެއަށް ގެންނަ ދިވެހިންގެ ތެރޭގައި ހިމެނެނީ އާސަންދަ މެދުވެރިކޮށް ބޭސްފަރުވާ ކުރުމަށް އިންޑިއާއަށް ގޮސްފައިވާ ބަލި މީހުންނާއި ބަލި މީހާގެ އެހީތެރިން ކަމަށް މަބްރޫކް ވިދާޅުވިއެވެ.\nމަބުރޫކު ވިދާޅުވީ ރާއްޖެއަށް އަންނަން ބޭނުންވާ އެންމެން ރާއްޖެ ގެނެސް ކަރަންޓީނު ކުރާނެ ބަޖެޓް ވެސް އެބަހުރި ކަމަށާއި ނަމަވެސް މީހުން ގެންނަން ބަލާއިރު ކަރަންޓީނު ފެސިލިޓީތަކުގައި ޖާގަ ހުރި މިންވަރަށް ބަލަން ޖެހޭ ކަމަށެވެ. އެގޮތަށް ބަލަން ޖެހެނީ އެތަންތަނަށް ޑޮކްޓަރުންނާއި ނަރުހުން ތިބެން ޖެހޭތީ އެވެ. މިވަގުތަށް ޑޮކްޓަރުންނާއި ނަރުހުން ތިބީ މިހާރު ހުރި ފެސިލިޓީތަކުގައި މަސައްކަތް ކުރާ މިންވަރަށް ކަމަށެވެ.\nމީގެކުރިން ވެސް އިންޑިއާގެ ކޮޗިންއިން ބަޔަކު ގެނެސްފައިވެ އެވެ. އަދި އިންޑިއާގެ ޓްރެވެންޑްރަމްއަށް ވެސް ދިވެހިން ވަނީ ރާއްޖެ ގެނެސްފަ އެވެ.


ޤައުމުގެ މަޞްލަޙަތު އިސްކުރަމާތޯއެވެ.\nއަނެއްކާވެސް ދިވެހިރާއްޖޭގެ ސިޔާސީ މަޞްރަޙުން ފެންނަން މިފެށި ހަލަބޮލިކަމުގެ ސަބަބުން، ވަރަށް ގިނަ ޤައުމީ މަޞްލަޙަތުތަކަށް ހުރަސް އެޅެމުންދާ މަންޒަރު އެބަފެނެއެވެ. ޤައުމުގެ އިޤްތިސާދަށްވެސް މިކަމުގެ އަސަރު ފޯރާނެއެވެ. އާޚިރު ނަތީޖާއަކަށް ވާނީ، މިކަމުން ލިބޭ ގެއްލުން ދިވެހި ރައްޔިތުން ތަޙައްމުލު ކުރަން ޖެހެމެވެ.\nޤާނޫނުނުތަކާއި ޤަވާޢިދުތަކަކީ، ޤައުމީ މަޞްލަޙަތު ދެމެހެއްޓުމަށްޓަކައި ހެދޭ އެއްޗެކެވެ. އެއަކީ ވަކި ފަރުދެއްގެ ނުވަތަ ވަކި ބަޔެއްގެ މަޞްލަޙަތު ދިފާޢު ކުރުމަށް ހެދޭ އެއްޗެއްނޫނެވެ. ހަމައެފަދައިން ވަކި ވަކި ބަޔަކާ ދެކޮޅުވެރި ވިސްނުމެއް ބާއްވައިގެން ހަދަންވާނޭ އެއްޗެއްވެސް ނޫނެވެ. އެތަކެއް ސަތޭކަ އަހަރުވާ އިރުވެސް، ބައެއް ޤައުމު ތަކުގައި ހަދާފައިވާ ޤާނޫނު އަސާސީއަށް ބަދަލުތަކެއް ނުގެނެސް ޢަމަލު ކުރަމުން އެގެންދަނީ، އެޤާނުއަސާސީ ތަކަކީ މިފަދަ ވިސްނުމެއްގައި ހެދިފައިވާ ޤާނޫނު އަސާސީތަކަކަށް ވާތީއެވެ. 17 އަހަރުން އަޅުގަނޑުމެން ހެދި ޤާނޫނު އަސާސީއަށް ޢަމަލު ކުރަންފެށިތާ ފަސް އަހަރު ނުވަނީސް ޖެހުނީ އޭތި އުވާލައި އާ ޤާނޫނު އަސާސީއެއް ހަދާށެވެ. މި އާޤާނޫނު އަސާސީއަށް ޢަމަލު ކުރަންފެށިތާ ދެއަރު ނުވަނީސް މިފެންނަނީ އެއަށްވެސް ބަދަލުތަކެއް ގެންނަން މަސައްކަތްތަކެއް ކުރެވެމުން ދާތަނެވެ. ހަމަ އެހެންމެ ހެދިފައިވާ އެހެން ޤާނޫނުތަކަށްވެސް ޢަމަލުކުރަން ފަށާތަނާހެން، މިފެންނަނީ ބަދަލުތަކެއް ގެންނަން އުޅޭތަނެވެ.\nމިއިން ދައްކުވައިދެނީ މިކަންކަމުގައި ޤައުމުގެ މަޞްލަޙަތަށް އިސްކަން ދެވިފައިނުވާ މިންވަރެވެ. ދައުލަތުގެ ތިންބާރު ވަކިކުރެވި އެއްބާރުގެ މައްޗަށް އެނެއްބާރަށް ނުފޫޒު ނުފޯރުވޭ ގޮތަށް އިންފާރުލެވި ވަކިކުރެވިފައިވާ އިރު، އެއްބާރުން އަނެއްބާރުގެ އިޚްތިޞާޞްތަކަށް އަރައިގަންނަން މަސައްކަތް ކުރެވެމުންދާ މަންޒަރެވެ. މިފަދަ ދަނޑިވަޅެއްގައި، ސިޔާސީ މަސްރަހުގައި ޙަރަކާތްތެރިވާ އެންމެހައި ފަރާތްތަކަށް، އެބޭފުޅުންގެ އަމިއްލަ މަޞްލަޙަތު ކުރިޔަށް ނެރުމުގެ ބަދަލުގައި، ޤައުމުގެ މަޞްލަޙަތަށް އިސްކަން ދިނުމަށް ގޮވާލައި ނަޞޭޙަތްތެރިވަމެވެ.\nއަޅުގަނޑުމެން އެންމެންނީވެސް މާދަމީ މިޤައުމާ އަދި މިދުނިޔެއާވެސް ވަކިވާނޭ ބަޔެކެވެ. އަޅުގަނޑުމެންކުރެ އެކަކުވެސް ދުނިޔެއަށް އައީ، ވެރިކަމަކާއިގެނެއް ނޫނެވެ. އަދި މިދުނިޔެ ދޫކޮށްފައި ދާއިރުވެސް، އެއިން ކަމެއް ގެންދެވޭނީއެއްވެސް ނޫނެވެ. އެހެނަސް ޤައުމު ދެމިއޮންނާނެއެވެ. އެހެންކަމުން، މާދަމާވެސް މިޤައުމަށް އަންނަ ބަޔަކު އައިސް، ކުރީގައި މިޤައުމުގައި އުޅުނު ބަޔަކު ކުޅަކަންތަކެއްގެ ސަބަބުން، އެބައިމީހުންނަށް ދިމާވި މުޞީބާތްތަކޭ ކިޔައި، އަޅުގަނޑުމެންނަށް ބަދުބަސް ރައްދުވާ ފަދަ ޢަމަލެއް، މިއަދު އަޅުގަނޑުމެން ކޮށްގެން ނުވާނެއެވެ. އާޚިތުގެ ޘަވާބާއި ދަރުމަޔަށް އެދިގެން އިޚްލާޞްތެރިކަމާއެކު ކުޅަ ހެޔޮ ޢަމަލަކުން މެނުވީ އާޚިރަތް ދުވަހުން ފައިދާއެއް ނުކުރާނެއެވެ. މިދިނުޔެމަތީގައި އެކުވެރިން ކަމުގައި ތިމާ ދެކެގެން އުޅުނު ފަރާތްތަކުގެ އެހީތެރިކަމެއްވެސް އެދުވަހަކުން ނުލިބޭނެއެވެ.\nމިހާތަނަށް މި ލިޔުން ކިޔާފައިވަނީ 11 ފަހަރު


Rugya ge namugai aniyaakuri meehun dhauva ah dhekolhu hadhaifi\n02 މާރޗް 2021 - 15:15:46\nރުގްޔާކުރުމުގެ ނަމުގައި ހަތަރު މައިން، ގެއެއްގައި ރަހީނުކޮށް އަނިޔާދީ ހަތް އަހަރުގެ ކުއްޖަކަށް ޖިންސީ ގޯނާކުރި މައްސަލައިގައި ދައުލަތުން ދައުވާ ކޮށްފައިވާ ދެމީހުން ދައުވާ އަށް އިންކާރު ކޮށްފި އެވެ.\nމި މައްސަލައިގައި ދައުވާ ކޮށްފައިވަނީ ރ. ކަނދޮޅުދޫ، މިރިހިމާގެ އިސްމާއީލް ވަހީދުގެ މައްޗަށާއި ރ. ކަނދޮޅުދޫ، ދިލްސާދުއާގެ މުހައްމަދު އަސީލްގެ މައްޗަށެވެ.\nކްރިމިނަލް ކޯޓުގެ މީޑިއާ އޮފިޝަލް އަމާން މުހައްމަދު ނަޖީބު ސީއެންއެމްއަށް މައުލޫމާތު ދެއްވަމުން ވިދާޅުވީ، މި ދެމީހުންނަށް ކޮށްފައިވާ ދައުވާއަށް އިންކާރު ކޮށްފައިވަނީ މިއަދު ކްރިމިނަލް ކޯޓުގައި ބޭއްވި މިމައްސަލައިގެ އަޑުއެހުމުގައި ކަމަށެވެ.\nމީގެ އިތުރުން މިއަދުގެ އަޑުއެހުމުގައި ދައުލަތުން ވަނީ މި މައްސަލައިގެ ދައުވާ ހުށަހެޅުމުގެ އިތުރުން މައްސަލައާއި ގުޅިގެން ހެކިހުށަހަޅާފައި ކަމަށް އަމާން ވިދާޅުވިއެވެ.\nމި ދައުވާ އަކީ 22 ޖޫން 2020 ދުވަހުން ފެށިގެން 30 އޮކްޓޫބަރު 2020 ދުވަހާއި ހަމައަށް އެކި ދުވަސްމަތިން އިސްމާއީލް ވަހީދުގެ އަނބިދަރިންނަށް ޖިސްމާނީ ހާނިއްކަކޮށް އެމީހުން ގެއިން ނިކުތަ ނުދީ ހިފަހައްޓައި، އިސްލާއީލް ވަހީދު އެގެއަށް ގެނައި މުހައްމަދު އަސީލް ކިޔާ މީހަކު ލައްވާ، ރުގްޔާ ކުރުމޭ ކިޔައިގެން، އިސްމާއީލް ވަހީދުގެ އަނބިދަރިންނަށް ޖިސްމާނީ އަނިޔާއާއި ޖިންސީ ގޯނާކުރި މައްސަލައާއި، އެކަން އިސްމާއީލް ވަހީދަށް އެނގިހުރެ ސިއްރުކުރި މައްސަލާގައި ކުރިދައުވާ އެކެވެ.\nދައުލަތުގެ ފަރާތުން އިސްމާއީލް ވަހީދުގެ މައްޗަށް ފަސް ދައުވާއެއް އަދި މުހައްމަދު އަސީލްގެ މައްޗަށް ހަތް ދައުވާއެއް ކޮށްފައިވެއެވެ. މި ދެމީހުންވެސް ވަނީ މިދައުވާތަކަށް އިންކާރު ކޮށްފައެވެ.\nމި މައްސަލައިގައި ދައުވާ ކޮށްފައިވާ އިސްމާއީލް ވަހީދުއަކީ އަނިޔާ ލިބުނު އަންހެން މީހާ ކައިވެނީގެ ގޮތުން ގުޅިގެން އުޅޭ މީހެކެވެ. އަދި މި މައްސަލައިގައި ހިމެނޭ ކުޑަކުދިންނަކީ އޭނާގެ ދޮންދަރިންނެވެ. މީގެ އިތުރުން މި މައްސަލައިގައި ދައުވާ ކޮށްފައިވާ މުހައްމަދު އަސީލަކީ އަންހެންމީހާއަށް ރުގްޔާ ކުރުމުގެ ނަމުގައި އަނިޔާ ކުރި މީހެކެވެ.\nއަނިޔާގެވެށި އަނިޔާޖިންސީ ގޯނާޕީޖީކުޑަކުދިންކްރިމިނަލް ކޯޓް


Anna July Mahu Schoolthah Hulhuvaalanee – Iru\nއަންނަ ޖުލައި މަހު ސްކޫލްތައް ހުޅުވާލަނީ\nކޮވިޑް-19 އާއި ގުޅިގެން ސްކޫލްތައް ބަންދުކުރުމަށްފަހު ނިއު ނޯމަލްގައި ރައްކާތެރިކަމުގެ ފިޔަވަޅުތަކާއެކު ސްކޫލްތައް ހުޅުވަން ރާވާފައިވަނީ ޖުލައި މަހު ކަމަށް މައުލޫމާތު ލިބިއްޖެއެވެ.\nއަންނަ ޖުލައި މަހު ލޮކްޑައުނަށް ދިނުމަށް ނިންމާފައިވާ ލުއިތަކުގެ ތެރޭގައި ސްކޫލަތައް ހުޅުވުމަށް ނިންމާފައިވާ ކަން ވަނީ އެނގިފައެވެ. ޖުލައި މަހު ފުރަތަމަ ކިޔެވުން ފަށާނީ ގްރޭޑް-09 އާއި ގްރޭޑް-12 އާއި ދެމެދުގެ ދަރިވަރުންނަށް ކަމަށާއި އަދި ޖުލައި މަހުގެ މެދުތެރެއިން ފެށިގެން ގްރޭޑް-07 އާއި ގްރޭޑް-08 ގެ ދަރިވަރުންގެ ކިޔެވުން ވެސް ފަށާނެ ކަމަށް މައުލޫމާތު ލިބެއެވެ.\nއެޑިއުކޭޝަންގެ ފަރާތުން އަންނަނީ ސްކޫލްތައް ހުޅުވައިގެން ކިޔަވައި ދިނުން ފެށުމައްޓަކައި ގިނަ ގުނަ މަސައްކަތްތަކެއް ކުރަމުންނެވެ. އެގޮތުން ހުރިހާ ސްކޫލުތަކެއްގެ ދަރިވަރުންގެ ތެރެއިން ރިސްކް ހައި ދަރިވަރުންގެ މައުލޫމާތު އެއްކުރަން ވަނީ ފަށާފައެވެ.\nއެޑިއުކޭޝަން މިނިސްޓްރީން ރޭ ނެރުނު ގައިޑްލައިނުގައި ބުނެފައިވާ ގޮތުން، ސްކޫލުތައް އަލުން ހުޅުވާލާއިރު އަމަލުކުރަންޖެހޭ ސްކޫލުގެ ޕްރިންސިޕަލާއި މެނޭޖްމަންޓް ޓީމުން ސްޓޭންޑަޑް އޮޕަރޭޓިން ޕްރޮސީޖާ (އެސްއޯޕީ) އެއް ތައްޔާރުކޮށް އެޑިއުކޭޝަން މިނިސްޓްރީއާ ހަވާލުކުރަންޖެހޭނެ ކަމަށެވެ. އަދި އެ ގައިޑްލައިނަށް ބަލައިގެން ސްކޫލުތަކުން އަމިއްލަ ގައިޑްލައިންތަކެއް ހަދައި ހިއްސާ ކުރެވޭނެއެވެ.\nއޭގެ އިތުރުން ދިމާވާ ކުއްލި ކަންކަމުގައި ހަރަކާތްތެރިވުމަށް ސްކޫލުގެ މުވައްޒަފުން ހިމެނޭ ގޮތަށް ޓާސްކު ފޯހެއް ހަދަންޖެހެއެވެ.\nޤައިޑްލައިންގައި ބުނެފައިވަނީ ކޯވިޑް ބަލީގެ އެއްވެސް ރިސްކެއް އޮތް އެއްވެސް ދަރިވަރަކަށް ނުވަތަ ސްޓާފަކަށްވެސް ސްކޫލަކަށް ނާދެވޭނެކަމަށެވެ. އަދި އެ ފަދަ ދަރިވަރެއްގެ ނުވަތަ ސްޓާފެއްގެވެސް މައުލޫމާތު ސިއްހީ ދައިރާތަކަށް ހިއްސާކޮށް ބަލަންޖެހޭނެކަމަށްވެސް މި ޤައިޑްލައިންގައިވެއެވެ.\nމި ގައިޑްލައިންގައިވާ ގޮތުން ސްކޫލްތައް ހުޅުވުމުގެ ކުރިން ބެލެނިވެރިންނާއި ގުޅިގެން ސްކޫލްތަކުން ދަރިވަރުންނަށް މާސްކް ލިބޭނެ އިންތިޒާމުތައް ހަމަޖައްސަންޖެހޭނެއެވެ. މި ގޮތުން ދަރިވަރުންނަށް ޑިސްޕޯސަބަލް ނުވަތަ ފޮތި މާސްކްވެސް ބޭނުންކުރެވިދާނެއެވެ.\nސްކޫލްތަކުގެ ހުރިހާ މުވައްޒަފުންނާއި ދަރިވަރުން ސްކޫލްގައި އުޅޭ ހުރިހާ ވަގުތެއްގައި މާސްކް އަޅަންޖެހޭނެއެވެ، އެހެންނަމަވެސް އުމުރުނ ދެ އަހަރުން ދަށުގެ ކުދިން މާސްކު އަޅާކަށް ނުޖެހެއެވެ. މާސްކު އެޅުމުގައި އިސްތިސްނާވާނީ ހަމައެކަނި ނޭވާ ހިއްލުމުގެ މައްސަލަތައް ހުންނަ ދަރިވަރުންނަށް އެކަނިކަމަށްވެސް އެޑިއުކޭޝަން މިނިސްޓްރީން ވިދާޅުވެއެވެ.\nމިނިސްޓްރީގެ ގައިޑްލައިންގައިވާ ގޮތުން ދަރިވަރު އަަޅައިގެން ދާ މާސްކު ބަދަލުކުރަން ޖެހިއްޖެނަމަ އެކަމަށް ކޮންމެ ދަރިވަރަކުވެސް ސްކޫލަށް ފޮނުވަންޖެހޭނީ އިތުރު މާސްކެއް ދީފައެވެ. އަދި އެ މާސްކު އޮންނަންވާނީ ރައްކާތެރިކަމާއި އެކު ދަބަހުގައި ބަންދުކުރެވިފައިކަމަށެވެ.\nސްކޫލްތެރޭ ގައިދުރުކަން ބެހެއްޓުމަށް ދަރިވަރުންނަށް އެނގޭގޮތަށް ފާހަގަކުރެވިފައި ހުންނަން ޖެހޭނެކަމަށާއި ބެލެނިވެރިން ދަރިވަރުން ސްކޫލަށް ގެނެސް ދޫކޮށްލަންޖެހޭ ސަރަހައްދުތައްވެސް ފާހަގަކުރެވިފައި ހުންނަންޖެހޭކަމަށްވެސް މި ގައިޑްލައިންގައިވެއެވެ.\nގައިޑްލައިނުގައި ބުނެފައިވާ ގޮތުން ދަރިވަރުން ސްކޫލަށް އައުމުގެ 15 މިނެޓް ކުރިން މުވައްޒަފުން ސްކޫލަށް ހާޒިރުވާންޖެހެއެވެ. އަދި ދަރިވަރުން ސްކޫލަށް ވެއްދުމުގެ ކުރިން ހުން ބަލަންޖެހޭއިރު ބަލީގެ އަލާމާތަކާއެކު ޓެމްޕަރޭޗާ 37 ޑިގްރީ ސެލްސިއަސް ނުވަތަ އެއަށްވުރެ މަތިނަމަ އެ ދަރިވަރަކު އައިސޮލޭޓްކޮށް، ސިއްހީ އިދާރާތަކުގެ ލަފަޔަކަށް އެދެންޖެހެއެވެ.\n3406 29


Joe Biden kassaalai faige kudahulhah thadhuaraifi\nޖޯ ބައިޑަން ކައްސާލައްވައި ފައިގެ ކުޑަހުޅަށް ތަދުއަރައިފި\nޖޯ ބައިޑަން ގެންގުޅުއްވާ ކުއްތާ އާ ސަމާސާކުރައްވަނިކޮށް ފައި ކައްސާލައި ކުޑަހުޅަށް ތަދުއަރައިފައިވޭ\nޖޯ ބައިޑަން ގެންގުޅުއްވާ ކުއްތާ އާ މައްލަވަ ކުރައްވައި ސަމާސާ ކުރައްވަނިކޮށް ކައްސާލައްވައި ފައިގެ ކުޑަހުޅުގައި ރިހުމެއް އުފެދިއްޖެ އެވެ.\nބައިޑަންގެ އޮފީހުން ނެރުނު ކުރު ބަޔާނެއްގައި، އޭނާގެ ޑޮކްޓަރުންނާ ހަވާލާދީ ބުނެފައި ވަނީ، ކަށީގެ ހާއްސަ ޑޮކްޓަރެއްގެ އިރުޝާދު، ބައިޑަން އަށް ލިބިވަޑާއިގެންފައިވާ ކަމަށެވެ. އިތުރު ފަރުވާ އަށް "އޯތޯޕީޑިކް" ސްޕެޝަލިސްޓަކަށް ވެސް ދައްކާފައިވާ ކަމަށެވެ.\nބައިޑަންގެ ޑޮކްޓަރު، ކެވިން އޯކޯނާ ވިދާޅުވި ގޮތުގައި، ކަށީގައި ރެނދެއް ފާޅުވެފައެއް ނެތެވެ. އެ ފަދަ ނިޝާނެއް އެކްސްރޭ އިން ވެސް ނުދައްކަ އެވެ. އެހެން ނަމަވެސް، ކެވިން ވިދާޅުވީ ހުރިހާ ޝައްކެއް ފިލުވައިލުމަށްޓަކައި، ސީޓީ ސްކޭނެއް ހައްދަވާނެ ކަމަށެވެ.\nއެމެރިކާގެ ރައީސަކަށް ހޮވިވަޑައިގެން އަދި މަގާމާ ހަވާލުވެވަޑައިނުގެން ހުންނެވި ބައިޑަން އަކީ އެ ގައުމުގެ ތާރީޚުގައި ވެސް ރައީސަކަށް ހޮވިވަޑައިގެންނެވި އެންމެ ދުވަސްވީ މީހާ އެވެ. އުމުރަކީ 78 އަހަރެވެ.\nޖޯ ބައިޑަން، މިއަންނަ އަހަރު ޖެނުއަރީ 20، 2021 ގައި ރައީސްކަމާ ހަވާލުވެ ވަޑައިގަންނަވާއިރު، އޮތް އެންމެ ބޮޑު ކަންބޮޑުވުމަކީ ވެސް އޭނާގެ ސިއްހަތެވެ. މިއީ އޭނާގެ އެކުވެރިންނާއި އަދި ވާދަވެރިން ވެސް ވަރަށް ގާތުން ބަލައި ފާރަވެރި ވާނެ ކަމެކެވެ.\nމި އަހަރު އޮތް ރިޔާސީ އިންތިހާބަށް ކެމްޕޭން ކުރެއްވުމުގައި ބައިޑަން އުޅުއްވިއިރު، އޭނާގެ އުމުރާ ބެހޭ ގޮތުން ހުށަހެޅުނު ސުވާލުތަކަށް ޖަވާބެއް ނުދެއްވަ އެވެ. އެކަމާ ގުޅޭ ގޮތުން މީހުން ކުރި ސުވާލުތަކަށް ޖަވާބެއް ގޮތުގައި ނެރުއްވީ މެޑިކަލް ރިޕޯޓެކެވެ. އޭގައި އޮތީ ކޮލެސްޓްރޯލް ދަށްކުރާ ބޭސް "ސްޓޭޓިން" ބޭނުން ކުރައްވާ ކަމަށެވެ.\nބައިޑަންގެ ޑޮކްޓަރު ވިދާޅުވަނީ އޭނާއަކީ ސިއްހަތު ސަލާމަތުން ހުރި، ހަރަކާތްތެރި ބޭފުޅެއް ކަމަށެވެ. ރައީސްގެ ޒިންމާ އުފުލެއްވުމަށް، ހަށިގަނޑާއި ސިކުނޑި ތަނަވަސް ކަމަށެވެ.


ޖުމްހޫރީ ޕާޓީގެ ޑެޕިއުޓީ ލީޑަރު އަދި ކިނބިދޫ ދާއިރާގެ މެމްބަރު އަބްދުﷲ ރިޔާޒާއި މާފަންނު ހުޅަނގު ދާއިރާގެ އެމްޑީޕީގެ މެމްބަރު މުހައްމަދު ފަލާހް ފުލުސް އޮފީހަށް ހާޒިރުވާން އަންގައިފި އެވެ.\nރައްޔިތުންގެ މަޖިލީހަށް އިދިކޮޅު މެމްބަރުން ވެދެވަޑައިގަންނަވަން އިއްޔެ ހިންގެވީ ބޮޑު ޖަރީމާއެއް ކަމަށާއި އެއީ މަޖިލީހުގެ އިދާރާގެ ކަރާމާތަށް އަރައިގަތުން ކަމަށް ޕީޕީއެމުން މިއަދު ބުނެފި އެވެ.\nރާއްޖޭގެ ހަބަރު ފަތުރާ ވަސީލަތްތަކެކޭ އެއްފަދައިން، ބޭރުގެ މީޑިއާތަކުގައި ވެސް މިއަދު ފަލަ ސުރުޚީން ޖާގަ ހޯދީ، ރާއްޖޭގެ ގާނޫނު ހަދާ މަޖިލީހުގެ މެމްބަރުން އެ މަޖިލީހަށް ވަނަ ނުދިނުމަށްޓަކައި ރައްޔިތުންގެ މަޖިލީހުގައި ސިފައިން ތަޅު އަޅުވައި، އަދި އެ ތަނަށް ވަން މެމްބަރުން މަޖިލީހުގެ ތެރެއިން ގަދަކަމުން ނެރުނު ވާހަކަ އެވެ.\nJuly 21, 2017 24\nއަޅުގަނޑަކީ އަދިވެސް މަޖިލީހުގެ މެމްބަރެއް: އިލްހާމް\nސުޕްރީމް ކޯޓުގެ ނިންމުމާ އެއްގޮތަށް އަދިވެސް އޭނާއަކީ ރައްޔިތުންގެ މަޖިލީހުގެ މެމްބަރެއް ކަމަށް ދަނގެތީ ދާއިރާގެ މެމްބަރު އިލްހާމް އަހުމަދު ވިދާޅުވެއްޖެ އެވެ.\nޖޭޕީގެ މެމްބަރުން އެނބުރި އައުމަށް އަންގަނީ\nޖުމްހޫރީ ޕާޓީ (ޖޭޕީ) ގެ ޓިކެޓްގައި ރައްޔިތުންގެ މަޖިލީހަށް ހޮވުނު މެމްބަރުން އެނބުރި އެ ޕާޓީ އަށް އައުމަށް އެންގުމަށާއި އެ މީހުން އަލުން ޖޭޕީއާ ނުގުޅިއްޖެ ނަމަ، ފިޔަވަޅު އެޅުމުގެ...\nރައްޔިތުންގެ މަޖިލީހުގެ ބައެއް މެމްބަރުންގެ ގޮނޑި ގެއްލުނު ކަމަށް ނިންމައި، ގާނޫނުއަސާސީއާ ޚިލާފަށް ރައީސް އަބްދުﷲ ޔާމީން އަމަލު ކުރެއްވި ނަމަވެސް، އިދިކޮޅު ފަރާތްތަކުގެ "ގޭމް ޕްލޭން" ބަދަލުކޮށްގެން ވެސް މިހާރު ރައްޔިތުންނަށް ޚިދުމަތް ދެވިދާނެ ކަމަށް، މަޖިލީހުގެ ކެންދޫ ދާއިރާގެ މެމްބަރު އަލީ ހުސައިން މިރޭ ވިދާޅުވެއްޖެ އެވެ.\nގުޅިފައިވާ ޕާޓީތަކުގެ މިރޭގެ ޖަލްސާ އަށް ވަޑައިގެން، ކުރީގެ ރައީސް އަދި ޕީޕީއެމްގެ ރައީސް މައުމޫން އަބްދުލްގައްޔޫމް ދާދިދެންމެއަކު ކީރިތި ކުރައްވައިފި އެވެ.\nރާއްޖެ އާއި ގަތަރާ ދެމެދު އޮތް ސިޔާސީ ގުޅުން ކަނޑާލުމާ ގުޅިގެން، ޖުމްހޫރީ ޕާޓީގެ މަތިވެރި ދާއިރާގެ މެމްބަރު ހުސެއިން މުހައްމަދު މިއަދު ރައްޔިތުންގެ މަޖިލިހަށް ކުއްލި މައްސަލައެއް ފޮނުއްވައިފި އެވެ.\nމެމްބަރު ހުސެއިން ފުލުސް އޮފީހަށް ހާޒިރު ކުރަނީ\nރައްޔިތުންގެ މަޖިލިހުގެ މަތިވެރި ދާއިރާގެ ޖުމްހޫރީ ޕާޓީގެ މެމްބަރު ހުސެއިން މުހައްމަދު މިއަދު ފުލުސް އޮފީހަށް ހާޒިރުވާން އަންގައިފި އެވެ.\nދައުރުގެ ހުރިހާ ޖަލްސާއަކަށް ހާޒިރުވީ 35 މެންބަރުން\nރައްޔިތުންގެ މަޖިލިހުގެ މި އަހަރުގެ ފުރަތަމަ ދައުރުގައި ބާއްވާފައި ވަނީ 14 ޖަލްސާއެކެވެ. ހާޒިރީއަށް ބަލާއިރު އެ ޖަލްސާތަކުގެ ތެރެއިން ހުރިހާ ޖަލްސާއަކަށް ހާޒިރުވެ ވަޑައިގަތީ 85 މެމްބަރުންގެ ތެރެއިން 35 މެމްބަރެކެވެ.\nރައްޔިތުންގެ މަޖިލީހުގެ މެމްބަރުންނަށް ރިޝްވަތު ދޭން އުޅުނު ކަމަށް ބުނެ ކިތަންމެ ދައުވާއެއް އުފުލިޔަސް ގާނޫނާ ޚިލާފު އެއްވެސް ކަމެއް ކޮށްފައި ނުވާނެ ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް މިރޭ ވިދާޅުވެއްޖެ އެވެ.


ހިތްފަޅައިގެންދާ ފަދަ މަންޒަރެއް، އަމިއްލަ ވަޒަނަށް ދިޔަ ދަތުރުމަތީގައި ބަނޑަށް މަރުވި މަންމަ “ހޭލައްވަން” ، ތުއްތު ދަރިފުޅު – Dhen.mv\nހިތްފަޅައިގެންދާ ފަދަ މަންޒަރެއް، އަމިއްލަ ވަޒަނަށް ދިޔަ ދަތުރުމަތީގައި ބަނޑަށް މަރުވި މަންމަ "ހޭލައްވަން" ، ތުއްތު ދަރިފުޅު\nMay 28, 2020 - 6:16 am\nކޮވިޑް19އިން ރައްކާތެރިވުމުގެ ގޮތުން އެޅި އެންމެ ބޮޑު ފިޔަވަޅު ކަމަށްވާ ފުރަ ބަންދާއި ގުޅިގެން ހިތާމަވެރި ހާދިސާތައް އެންމެ ގިނައިން ހިނގާ ޤައުމަކަށް އިންޑިއާ ވާނެއެވެ. ބައެއް މީހުން އެމީހުން ތިބި ސަރަޙައްދުން އަމިއްލަ ވަޒަނަށް ދިޔުމަށް ޓަކައި ހިނގާފައި އެތައް މޭލަކަށް ދަތުރުކުރެއެވެ. މިދަތުރު މަތީގައި އެތައް ބަޔަކު މަރުވެ އަނިޔާ ލިބިފައިވެއެވެ. އަނެއްބަޔަކު ދަތުރުމަތީގައި ވިހާ ، ދަރިފުޅު މަރުވެފައި އެބަހުއްޓެވެ.\nމިފަދަ ޙާދިޘާއެއް މިދިޔަ ހޯމަ ދުވަހު މިވަނީ އަނެއްކާވެސް ކުރިމަތިވެފައެވެ. ދިރިއުޅޭ ވަޒަން ނޫން އެހެން ސަރަޙައްދުތަކުގައި ދިރިއުޅޭ މީހުން އަމިއްލަ ވަޒަނަށް ދިޔުމަށްޓަކައި އިންޑިއާ ސަރުކާރުން އިންތިޒާމްކޮށް ދަތުރުކުރަމުންދާ ޚާއްޞަ ރެއިލް ދަތުރެއްގައި އަންހެނަކު މިވަނީ ބަނޑަށް ޖެހި މަރުވެފައެވެ. ކާނެ އެއްޗެއް ނުލިބި ، ޑިހައިޑްރޭޓްވެގެން މިއަންހެން މީހާ މަރުވީ އާއިލާގެ ބައެއް މީހުންނާއެކު ކުރި ދަތުރެއްގައެވެ. ތާށިވެފައި ތިބި ގުޖުރާތުގެ ސޫރަތު ސަރަޙައްދުން އަމިއްލަ ވަޒަން ކަމަށްވާ ބިހާރުގެ ކަޓިހަރް ޑިސްކްރިކްޓަށް ކުރި ދަތުރުގެ މެދު ތެރެއިން އަންހެން މީހާ މަރުވުމާއެކު އޭނާގެ ހަށިގަނޑު ވަނީ ބިހާރުގެ މުޒައްފަރު ރެއިލްވޭ ސްޓޭޝަނަށް ބާލާފައެވެ.\nމިއާއެކު ފެނިގެން ދިޔައީ ހިތް ފަޅައިގެންދާ ފަދަ ހިތްދަތި މަންޒަރެކެވެ. މީސްމީޑިއާގައި އާންމުވެފައިވާ މި ވީޑިއޯއިން ފެންނަނީ މަރުވި އަންހެން މީހާގެ ގައިމަތީގައި އަޅާފައި އޮތް ފޮތިގަނޑު ތެރޭގައި އޭނާގެ ތުއްތު ދަރިފުޅު އޮވެފައި ތެދުވެ ފޮތިގަނޑު ދަމާލާ ، މަންމަ ހޭލައްވަން މަސައްކަތް ކުރާ ތަނެވެ.\nމި ވީޑިއޯ އާންމުކުރަމުން ރަވީ ނަޔަރު ކިޔާ މީހަކު ބުނެފައިވަނީ މި ވީޑިއޯ ޚާއްޞަކޮށްފައިވަނީ ރެއިލްވޭ މިނިސްޓަރަށް ކަމަށެވެ. އޭނާ ބުނީ އެގައުމުގައި އޮތީ ފަގީރުން ދިރިތިބުމަށް އަގު ނުކުރާ ، ހިތެއް ނެތް ސަރުކާރެއް ކަމަށެވެ.\nމިފަދަ ހާދިޘާތައް އިންޑިއާގައި އާންމުވެފައިވުމާއެކު ރެއިލްވޭ މިނިސްޓަރަށާއި އިންޑިއާގެ ބީޖޭޕީ ސަރުކާރަށް އެގައުމުގެ ގިނަ ރައްޔިތުންގެ ނަފްރަތާއި ރުޅިވެރިކަން ދަނީ އިތުރުވަމުންނެވެ. މިދިޔަ އަންގާރަ ދުވަހު ވެސް މިފަދަ ޙާދިޘާތަކުގައި ދެމީހަކު މަރުވެފައިވެއެވެ.\nޒިނޭކޮށް، ރާބުއިން ފަދަ ބޮޑެތި ފާފަތައް ކޮށްފައި ތައުބާވެއްޖެނަމަ އެފާފަތަކަށް ގިޔާމަތް ދުވަހު ޢަޛާބު ދެއްވާނެތޯ؟


SunOnline: Yaameen ge dhifaaugai Maumoon nukumevadaigannavaane kamuge ishaaraatheh\nޔާމީންގެ ދިފާއުގައި މައުމޫން ނުކުމެވަޑައިގަންނަވާނެ ކަމުގެ އިޝާރާތެއް\nޝަފްނާ ހުސައިން 01 Jun 2020, 09:29\nމީގެ ކުރިން ޕީޕީއެމްގެ އޮފީހުން ރައީސް މައުމޫން ނުކުމެވަޑައިގެން ސަޕޯޓަރުންނާ ހަނާ އަޅުއްވާއިރު ޣައްސާން އަރިހުގައި -- ސަން ފޮޓޯ/ މުހައްމަދު އަފްރާހު\nމަނީލޯންޑަރިންގެ ކުށް ސާބިތުވެ ފަސް އަހަރު ދުވަހުގެ ޖަލު ހުކުމެއް ތަންފީޒުކުރައްވަމުން އަންނަ ކުރީގެ ރައީސް، އަބްދުﷲ ޔާމީންގެ ދިފާއުގައި، ކުރީގެ ރައީސް އަދި ޔާމީންގެ ބޭބޭފުޅު މައުމޫން އަބްދުލްގައްޔޫމް ވަރަށް އަވަހަށް ވާހަކަދައްކަވާނެ ކަމުގެ އިޝާރާތެއް މައުމޫންގެ ހަގު ދަރިކަލުން ޣައްސާން މައުމޫން ދެއްވައިފި އެވެ.\nމިފަދަ އިޝާރާތެއް ޣައްސާން ދެއްވާފައި ވަނީ އެމްޑީޕީއަށް ނިސްބަތްވެވަޑައިގަންނަވާ އުނގޫފާރު ދާއިރާގެ މެންބަރު މުހައްމަދު ވަހީދަށް ރައްދު ދެއްވައި ކުރެއްވި ޓުވީޓެއްގަ އެވެ.\nރައީސް ޔާމީންގެ ސަރުކާރުގައ،ި ބައްޕާފުޅު މައުމޫންގެ އިތުރުން ބޭބޭފުޅު އަހުމަދު ފާރިސް މައުމޫނާއި، ދައްތާފުޅު ޔުމްނާ މައުމޫންގެ ފިރިކަލުން މުހައްމަދު ނަދީމް ހައްޔަރުކުރި އިރު ވެސް ޣައްސާން ހުންނެވީ ރައީސް ޔާމީންގެ ސަރުކާރުގައި ސްޓޭޓް މިނިސްޓަރު ކަމުގެ މަގާމުގަ އެވެ. އޭނާ އެއްވެސް އިރެއްގައި އާއިލާގެ ދިފާއުގައި ވާހަކަފުޅު ދައްކަވާފައެއް ނުވެ އެވެ.\nއެކަމާ ގުޅިގެން ޣައްސާން އޭރުވެސް ބޮޑެތި ފާޑުކިޔުންތަކެއް އަމާޒުވި އެވެ. އަދި ރައީސް ޔާމީން މިނިވަންކުރުމަަށް ގޮވާލައި، އެމަނިކުފާނުގެ ދިފާއުގައި ޣައްސާން ކުރައްވަމުން އަންނަ މަސައްކަތަށް ވެސް މީހުން އަންނަނީ ފާޑުކިޔަމުންނެވެ.\nހޮނިހިރު ދުވަހު ކުރިއަށް ދިޔަ ރައްޔިތުންގެ މަޖިލީހުގެ ޖަލްސާގައި އެމްޑީޕީ މެމްބަރުން ވަނީ، ގާނޫނުއަސާސީ އިސްލާހުކުރުން އަވަސްކުރަން އެއްބަސްވާަން ރައީސް ޔާމީން މިނިވަންކުރަން ޕީޕީއެމް/ޕީއެންސީ ކޯލިޝަނުން ޝަރުތުކޮށްފައިވާ ކަމަށް ތުހުމަތުކޮށްފަ އެވެ.\nއެމްޑީޕީގެ ތުހުމަތުތަކަށް ރައްދު ދެއްވައި ޣައްސާން ކުރެއްވި ޓުވީޓެއްގައި ވިދާޅުވީ ރައީސް ޔާމީން ޖަލަށް ލާފައި ވަނީ ނުހައްގުން ކަމަށާއި، އެ މަނިކުފާނު މިނިވަންކުރުމަށް ރާއްޖެއާއި ރާއްޖެއިން ބޭރުގައި މަސައްކަތް ކުރަނީ ވަރަށް ފާޅުކަން ބޮޑުކޮށް، ކެރިގެން ކަމަށެވެ.\n"ސިއްރު ޑީލްތައް ހަދައިގެނެއް ނޫން. އިރާދަކުރެއްވިއްޔާ މި މަސައްކަތް ކާމިޔާބު ވާނެ،" ޣައްސާން ވިދާޅުވި އެވެ.\nޣައްސާންގެ ޓުވީޓާ ގުޅިގެން ފޭދޫ ދާއިރާގެ މެމްބަރު މުހައްމަދު ނިހާދު ވަނީ ރައީސް ޔާމީން ވެރިކަމުގައި ހުންނެވިއިރު، ޣައްސާންގެ ބައްޕާފުޅާއި ބޭބޭފުޅު ޖަލަށް ލީއިރު، އެކަމަށް އެއްވެސް އެއްޗެއް ވިދާޅުނުވެ ހަނު ހުންނެވި ކަމަށް ވިދާޅުވެފަ އެވެ.\nޣައްސާންގެ ޓުވީޓަށް ރައްދުދެއްވައި މެމްބަރު ވަހީދު ވިދާޅުވީ ބައްޕާފުޅާއި ބޭބޭފުޅުގެ ދިފާއުގައި އޭރު އެއްވެސް ބަހެއް ވިދާޅުވާން ޣައްސާނަށް ކެރިވަޑައިނުގެންނެވި ސަބަބާ ގުޅޭގޮތުން ސުވާލު އުފައްދަވައިފަ އެވެ.\n"ޝަރީއަތެއް، ހުކުމެއް ވެސް ނެތި އޭރު އެބޭފުޅުން ޖަލަށް ލާފައި ތިބީ. މިހާރު އެންމެނަށް ގަބޫލުކުރެވޭ ވަރުގެ ބޮޑު ހުކުމެއްގައި ޔާމީން އަބްދުލްގައްޔޫމް އެހުރީ. އެވެސް ވައްކަމުގެ،" ވަހީދު ވިދާޅުވި އެވެ.\nވަހީދަށް ރައްދު ދެއްވައި ޣައްސާން ވިދާޅުވީ، މެމްބަރު ފާހަގަކުރެއްވި ނުކުތާތަކުގެ އިހުލާސްތެރިކަމާމެދު ޝައްކު ނުކުރާ ކަމަށާއި އެހެން ނަމަވެސް ރައީސް ޔާމީން ޖަލަށް ލާފައިވަނީ ސިޔާސީ ނުފޫޒުން ކަމަށެވެ.\nޣައްސާން ވަނީ މެމްބަރު ވަހީދުގެ ސުވާލުތަކުގެ ޖަވާބުލިބިވަޑައިގަންނަވާނެ ކަމަށް ވިދާޅުވެ ޓީވީއަކަށް ދެއްވި އިންޓަވިއުއެއްގެ ލިންކެއް ހިއްސާކުރައްވައިފަ އެވެ.\nޣައްސާނަށް ރައްދު ދެއްވައި ވަހީދު ވިދާޅުވީ ރައީސް ޔާމީނަށް ސިޔާސީ ނުފޫޒުން ހުކުމެއް އައި ނަމަ، ޔަގީނުންވެސް ރައީސް މައުުމޫނާއި ފާރިސް އެކަން ފާހަގަކުރައްވާނެ ކަމަށް ދެކިވަޑައިގަންނަވާ ކަމަށެވެ.\nއެކަމަށް ޣައްސާން ވިދާޅުވީ ދާދި އަވަހަށް އެކަން ފެންނަން ފަށާނެ ކަމަށެވެ.\n"ދެން އިޝާރާތް ކުރެއްވި ކަަންތައް ކޯލިޝަން މުގުރުމުން ފެންނަން ފަށާނެ. އެދުވަސް ދާދި ކައިރިން ފެންނަ ކަހަލަ،" ޣައްސާން ވިދާޅުވި އެވެ.\nއެ ޓުވީޓުގައި ޣައްސާން ވަނީ މިނިސްޓަރުންގެ އިތުބާރު ނެތްކަމުގެ ވޯޓާ ގުޅޭ ހޭޝްޓެގެއް ބޭނުންކުރައްވައިފަ އެވެ.\nޣައްސާން އެފަދަ ހޭޝްޓެގަކާ އެކު ކޯލިޝަން ރޫޅޭ ވާހަކަ ދައްކަވާފައި މިވަނީ، އެމްއާރްއެމްގެ ސްލޮޓެއްގައި ފިޝަރީޒް މިނިސްޓަރު ކަމަށް ވަޑައިގެން، މިނިސްޓަރު ޒަހާ ވަހީދުގެ އިތުބާރު ނެތް ކަމުގެ ވޯޓު ނަގަން މަޖިލީހަށް ވައްދާނެ ކަމަށް އެމްޑީޕީން ބުނެފައިވަނިކޮށެވެ.\nމަޖިލިސް ތަޅުމުގައި އެމްޑީޕީ މެމްބަރުން ވަނީ ޒަހާގެ އިސްތިއުފާއަށް ގޮވާލާފައެވެ. އަދި އިސްތިއުފާ ނުދެއްވައިފި ނަމަ މަޖިލީހުން މިނިސްޓަރުގެ އިތުބާރު ނެތް ކަމުގެ ވޯޓު ނަގާނެ ކަމަށް ވެސް މެމްބަރުން ވިދާޅުވި އެވެ.\nމެމްބަރު ވަހީދު ވަނީ އާއިލީ ގުޅުންތަކާއި، ރަހުމާ ހަމްދަރުދީ ގެންޅުއްވަނީ ވަކި ޒަމާނަކުން ވަކި ކޯލިޝަނެއް މުގުރުމަށް ފަހުގައި ކަމަށް ފާހަގަކުރެއްވީތީ ޣައްސާނަށް ޝުކުރުއަދާކުރައްވައިފަ އެވެ.\nވަހީދަށް ޖަވާބުދެއްވައި ޣައްސާން ވިދާޅުވީ، އިޝާރާތްކުރެއްވީ ތެލާ ފެނުގެ ގުޅުމަށް ކަމަށާއި، ލެޔާ ލޭގެ ގުޅުން ބަދަހި ކަމަށެވެ. ޣައްސާން މީގެކުރިން ވިދާޅުވެފައި ވަނީ ފުޅިއެއްގެ ތެރެއަށް ފެނާއި ތެޔޮ އަޅައި، ކިތަންމެ ވަރަކަށް ތެޅުވިޔަސް، ތެޅުވުން ހުއްޓާލުމުން ވަކިވާނެ ކަމަށެވެ.\nރައީސް ޔާމީންގެ ވެރިކަން ބަދަލުކޮށް، ރައީސް އިބްރާހިމް މުހައްމަދު ސޯލިހު ވެރިކަމަށް ގެނައުމަށް ރައީސް މައުމޫން ވަނީ މަސައްކަތް ކޮށްދެއްވައިފައެވެ. އަދި ކޯލިޝަން ސަރުކާރު ރޫޅާލުމަށް އެމްޑީޕީ މެމްބަރުން ގޮވާލަމުން ދިޔަ ނަމަވެސް، ރައީސް ސޯލިހު ވިދާޅުވަނީ ކުރިއަށް ވަޑައިގަންނަވާނީ ކޯލިޝަނާއެކުގައި ކަމަށެވެ. އަދި ކޯލިޝަން ޕާޓީތަކުން ވެސް ތިބީ ސަރުކާރާ އެކު މަސައްކަތް ކުރުމަށެވެ.\nމެމްބަރު މުހައްމަދު ގައްސާން މައުމޫން\nއިތުރު ހަތަރު ކެންޑިޑޭޓަކު ނަން އަނބުރާ ގެންގޮސްފި\n"ޖޭއެސްސީގައި އިންނަވާ މަޖިލިސް ރައީސް ސިޔާސީ ނުވާނެ"